Split (3)

train · 78.8k rows

url stringlengths 40 43	title stringlengths 8 257	content stringlengths 0 29.2k
https://freshnewsasia.com/localnews/24682-	ព័ត៌មានចុងក្រោយ ៖ ដានប្រេង និងបំណែកតួយន្តហោះអេហ្ស៊ីប ត្រូវប្រទះឃើញនៅលើដែនទឹក ដែលក្រុមសង្គ្រោះកំពុងរុករក	( អេហ្ស៊ីប ) ៖ យោងតាមសារព័ត៌មាន telegraph របស់អង់គ្លេស ចេញផ្សាយនៅប៉ុន្មាននាទីមុននេះ នាយប់ថ្ងៃសុក្រ ទី ២០ ខែឧសភា ឆ្នាំ ២០១៦ ឲ្យដឹងថា ក្រុមសង្គ្រោះដែលមានមកពីប្រទេសបារាំង អេហ្ស៊ីប និង ក្រិក នោះបានប្រទះឃើញដានប្រេង ដែលទំនងជាធ្លាយចេញពីយន្តហោះអេហ្ស៊ីប និង បំណែកមួយចំនួនទៀតនៃតួយន្តហោះ នៅលើដែនទឹកសមុទ្រមេឌីទែរ៉ាណេ ដែលគេកំពុងធ្វើការរុករកនោះ ។ ការរកឃើញខាងលើនេះ អាចនាំឲ្យគេសន្និដ្ឋានថា យន្តហោះប្រាកដជាបានធ្លាក់នៅតំបន់នេះ ហើយក៏ទំនងជាមិនមាននរណាម្នាក់ រួចរស់ជីវិតនោះឡើយ ក្នុងចំណោមមនុស្សជិះនៅ egyptair flight ms 804 ទាំងអស់ ៦៦ នាក់នោះ ។ ដោយឡែកកាលពីប៉ុន្មានម៉ោងមុននេះ ក្រុមអ្នកធ្វើការស្វែង រក ក៏បានប្រទះឃើញបំណែកយន្តហោះ និងវ៉ាលីដាក់អីវ៉ាន់មួយចំនួនរួចទៅហើយដែរ ៕
https://freshnewsasia.com/localnews/19127-	សម្តេចវិបុលសេនាភក្តី សាយ ឈុំ ផ្ញើសារលិខិតរំលែកមរណទុក្ខយ៉ាងក្រៀមក្រំជាមួយលោកស្រី ម៉ែន សំអន	( សៀមរាប ) ៖ សម្តេចវិបុលសេនាភក្តី សាយ ឈុំ ប្រធានព្រឹទ្ធសភា ព្រមទាំងសមាជិក សមាជិកាព្រឹទ្ធសភា និងមន្ត្រីរាជការទាំងអស់ នៃអគ្គលេខាធិការដ្ឋានព្រឹទ្ធសភា ផ្ញើសារលិខិតចូលរួមរំលែកមរណទុក្ខជាមួយ លោកស្រី ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច និងក្រុមគ្រួសារ ដែលកំពុងមានទុក្ខជាទំងន់ ដោយសារ នាយឧត្តមសេនីយ៍ ប៉េង ប៉ាត់ សមាជិកព្រឹទ្ធសភា និងជាសមាជិកគណៈកម្មការមហាផ្ទៃ ការពារជាតិ ទំនាក់ទំនងរដ្ឋសភា ព្រឹទ្ធសភា អធិការកិច្ច និងមុខងារសាធារណៈ ត្រូវជាឧត្តមស្វាមីរបស់លោកស្រី ម៉ែន សំអន បានទទួលមរណភាព ដោយរោគាពាធ នៅម៉ោង ១ ៖ ៣៥ នាទីរំលងអាធ្រាត ថ្ងៃទី ០២ ខែមិនា ឆ្នាំ ២០១៦ ៕
https://freshnewsasia.com/localnews/76432-	ក្រសួងទេសចរណ៍ និងក្រសួងអប់រំ នឹងបញ្ចូលកម្មវិធីសិក្សាទេសចរណ៍អាស៊ាន ក្នុងកម្រិតសិក្សាចំណេះទូទៅ និងបច្ចេកទេស	( ភ្នំពេញ ) ៖ ក្រសួងទេសចរណ៍ និងក្រសួងអប់រំ យុវជន និងកីឡា នាថ្ងៃទី ១៨ ខែមករា ឆ្នាំ ២០១៨ នេះ បានរៀបសិក្ខាពិគ្រោះយោបល់ ស្តីពីសេចក្តីព្រាងកម្មវិធីបណ្តុះបណ្តាលវិជ្ជាជីវៈទេសចរណ៍អាស៊ាន តាមវិទ្យាល័យចំណេះទូទៅ និងបច្ចេកទេស នៅសាកលវិទ្យាល័យអាស៊ីអឺរ៉ុប រាជធានីភ្នំពេញ ដោយមានការចូលរួមពីសាស្ត្រាចារ្យ គ្រូបង្គោល អ្នកវាយតម្លៃបង្គោល សិស្ស - និស្សិត និងភាគីពាក់ព័ន្ធប្រមាណ ១៥០ នាក់ ។ សិក្ខាសាលាពិគ្រោះយោបល់នេះ រៀបចំឡើងដើម្បីពិភាក្សាលម្អិត និងរកធាតុចូលបន្ថែម លើសេចក្តីព្រាងកម្មវិធីបណ្តុះបណ្តាលទេសចរណ៍អាស៊ាន សម្រាប់គុណវុឌ្ឍិសញ្ញាបត្រវិជ្ជាជីវៈ ១ , ២ និង ៣ ដែលសមមូលនឹងសញ្ញាបត្រធម្យមសិក្សាទុតិយភូមិ ( ប៉ាក់ឌុប ) ។ ការដាក់បញ្ចូលកម្មវិធីទេសចរណ៍អាស៊ានខាងលើ នឹងជួយតម្រង់ទិសការបណ្តុះបណ្តាលជំនាញអាស៊ាន ឲ្យកាន់តែផុលផុសបន្ថែមទៀត ដល់សិស្សានុសិស្សកម្រិតវិទ្យាល័យ ក៏ដូចជាតម្រង់ទិសការបណ្តុះបណ្តាលឲ្យត្រូវទៅនឹងឧបនិស័យរបស់សិស្ស និងត្រូវតាមកាលានុវត្តភាពទីផ្សារការងារក្នុងប្រទេស និងតំបន់ ជាពិសេសចូលរួមសម្រេចចក្ខុវិស័យ « ផែនការយុទ្ធសាស្ត្រអភិវឌ្ឍន៍ធនធានមនុស្សក្នុងវិស័យទេសចរណ៍ ២០១៧ - ២០២៥ » ដែលក្រសួងទេសចរណ៍ បានដាក់ចុះគឺជំរុញឲ្យអ្នកជំនាញទេសចរណ៍ទាំងអស់ ត្រូវមានវិញ្ញាបនបត្រ ឬសញ្ញាបត្របញ្ជាក់សមត្ថភាព ស្របតាមស្តង់ដាជាតិ និងអាស៊ាន ត្រឹម ៥០ % នៅឆ្នាំ ២០២០ និង ១០០ % នៅឆ្នាំ ២០២៥ និងសម្រេចឲ្យបានគោលដៅអភិវឌ្ឍ ប្រកបដោយនិរន្តរភាព sdg 4 : « ធានាឲ្យបាននូវការអប់រំបណ្តុះបណ្តាល ប្រកបដោយគុណភាព សមធម៌ និងបរិយាបន្ន ព្រមទាំងលើកកម្ពស់ឱកាសសិក្សាពេញមួយជីវិតដល់ជនគ្រប់រូប » និង sdg 8 : « ជំរុញកំណើនសេដ្ឋកិច្ច និងការងារសមរម្យដល់ជនគ្រប់រូប » ក្នុងវិស័យទេសចរណ៍កម្ពុជា តាមរយៈការអភិវឌ្ឍមូលធនមនុស្ស ក្រោមបរិបទជាតិ និងតំបន់ ។ ស្របតាមស្មារតីនេះ ក្រសួងទាំងពីរបានសម្រេចជ្រើសរើសសាលាចំនួន ៣ ដើម្បីរៀបចំដាក់ឱ្យអនុវត្តសាកល្បងកម្មវិធីបណ្តុះបណ្តាលអាស៊ាននេះ រួមមាន ៖ មជ្ឈមណ្ឌលអប់រំបច្ចេកទេសមិត្តភាពកម្ពុជា - ជប៉ុន ខេត្តសៀមរាប វិទ្យាល័យចំណេះទូទៅ និងបច្ចេកទេសកំពង់ឈើទាល ខេត្តកំពង់ធំ និងវិទ្យាល័យចំណេះទូទៅ និងបច្ចេកទេសសន្តហ្វ្រង់ស្វ័រ ខេត្តតាកែវ លើជំនាញអាទិភាពរួមមាន សេវាកម្មម្ហូបអាហារ និងភេសជ្ជៈ ការិយាល័យជួរមុខ ជំនាញចុងភៅ និងធ្វើនំ គេហកិច្ច និងជំនាញនាំភ្ញៀវទេសចរ ។ សូមរំលឹកថា យោងតាមរបាយការណ៍របស់ក្រុមប្រឹក្សាទេសចរណ៍ និងធ្វើដំណើរពិភពលោក ( wttc ) ឆ្នាំ ២០១៦ វិស័យទេសចរណ៍ និងធ្វើដំណើរកម្ពុជាបានបង្កើតការងារសរុប ( ផ្ទាល់ និងប្រយោល ) ចំនួនជាង ២ . ២ លាននាក់ ក្នុងនោះការងារផ្ទាល់មានប្រមាណ ១ . ២ លាននាក់ ស្មើនឹង ១២ % នៃការងារសរុប ហើយការងារផ្ទាល់នៅក្នុងវិស័យទេសចរណ៍មានប្រមាណជាង ៦២ ម៉ឺននាក់ ។ ដោយឡែក ក្នុងឆ្នាំ ២០១៧ កន្លងទៅថ្មីៗនេះ កម្ពុជាទទួលបានភ្ញៀវទេសចរអន្តរជាតិចំនួន ៥ . ៦ លាននាក់ កើនឡើង ១១ . ៦ % ធៀបនឹងឆ្នាំ ២០១៦ ៕
https://freshnewsasia.com/localnews/59029-	បុណ្យរុក្ខទិវា ៩ កក្កដា ! កូនឈើប្រណិត ២ ពាន់ដើម ត្រូវយកទៅដាំនៅស្រុករវៀង , អភិបាលខេត្តព្រះវិហារ អំពាវនាវឲ្យពលរដ្ឋ សហការជាមួយអាជ្ញាធរទប់ស្កាត់ការកាប់បំផ្លាញ ធនធានធម្មជាតិ	( ព្រះវិហារ ) ៖ អភិបាលខេត្តព្រះវិហារ លោក អ៊ុន ចាន់ដា បានអំពាវនាវឲ្យបងប្អូនប្រជាពលរដ្ឋទាំងអស់នៅក្នុងខេត្ត ចូលរួមសហការជាមួយអាជ្ញាធរ ក៏ដូចជាសមត្ថកិច្ចទប់ស្កាត់ ការបំផ្លាញធនធានធម្មជាតិឲ្យខាងតែបាន ។ ដោយឡែកកងកម្លាំងសមត្ថកិច្ច ត្រូវសហការជាមួយមន្ត្រីជំនាញ ទប់ស្កាត់ការជួញដូរឈើខុសច្បាប់ ឲ្យមានប្រសិទ្ធិភាពផងដែរ ។ ការថ្លែងអំពាវនាវរបស់អភិបាលខេត្តព្រះវិហារបែបនេះ ក្នុងឱកាសដែលលោកអញ្ជើញចូលរួមអបអរសារទរពិធី បុណ្យរុក្ខទិវា ៩ កក្កដា នៅព្រឹកថ្ងៃទី ៥ ខែកក្កដា ឆ្នាំ ២០១៧ នេះ នៅភូមិភ្នំដែក ឃុំរម្មណី ស្រុករវៀង ដោយមានការចូលរួមពីលោកឡុង សុវណ្ណ ប្រធានក្រុមប្រឹក្សាខេត្ត ថ្នាក់ដឹកនាំមន្ទីរអង្គភាពជុំវិញខេត្ត កងកម្លាំងទាំងបី ព្រះសង្ឃ ប្រជាពលរដ្ឋ លោកគ្រូអ្នកគ្រូ សិស្សានុសិស្ស យុវជន កាយរឹទ្ធ និងកាកបាទក្រហមកម្ពុជាផងដែរ ដោយបានយកកូនឈើប្រណិតប្រមាណ ២ ពាន់ដើម ទៅដាំនៅទីនោះលើផ្ទៃដី ២ ហិកតា ។ លោក អ៊ុន ចាន់ដា បានសង្កត់ធ្ងន់ថា « កាលពីលើកមុន ការជួញដូរឈើខុសច្បាប់ គឺមានឈ្មួញធំៗ ចេញមុខធ្វើសកម្មភាពដោយមិនញញើតច្បាប់ឡើយ ។ ប៉ុន្តក្រោយការអនុវត្តន៍ បទបញ្ជាលេខ 01 និងបទបញ្ជាលេខ 02 របស់ប្រមុខរាជរដ្ឋាភិបាល សមត្ថកិច្ចបានបង្ក្រាបករណីជួញដូរឈើខុសច្បាប់នេះ បានជាបន្តបន្ទាប់ និងធ្វើការអនុវត្តន៍តាមនិតិវិធីច្បាប់ ផ្តន្ទាទោសដាក់ពន្ធនាគារ ក្រុមឈ្មួញទាំនោះថែមទៀតផង ។ ប៉ុន្តែពេលនេះ ក្រុមឈ្មួញទាំងនោះ បានផ្លាស់ប្តូររូបភាពវិញ ដោយឈរនៅពីក្រោយខ្នង ប្រជាពលរដ្ឋ ផ្តល់ថវិកា សម្ភារឲ្យប្រជាពលរដ្ឋចូលកាប់បំផ្លាញធនធានធម្មជាតិ ហើយខ្លួនជាអ្នកប្រមូលលើកដាក់រថយន្ត រួចធ្វើការនាំចេញតែម្តង ដែលករណីនេះធ្វើឲ្យមានការលំបាក ក្នុងការអនុវត្តន៍ ច្បាប់របស់សមត្ថកិច្ច ក៏ដូចអជ្ញាធរផងដែរ ។ យើងឃើញគាត់ដឹកឈើតាមគោយន្ត ឫតាមម៉ូតូ ពេលសមត្ថកិច្ចឃាត់ គាត់ឆ្លើយថា យកធ្វើនេះ ឫយកធ្វើនោះ តែធាតុពិតជាក់ស្តែង គាត់ដឹកយកគរទុកឲ្យឈ្មួញ សំរាប់លើកដាក់រថយន្តនាំចេញតែប៉ុណ្ណោះ ។ បើយើងអនុវត្តន៍តាមច្បាប់ គាត់ថា យើងមិនយោគយល់ដល់ប្រជាពលរដ្ឋ ដូច្នេះអជ្ញាធរក៏ដូចជា សមត្ថកិច្ចបានត្រឹមអនុវត្តន៍វិធានការអប់រំ និងធ្វើកិច្ចសន្យាបញ្ឈប់តែប៉ុណ្ណោះ » ។ ជាមួយគ្នានេះ លោកអភិបាលខេត្ត បានអំពាវនាវឲ្យបងប្អូនប្រជាពលរដ្ឋ សហការជាមួយអាជ្ញាធរ និងសមត្ថកិច្ចដោយផ្តល់ព័ត៌មាន ប្រាប់ឈ្មោះឈ្មួញឈើខុសច្បាប់ទាំងនោះ ដើម្បីចាត់វិធានការតាមផ្លូវច្បាប់ ក្នុងគោលបំណងថែរក្សាធនធានធម្មជាតិរបស់យើង ឲ្យនៅគង់វង់ ។ បន្ថែមលើសពីនេះ លោកក៏បានអំពាវនាវឲ្យប្រជាពលរដ្ឋ បញ្ឈប់ការកាប់ព្រៃវាទយកដីសង់សំនៅដ្ឋាន ក៏ដូចជាប្រកបរបផ្សេងៗ ដែលទាំងនេះសុទ្ធតែជាអំពើខុសច្បាប់ ហើយអាជ្ញាធរមិនលើកទឹកចិត្ត ក្នុងការប្រព្រឹត្តខុសច្បាប់របស់បងប្អូនឡើយ ។ លោកថា « ផ្ទុយទៅវិញ បើបងប្អូនខ្វះខាតដីសំរាប់សង់លំនៅដ្ឋានពិតប្រាកដ ត្រូវធ្វើពាក្យស្នើសុំតាមរយៈភូមិឃុំ ស្រុក ហើយខេត្តនឹងបែងចែកដីសម្បទានសង្គមកិច្ច ជូនបងប្អូនដោយស្របច្បាប់ ។ ទាក់ទង និងបុណ្យរុក្ខទិវា ៩ កក្កដានេះ លោក អ៊ុន ចាន់ដា បានលើកឡើងថា គោលបំណងមានពីរ ៖ ទី ១ - ការចលនាបង្កើតនូវស្មារតី ភ្ញាក់រលឹកពីប្រជាពលរដ្ឋ លោកយាយលោកតា ពូមីងបងប្អូនទាំងអស់ដែលបានចូលរួមក្នុងថ្ងៃនេះ ពិសេស គឺយុវជនទាំងអស់ បង្កើតនូវស្មារតីភ្ញាក់រលឹក ក្នុងការចូលរួមការពារបរិស្ថាន និងការពារធនធានធម្មជាតិ ហើយសំខាន់ គឺការដាំដើមឈើ ហើយការដាំនៅទីនេះ គឺដាំជានិម្មិតរូបទេ ប៉ុន្តែបានបំផុសឲ្យ យុវជនយើង អាចដាំនៅកន្លែងផ្សេងទៀតបាន តាមទីសាធារណៈដូចជា តាមសាលារៀន វត្តអារ៉ាម តាមផ្លវមាត់អូរ ព្រែកឫកន្លែងផ្សេងៗទៀត ក្នុងការទាក់ទាញភ្ញៀវទេសចរណ៍ជាតិ និងអន្តរជាតិមកទស្សនាទេសភាពស្រស់បំព្រង ដោយមានដើមឈើ ។ ទី ២ - បង្កើតនូវសុខដុមរមនីយកម្ម រវាងមនុស្ស និងធម្មជាតិ យើងឃើញថា បរិយាកាសបច្ចុប្បន្ននេះ មានការបំរែបំរួលអាកាសធាតុ ដែលមានកត្តាជាច្រើន ក្នុងនោះក៏មានកត្តាបំផ្លាញធនធានធម្មជាតិដូចជាព្រៃឈើនេះ ដែលបានធ្វើឲ្យមានបាតុភូតទឹកជំនន់ ខ្យល់កន្ត្រាក់ ជាដើម ដូច្នេះបើយើងការពារធនធានធម្មជាតិបានយើង និងមិនជួបប្រទះនូវបាតុភូតទាំងនេះទេ ដូច្នេះយើងត្រូវចូលរួមថែរក្សាទាំងអស់គ្នា និងរួមគ្នាដាំដើមឈើឡើងវិញ ។ លោក ពឹង ទ្រីដា ប្រធានមន្ទីរកសិកម្ម រុក្ខាប្រម៉ាញ់ និងនេសាទខេត្តព្រះវិហារ បានឲ្យដឹងថា ការដាំដើមឈើនៅថ្ងៃនេះគឺមាន ២០០០ ដើម លើផ្ទៃដី ២ ហិកតា ដោយយើងដាំដើមឈើប្រណិតរួមមាន ៖ គ្រញូង បេង ធ្នង់ នាងនួន សុក្រំ ហើយនិងចែកដើមឈើហូបផ្លែ ដល់ប្រជាពលរដ្ឋយើងចំនួន ៨០០ ដើមផងដែរ ។ លោកប្រធានមន្ទីរបានបន្តថា « ចាប់តាំងពីឆ្នាំ ២០១១ រហូតមកដល់បច្ចុប្បន្ន យើងដាំដើមឈើឡើងវិញបាន ៦២៣៩៤ ដើម លើផ្ទៃដី ២១ ហិកតា និងចែកកូនឈើហូបផ្លែជូនប្រជាពលរដ្ឋបាន ៥៥៦៧៩៨ ដើមផងដែរ » ៕
https://freshnewsasia.com/localnews/81666-	ដែនដីកោះ new caledonia របស់បារាំងនៅសមុទ្រប៉ាស៊ីហ្វិក គ្រោងធ្វើប្រជាមតិ ដើម្បីទាមទារឯករាជ្យភាព នៅចុងឆ្នាំ ២០១៨ !	( បារាំង ) ៖ ក្រុមអ្នកតំណាងរាស្ត្រ នៅលើដែនដីនៅឯនាយសមុទ្រដ៏តូចមួយរបស់ ប្រទេសបារាំង គឺតំបន់ new caledonia បានបោះឆ្នោតនាថ្ងៃចន្ទនេះ ដើម្បីធ្វើប្រជាមតិមួយនៅថ្ងៃទី ០៤ ខែវិច្ឆិកា ដើម្បីប្រកាសឯករាជ្យចាកចេញពី ម្ចាស់អាណានិគមចាស់របស់ខ្លួនមួយនេះ ។ នេះបើតាមការចេញផ្សាយដោយ សារព័ត៌មាន channel news asia នៅល្ងាចថ្ងៃចន្ទ ទី ១៩ ខែមីនា ឆ្នាំ ២០១៨ ។ អស់រយៈពេលជាច្រើនឆ្នាំ តំបន់ new caledonia បានជួបប្រទះបញ្ហាវិវាទផ្នែកនយោបាយយ៉ាងដុនដាប រវាងក្រុមអ្នកគាំទ្រចង់បានឯករាជ្យ និងក្រុមអ្នកដែលបានប្តេជ្ញាបន្តចង់ឲ្យតំបន់នេះ នៅតែជាផ្នែកមួយរបស់ប្រទេសបារាំង ។ ភាពវឹកវរបានអុកឡុកតំបន់ប្រជុំកោះនេះ កាលពីពាក់កណ្តាលទសវត្សន៍ឆ្នាំ ៨០ ដែលបានបណ្តាលឲ្យមនុស្សប្រមាណ ៧០ នាក់ ត្រូវគេជឿជាក់ថា បានបាត់បង់ជីវិត ។ នាឆ្នាំ ១៩៩៨ កិច្ចព្រមព្រៀងមួយ ត្រូវបានចុះហត្ថលេខាដោយបារាំង និងតំបន់ new caledonia ដែលបានសន្យាអំពីស្វ័យភាព ដែលល្អជាងមុនសម្រាប់ប្រជាជន new caledonia ។ នៅក្រោមលក្ខខណ្ឌនៃកិច្ចព្រមព្រៀងនោះ ធ្វើប្រជាមតិដើម្បីប្រកាសឯករាជ្យឡើងវិញ ចាំបាច់ត្រូវតែធ្វើឡើងនៅចុងឆ្នាំ ២០១៨ ។ នាថ្ងៃចន្ទនេះកាលបរិច្ឆទជាក់លាក់ក៏ត្រូវបានកំណត់នៅថ្ងៃទី ០៤ ខែវិច្ឆិកា ឆ្នាំ ២០១៨ ។ គួរជម្រាបថា តំបន់ new caledonia ដែលជាដែនដីរដ្ឋបាលរបស់ប្រទេសបារាំងនេះ មានទីតាំងស្ថិតនៅភាគខាងត្បូងមហាសមុទ្រប៉ាស៊ីហ្វិក និងផ្ទៃដីទំហំប្រមាណ ១៨ , ៥៧៦ គីឡូម៉ែត្រក្រឡា និងប្រជាជនជីត ៣០០ , ០០០ នាក់ ៕
https://freshnewsasia.com/localnews/60313-	អភិបាលខេត្តព្រះវិហារ ចាត់ឲ្យមន្ទីរសាធារណការ ជួសជុលឡើងវិញ ផ្លូវគ្រួសក្រហមប្រវែង ១៧ គីឡូម៉ែត្រ នៅក្រវ៉ាត់ព្រំដែន	( ព្រះវិហារ ) ៖ ផ្លូវក្រាលគ្រួសក្រហម ប្រវែង ១៧ គីឡូម៉ែត្រ ដែលជាផ្លូវយុទ្ធសាស្ត្រក្រវ៉ាត់ព្រំដែនជាប់ប្រទេសថៃ ត្រូវបានធ្វើការជួសជុលឡើងវិញ ចាប់ពីថ្ងៃទី ១៨ ខែកក្កដា ឆ្នាំ ២០១៧ ដោយមានការណែនាំពីលោក អ៊ុន ចាន់ដា អភិបាលខេត្តព្រះវិហារ បន្ទាប់ពីផ្លូវនេះបានរងការខូចខាត ដោយសារភ្លៀងធ្លាក់ខ្លាំងនៅរដូវវស្សា ។ លោក សំ លាងទ្រី ប្រធានមន្ទីរសាធារណការ និងដឹកជញ្ជូនខេត្តព្រះវិហារ បានថ្លែងប្រាប់នៅថ្ងៃទី ១៩ ខែកក្កដា ឆ្នាំ ២០១៧ នេះថា ដោយអនុវត្តន៍តាមណែនាំរបស់ លោកទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន ក៏ដូចការណែនាំរបស់ លោក អ៊ុន ចាន់ដា ក្រោយមកមន្ទីរសាធារណការ និងដឹកជញ្ជូនខេត្ត បានធ្វើការជួសជុល និងស្តារឡើងវិញនូវផ្លូវក្រាលគ្រួសក្រហមមួយខ្សែ ដែលជាផ្លូវយុទ្ធសាស្ត្រក្រវ៉ាត់ព្រំដែន ជាផ្លូវបម្រើដល់វិស័យការពារជាតិដ៏សំខាន់ ចាប់ពីចំណុចជើងភ្នំទ្រព្យ ចាប់ពីគីឡូម៉ែត្រ ០០ + ០០០ ទៅដល់ភូមិអង្ក្រងគីឡូម៉ែត្រ ១៧ + ០០ មានប្រវែង ១៧ គីឡូម៉ែត្រ ត្រូវបានចាក់ដីកៀរសម្រួល ដើម្បីងាយស្រួលក្នុងការធ្វើដំណើររបស់បងប្អូន ប្រជាពលរដ្ឋ និងកងកម្លាំងឈរជើងការពារព្រំដែនផងដែរ ។ ប្រធានមន្ទីរសាធារណការរូបនេះ បញ្ជាក់ថា ផ្លូវនេះមានសារសំខាន់ណាស់ ជាផ្លូវបម្រើដល់វិសយ័ការពារជាតិ និងបម្រើដល់ការធ្វើដំណើររបស់ប្រជាពលរដ្ឋ នៅស្រុកជាំក្សាន្ត ខេត្តព្រះវិហារ ហើយផ្លូវនេះជាផ្លូវយុទ្ធសាស្ត្រជាប់ព្រំដែន កម្ពុជា - ថៃ និងបានតភ្ជាប់ពីតំបន់វាលឥន្ទ្រីយ៍ ច្រកចាក់ច្រេង និងច្រកតាស៊ឹមផងដែរ ។ លោកបន្តទៀតថា ឈរលើការទទួលខុសត្រូវ និងអនុវត្តន៍តួនាទីភារកិច្ច មន្ទីរសាធារណការ និងដឹកជញ្ជូនខេត្ត បានធ្វើការថែទាំ និងជួសជុលផ្លូវទូទាំងខេត្តបានសម្រេចស្ទើរ ១០០ ភាគរយ ៕
https://freshnewsasia.com/localnews/60049-	យុទ្ធនាការប្រយុទ្ធ ប្រឆាំងគ្រឿងញៀន ខុសច្បាប់ទូទាំងប្រទេស សម្រាប់ថ្ងៃទី ១៥ ខែកក្កដានេះលទ្ធផល ៖ បង្ក្រាប ២០ ករណី ឃាត់ខ្លួន ៥០ នាក់	( ភ្នំពេញ ) ៖ យុទ្ធនាការប្រយុទ្ធប្រឆាំង គ្រឿងញៀនខុសច្បាប់ទូទាំងប្រទេស សម្រាប់ថ្ងៃទី ១៥ ខែកក្កដា ឆ្នាំ ២០១៧ បានបង្ហាញថា កម្លាំងសមត្ថកិច្ចបានបង្ក្រាប ៖ * លទ្ធផលបង្ក្រាបរួមមាន ៖ ២០ ករណី ឃាត់ខ្លួន ៥០ នាក់ ស្រី ៣ នាក់ ១ ៖ ករណីជួញដូរគ្រឿងញៀន ៩ ករណី ឃាត់ខ្លួន ២៣ នាក់ ។ ២ ៖ ករណីប្រើប្រាស់គ្រឿងញៀន ១១ ករណី ឃាត់ខ្លួន ២៧ នាក់ ៕
https://freshnewsasia.com/localnews/33710-	លោកស្រី កុយ ពិសី និងសប្បុរសជនផ្តល់គ្រឿងបរិភោគ និងថវិកាជាង ៤ លានរៀល ជូនស្ត្រីមានជំងឺដំបៅសុដន់ធ្ងន់ធ្ងរ	( ភ្នំពេញ ) ៖ លោកស្រី កុយ ពិសី អនុប្រធានក្រុមការងារថ្នាក់ជាតិចុះជួយស្រុកគិរីវង់ និងជាប្រធានក្រុមការងារថ្នាក់ជាតិ ចុះជួយឃុំព្រៃអំពក ស្រុកគិរីវង់ ខេត្តតាកែវ រួមនិងសប្បុរសជននានា បានផ្តល់នូវគ្រឿងឧបភោគបរិភោគ សម្ភារៈប្រើប្រាស់ និង ថវិកា ៤ , ៥០០ , ០០០ រៀល ជូនស្ត្រីម្នាក់ដែលមានជំងឺដំបៅសុដន់ធ្ងន់ធ្ងរ ដើម្បីជួយដោះស្រាយទុក្ខលំបាកនៅក្នុងជីវភាព ។ ថវិកាទាំងអស់នេះ ត្រូវបានលោកស្រី កុយ ពិសី នាំយកទៅប្រគល់ជូនដល់ដៃអ្នកស្រី សូ សុខុម ដែលកំពុងសម្រាកព្យាបាលជំងឺនៅមន្ទីរពេទ្យរុស្ស៊ីនាព្រឹកថ្ងៃទី ០៨ ខែកញ្ញា ឆ្នាំ ២០១៦ នេះ ។ អ្នកស្រី សូ សុខុម រស់នៅភូមិពុម្ពអិដ្ឋ ឃុំព្រៃអំពក ស្រុកគីរីវង់ បានកើតជំងឺជំងឺដំបៅសុដនធ្ងន់ធ្ងរ ហើយត្រូវបានកាកបាទក្រហកមម្ពុជា និងអាជ្ញាធរស្រុកគិរីវង់ ដឹកបញ្ជូនមកព្យាបាលនៅមន្ទីរពេទ្យរុស្សីកាលពីពេលកន្លងទៅ ។ ក្រោមព្យាបាលយ៉ាងយកចិត្តទុកដាក់ពីក្រុមគ្រូពេទ្យនោះ ជំងឺរបស់អ្នកស្រី សូ សុខុម បានធូរស្រាលមួយកម្រិតធំហើយ ហើយអ្នកស្រី នឹងចេញពីមន្ទីរពេទ្យនៅថ្ងៃនេះផងដែរ ។ អ្នកស្រី សូ សុខុម បានថ្លែងអំណរគុណដល់លោកស្រី កុយ ពិសី និងសប្បុរសជន ដែលបានផ្តល់គ្រឿងឧបភោគបរិភោគ សម្ភារប្រើប្រាស់ និងថវិកាជួយដោះស្រាយជីវភាពរបស់អ្នកស្រី ។ អ្នកស្រីបានបួងសួងដល់ វត្ថុស័ក្តិសិទ្ធ ជួយតាមប្រោសព្រំពរជ័យជូនលោកស្រី កុយ ពិសី និងសប្បុរសជនទាំងអស់មានសុខភាពល្អ និងទទួលបានជោគជ័យគ្រប់ភារកិច្ច ៕
https://freshnewsasia.com/localnews/64864-	រំភើបស្ទើរស្រក់ទឹកភ្នែក ! ដូនចាស់ជរាគ្មានទីពឹងរស់នៅតែម្នាក់ឯង ទទួលបានការយកចិត្តទុកដាក់ ជួយឧបត្ថម្ភពីមេទព័ប្រចាំខេត្តព្រះវិហារ ក្នុងឱកាសបុណ្យភ្ជុំបិណ្ឌ	( ព្រះវិហារ ) ៖ លោកឧត្តមសេនីយ៍ត្រី ច័ន្ទ សុភក្ត្រា័ មេបញ្ជាការសឹករងខេត្តព្រះវិហារ រួមនិងសហការីបាននាំយកអំណោយប្រគល់ ជូនដខូនចាស់ជរាគ្មានទីពឹង ដោយគាត់គ្មានកូនចៅ និងគេរស់នៅម្នាក់ឯង ស្របពេលដែលរដូវភ្ជុំបិណ្ឌ មកដល់ដែលរដូវនេះ គឺជារដូវមួយដែលកូនចៅ តែងតែនឹកឃើញដល់អ្នកមានគុណ ហើយក៏បានជូនបាយទឹកនំចំណីព្រមទាំងសម្ភារផ្សេងៗ ដើម្បីជាការតបស្នងគុណ ។ សម្រាប់ដូនចាស់ជរាដែលរស់នៅឯកោគ្មានទីពឹងនេះ គឺគាត់មិននឹកស្មានដល់ថា រដូវបុណ្យភ្ជុំដ៏ធំនេះមានអ្នកជូនអ្វីដល់គាត់នោះទេព្រោះគាត់ គ្មានកូនចៅ តែអ្វីដែលធ្វើឲ្យគាត់រំភើប និងស្ទើរស្រក់ទឹកភ្នែក ដោយនឹកស្មានមិនដល់នោះ គឺលោកមេបញ្ជាការតំបន់ប្រតិបត្តិការសឹករងព្រះវិហារ រួមនិងសហការី បានយកសម្ភារ និងថវិការទៅជូនគាត់ដល់លំនៅដ្ឋាននៅឯស្រុកឆែប ដែលទង្វើ និងកាយរបស់លោកមេបញ្ជាការសឹករងខេត្តបានធ្វើឲ្យប្រជាពលរដ្ឋលោកសំដែងនូវការពេញចិត្ត និងគាំទ្រយ៉ាងពេញទំហឹង ។ ទង្វើរនេះស្តែងបញ្ជាក់ឲ្យឃើញការយកចិត្តទុកដាក់យ៉ាងខ្លាំង របស់ថ្នាក់ដឹកនាំដែលគិតគុរដល់សុខទុករាស្ត្រ នៅតាមមូលដ្ឋានដែលជួបការលំបាកនានា តួយ៉ាងដូចលោកចាសជរាម្នាក់ នៅក្នុងស្រុកឆែប ត្រូវបានលោកមេទ័ពប្រចាំតំបន់ព្រះវិហារ ពាំនាំយកអំណោយទៅចែកជូនដោយផ្ទាល់ទាំងនេះ កើតឡើងពីទឹកចិត្តសណ្តោសប្រណីរបស់ថ្នាក់ដឹកនាំមិនថាយោធា ឬស៊ីវិលនោះទេ ៕
https://freshnewsasia.com/localnews/54876-	ប្រជាពលរដ្ឋឃុំតាភេម ស្រុកត្រាំកក់ ខេត្តតាកែវ ថ្លែងអំណរគុណ លោក ហ៊ុល សំអុន ដែលបានដឹកនាំក្រុមគ្រូពេទ្យពិនិត្យព្យាបាលជំងឺដោយឥតគិតថ្លៃ	( តាកែវ ) ៖ ព្រឹកថ្ងៃសៅរ៍ ទី ១៣ ខែឧសភា ឆ្នាំ ២០១៧ នេះលោក ហ៊ុល សំអុន សមាជិកគណៈកម្មការ កណ្តាលគណបក្សប្រជាជនកម្ពុជា និងជាអនុប្រធានការងារចុះជួយឃុំ តាភេម ស្រុកត្រាំកក់ ខេត្តតាកែវ និងលោកគ្រូពេទ្យ អ្នកគ្រូគ្រូពេទ្យស្ម័គ្រចិត្ត មិនគិតពីការនឿយហត់ បានលះបង់ពេលវេលាថ្ងៃឈប់សម្រាក ចុះមកមូលដ្ឋាន ពិនិត្យព្យាបាលជំងឺជូនបងប្អូន ប្រជាពលរដ្ឋដោយឥតគិតថ្លៃ មិនប្រកាន់ សាសនា ពណ៌សម្បុរ និន្នាការនយោបាយ បានចំនួន ១២២៧ នាក់ ក្នុងនោះកុមារចំនួន ១៨៦ នាក់ ដោយពិនិត្យលើជំងឺទូទៅ រោគស្ត្រី លើសឈាម ជំងឺជំងឺសួត ជំងឺរាគ សើស្បែក ។ លោកវេជ្ជបណ្ឌិត ឌឿន វុទ្ឋា តំណាងក្រុមគ្រូពេទ្យស្ម័គ្រចិត្ត ថ្លែងថា ក្រុមគ្រូពេទ្យត្រូវចេះជួយប្រជាពលរដ្ឋ ដោយប្រកាន់ជាប់ក្រមសីលធម៌ និងវិជ្ជាជីវៈពេទ្យ ផ្តើមចេញពីអំពើល្អចេះជួយប្រជាពលរដ្ឋនៅគ្រប់កាលៈទេសៈ ចូលរួមចំណែកជាមួយរាជរដ្ឋាភិបាល ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ។ ទីណាមានសម្តេចតេជោ ហ៊ុន សែន ទីនោះមានការអភិវឌ្ឍន៍ និងសុខសន្តិភាព ។ ជាទីបញ្ចប់ប្រជាពលរដ្ឋ ដែលបានមកទទួលការព្យាបាលជំងឺ សប្បាយរីករាយ សូមថ្លែងអំណរគុណដល់ក្រុមការងារ គណបក្សប្រជាជនកម្ពុជា ឃុំតាភេម ស្រុកត្រាំកក់ ខេត្តតាកែវ និងសូមណូមពរឲ្យក្រុមគ្រូពេទ្យចុះមកម្តងទៀត ៕
https://freshnewsasia.com/localnews/103815-	លោក ដូណាល់ ត្រាំ ៖ អារ៉ាប៊ីសាអូឌីតកំពុងប្រើប្រាស់អាវុធទិញអាមេរិក ដោយគ្មានជំនាញច្បាស់លាស់ ក្នុងសង្គ្រាមនៅយ៉េមែន !	( វ៉ាស៊ីនតោន ) ៖ ខណៈដែលប្រទេសអារ៉ាប៊ីសាអូឌីត កំពុងតែបន្តការវាយប្រហារទៅលើប្រទេសយ៉េមែន ដោយគ្មានខ្វល់នឹងការអំពាវនាវពីសហរដ្ឋអាមេរិកនោះ លោកប្រធានាធិបតី ដូណាល់ ត្រាំ ក៏បានចេញមុខរិះគន់ជាថ្មីបន្ថែមទៀត ដោយអះអាងថា ប្រទេសមជ្ឈិមបូព៌ាមួយនេះ កំពុងតែប្រើប្រាស់អាវុធដែលបានទិញពីសហរដ្ឋអាមេរិក ទៅប្រើប្រាស់ដោយខ្វះជំនាញពិតប្រាកដ ។ នេះបើតាមការចេញផ្សាយដោយ sputnik នាព្រឹកថ្ងៃចន្ទ ទី ០៥ ខែវិច្ឆិកា ឆ្នាំ ២០១៨ ។ ងាកទៅមើលកាលពីថ្ងៃទី ០៩ ខែសីហា កន្លងទៅនេះ ក្រុមចំរុះរបស់អារ៉ាប៊ីសាអូឌីតបានដឹកនាំការវាយប្រហារមួយ ទៅលើតំបន់សាអាដា ( saada ) របស់ប្រទេសយ៉េមែន ដែលស្ថិតនៅខេត្តភាគខាងជើង ដោយក្នុងនោះវាបានធ្លោយទៅចំលើរថយន្តក្រុងដឹកក្មេងៗសិស្សសាលាមួយគ្រឿង និងបានផ្តាច់ជីវិតមនុស្សជាង ៥០ នាក់ ដែលភាគច្រើនគឺជាក្មេងៗសិស្សសាលានោះតែម្តង ។ ក្រោយការវាយប្រហារខាងលើនេះ ក្រុមការពារសិទ្ធិមនុស្ស សិទ្ធិកុមារ និងអ្នកឃ្លាំមើលសិទ្ធិមនុស្សនានាបានធ្វើការរិះគន់យ៉ាងខ្លាំង ប៉ុន្តែអារ៉ាប៊ីសាអូឌីតមិនបានទទួលការព្រមាន ឬដាក់សម្ពាធណាមួយពីអន្តរជាតិនោះឡើយ ។ រំលងមកប៉ុន្មានខែមកនេះ លោក ដូណាល់ ត្រាំ បែរជាចង់រំលឹករឿងនេះឡើងវិញ និងបានហៅទង្វើដែលអារ៉ាប៊ីសាអូឌីត បានប្រព្រឹត្តក្នុងសង្គ្រាមនៅយ៉េមែននោះថា « ជាការប្រើប្រាស់អាវុធទិញពីសហរដ្ឋអាមេរិក ដោយខ្វះជំនាញទៅវិញ . » ។ ក្នុងបទសម្ភាសន៍មួយ ដែលទើបត្រូវបានចេញផ្សាយនៅថ្ងៃចន្ទ នេះបានដកស្រង់សម្តីលោក ដូណាល់ ត្រាំ យ៉ាងដូច្នេះថា « ខ្ញុំគិតថា វាគឺជាស្ថានភាពដ៏អាក្រក់ខ្លាំងណាស់ ។ ខ្ញុំពិតជាស្អប់បំផុតនៅពេលបានឃើញ ហេតុការណ៍ដ៏អាក្រក់បែបនេះកើតឡើងទៅលើរថយន្តក្រុង និងកុមារ .។ វាពិតជាទិដ្ឋភាពដ៏គួរឲ្យភ័យខ្លាំង នៅក្នុងការបង្ហាញព្រឹត្តិការណ៍ដែលបានកើតឡើងនោះ . វាពិតជាបង្ហាញច្បាស់ថា ពួកគេទាំងនោះមិនដឹងពីរបៀបនៃការប្រើប្រាស់អាវុធនោះឡើយ ដោយប្រការនេះពិតជាអាក្រក់ណាស់ .។ » គួរបញ្ជាក់ថា បើតាមសម្តីរបស់លោក ដូណាល់ ត្រាំ សហរដ្ឋអាមេរិកកំពុងតែសម្លឹងមិនដាក់ភ្នែកនោះឡើយចំពោះសង្គ្រាមនៅក្នុងប្រទេសយ៉េមែន ហើយលោក ត្រាំ ហ៊ានអះអាងថា ប្រទេសនេះបច្ចុប្បន្នកំពុងក្លាយជាកន្លែងដែលអាក្រក់បំផុត នៅលើភពផែនដីទៅហើយ ។ ដោយឡែកសហរដ្ឋអាមេរិក ក៏មានរឿងជាច្រើនទៀតដែលត្រូវនិយាយជាមួយអារ៉ាប៊ីសាអូឌីតផងដែរ ៕
https://freshnewsasia.com/localnews/36078-	អភិបាលខេត្តសៀមរាប ដឹកនាំកិច្ចប្រជុំត្រួតពិនិត្យ ការងារវិនិយោគសាងសងកំពង់ផែ នៅតំបន់ចុងឃ្នៀស	( សៀមរាប ) ៖ លោក ឃឹម ប៊ុនសុង អភិបាលខេត្តសៀមរាប និងលោក ណៅ ធួក រដ្ឋលេខាធិការក្រសួងកសិកម្ម រុក្ខាប្រមាញ់ និងនេសាទ ព្រមទាំងក្រុមការងារអន្តរក្រសួង នៅព្រឹកថ្ងៃទី ០៥ ខែតុលា ឆ្នាំ ២០១៦ នេះ បានបើកកិច្ចប្រជុំមួយដើម្បី ត្រួតពិនិត្យលើការវិនិយោគសាងសងកំពងផែទេសចរណ៍ របស់ក្រុមហ៊ុន « ស៊ូ ជីង ផតអ៊ិនវេសមេន ខូ អិលធីឌី » នៅតំបន់ចុងឃ្នៀស ដែលបានធ្វើឡើងនៅសាលាខេត្តសៀមរាប ។ ក្រោយពីបានពិភាក្សាគ្នាយ៉ាងល្អិតល្អន់រួច អង្គប្រជុំបានឯកភាពជាឯកច្ឆ័ន្ន ២ ចំណុចគឺ ទី ១ - រដ្ឋបាលខេត្តនឹងហៅក្រុមហ៊ុន មកធ្វើការពិភ្សាគ្នានៅថ្ងៃទី ១១ ខែតុលា ឆ្នាំ ២០១៦ ដើម្បីរៀបចំឯកសារពាក់ព័ន្ធ ជាមួយផែនការអភិវឌ្ឍ ប្លង់មេ ផែនទី និងព៌ត័មានផ្សេងទៀត ដើម្បីសហការជាមួយ ក្រុមការងារអន្តរក្រសួង ចុះមកពិនិត្យ និងវាស់វែងជាក់ស្តែង ។ ទី ២ - រដ្ឋបាលខេត្ត នឹងហៅក្រុមការងារអន្តរក្រសួង ដើម្បីចុះពិនិត្យវាស់វែង ទីតាំងជាក់ស្តែង ពិភាក្សា និងរៀបចំកិច្ចសន្យាជួលទីតាំងវិនិយោគ ព្រមទាំងឯកសារផ្សេងទៀត តាមបទបញ្ញាត្តិជាធរមាន នៅពេលវេលាសមស្របណាមួយ ៕
https://freshnewsasia.com/localnews/20012-	មនុស្សស្លាប់ដោយការបំផ្ទុះអត្តឃាតនៅតួកគី កើនដល់ ៣៧ នាក់ ខណៈមនុស្សជាង ១២០ នាក់រងរបួសធ្ងន់ និងស្រាល	( អង់ការ៉ា ) ៖ ចំនួនមនុស្សស្លាប់ ដោយសារតែការបំផ្ទុះគ្រាប់បែកលើរថយន្ត កណ្តាលទីក្រុងអង់ការ៉ា របស់ប្រទេសតួកគី នោះបានកើនឡើងដល់ ៣៧ នាក់ហើយ ស្របពេលដែលមនុស្សជាង ១២០ នាក់ទៀត រងរបួសធ្ងន់ និងស្រាល ដែលអ្នករងរបួសមួយចំនួនអាចនឹងឈានទៅរកសេចក្តីស្លាប់ជាបន្តបន្ទាប់ ។ នេះបើតាមការផ្សាយរបស់ទីភ្នាក់ងារព័ត៌មានចិនស៊ិនហួរ នៅថ្ងៃចន្ទ ទី ១៤ ខែមីនា ឆ្នាំ ២០១៦ ។ គួរបញ្ជាក់ថា ពិភពលោកបានថ្កោលទោសធ្ងន់ៗ លើការវាយប្រហារនោះ ហើយថាវាជាអំពើភេរវកម្ម ដ៏អាក្រក់ក្រៃលែង ទៅលើជនស្លូតត្រង់របស់តួកគី ក៏ដូចជាបណ្តាប្រទេសមួយចំនួនទៀត ។ រហូតមកទល់នឹងពេលនេះ អាជ្ញាធរតួកគី នៅតែបន្តបិទបណ្តាញសង្គមដូចជា facebook និង twitter ព្រមទាំងរឹតបណ្តឹងសន្តិសុខ ផ្ទៃក្នុងយ៉ាងខ្លាំង ដើម្បីធ្វើការស៊ើបអង្កេតរកជនដៃដល់ និង ក្រុមដែលស្ថិតនៅពីក្រោយការវាយប្រហារ នៅទីប្រជុំជនក្បែរស្ថាប័នរដ្ឋាភិបាលសំខាន់ៗរបស់តួកគី កាលពីយប់ថ្ងៃអាទិត្យនោះ ៕
https://freshnewsasia.com/localnews/72694-	ពិព័រណ៍ស្ថាបត្យកម្មកម្ពុជា ផ្តោតលើ « ការរចនាសម្រាប់កន្លែងធ្វើការ និងការរស់នៅឲ្យកាន់តែ មានភាពប្រសើរជាងមុន » នឹងអង្រួនវិស័យសំណង់កម្ពុជា	( ភ្នំពេញ ) ៖ ខណៈដែលកម្រិតជីវភាពរស់នៅ របស់ប្រជាជនកម្ពុជាកំពុងតែកើនឡើង ជាលំដាប់ក្នុងរយៈពេលប៉ុន្មានឆ្នាំចុងក្រោយនេះ ដោយសារកំណើនសេដ្ឋកិច្ច ដ៏រឹងមាំរបស់ខ្លួន ដែលមានការគាំទ្រពីវិស័យសំណង់ និងអចលនទ្រព្យ ជាហេតុធ្វើឲ្យមានការផ្លាស់ប្តូរ ដ៏គួរឲ្យកត់សម្គាល់ ទៅលើទំនើបកម្មនៃស្ថាបត្យកម្ម និងការតុបតែង ក៏កាន់តែមានភាពប្រសើរ ជាងមុនផងដែរ ។ ដើម្បីឆ្លើយតបទៅនឹងតម្រូវការ ការរចនាផ្ទៃក្នុង និងស្ថាបត្យកម្ម ក្រុមហ៊ុន icvex co ltd ដែលមានមូលដ្ឋាននៅប្រទេសថៃ និងជាក្រុមហ៊ុនបុត្រសម្ព័ន្ធរបស់ក្រុមហ៊ុន index creative village pcl ( icv ) បានធ្វើកិច្ចសហការជាមួយ និងសមាគមស្ថាបត្យករកម្ពុជា ( csa ) ដើម្បីពាំនាំមកនូវពិព័រណ៍ស្ថាបត្យកម្មកម្ពុជានិង ការតុបតែងលើកទី ៣ ក្រោមប្រធានបទ « ការរចនាសម្រាប់កន្លែងធ្វើការ និងការរស់នៅឱ្យកាន់តែមានភាពប្រសើរជាងមុន » នៅក្នុងអំឡុងខែធ្នូ ឆ្នាំ ២០១៧ នេះ ។ សម្រាប់ពិធីតាំងពិពរ័ណ៍លើកទី ៣ នេះ នឹងត្រូវធ្វើឡើងចាប់ពីថ្ងៃទី ២៤ ដល់ថ្ងៃទី ២៦ ខែឧសភាឆ្នាំ ២០១៨ នៅឯមជ្ឈមណ្ឌលសន្និបាត និងពិព័រណ៍កោះពេជ្រ ដោយមានការចួលរួមពីសំណាក់ក្រុមហ៊ុនល្បីៗ ទាំងក្នុងស្រុក និងក្រៅស្រុកជាច្រើន ។ សម្រាប់អ្នកចូលរួមតាំងពិព័រណ៍ នឹងបង្ហាញពីគំនិតច្នៃប្រឌិតថ្មីៗ និងនិន្នាការចុងក្រោយបំផុត របស់ពួកគេ ហើយក៏ជាឱកាសក្នុងស្វែងរកដៃគូរថ្មីៗ និងការផ្លាស់ប្តូរដ៏សំខាន់ នៃការរចនានៅក្នុងទីផ្សារ សំណង់ដែលកំពុងរីកចំរើននៅកម្ពុជា ។ ពិព័រណ៍ពាណិជ្ជកម្ម តែមួយគត់នេះ នឹងប្រមូលផ្តុំស្ថាបត្យករ អ្នករចនាផ្ទៃក្នុង អ្នកអភិវឌ្ឍន៍វិស័យអចលនទ្រព្យ និងអ្នកជំនាញសាងសង់អគារ ដើម្បីផ្លាស់ប្តូរនូវគំនិតច្នៃប្រឌិត និងនិន្នាការថ្មីៗបំផុតនៅក្នុងវិស័យនេះ ។ ការតាំងពិព័រណ៍នេះ ក៏នឹងមានការរៀបចំសិក្ខាសាលាស្តីពីការអប់រំ ការប្រកួតប្រជែងស្នាដៃរចនា និងការទទួលទានអាហារពេលល្ងាច ដើម្បីបង្កើតបណ្តាញទំនាក់ទំនងផងដែរ ។ លោក ajinveat vhongthong ប្រធានគ្រប់គ្រងគម្រោងរបស់ក្រុមហ៊ុន icvex បានមានប្រសាសន៍ថា « ព្រឹត្តិការណ៍នេះ មិនត្រឹមតែបានរួមចំណែក ដល់ការអភិវឌ្ឍវិស័យសំណង់ និងវិស័យអចលនទ្រព្យនៅកម្ពុជា ប៉ុណ្ណោះទេ តែវាក៏អនុញ្ញាតឲ្យអ្នកចូលរួម ទទួលបានគំនិតថ្មីៗសម្រាប់អាជីព និងការអភិវឌ្ឍប្រទេស ដោយការចែករំលែកព័ត៌មាន និងបទពិសោធថ្មីៗជាមួយ អ្នកជំនាញក្នុងស្រុក » ។ លោកបានថ្លែងបន្តទៀតថា « យើងបានបង្កើតពិព័រណ៍ស្ថាបត្យកម្មកម្ពុជា និងការរចនាផ្ទៃក្នុង ដើម្បីជួយដល់អ្នកជំនាញ ក្នុងការចូលរួមជាមួយអតិថិជន សក្តានុពលគោលដៅការបង្កើត បណ្តាញទំនាក់ទំនង និងកំណត់នូវឱកាសថ្មីៗនៅលើទីផ្សារ ។ យោងតាមការស្ទង់មតិរបស់យើង ពីការតាំងពិព័រណ៍កាលពីឆ្នាំមុនថា អាជីវកម្មជាង ១៨ លានដុល្លារត្រូវបានគេរំពឹងថា នឹងត្រូវបានបង្កើតឡើង ពីការតាំងពិព័រណ៍ក្នុងឆ្នាំ ២០១៦ នេះ ! » ។ នៅក្នុងរបាយការណ៍ទស្សនៈវិស័យអភិវឌ្ឍន៍អាស៊ីឆ្នាំ ២០១៦ ធនាគារអភិវឌ្ឍន៍អាស៊ី បានបញ្ជាក់ថា កម្ពុជាជាប្រទេសថ្មីមួយទៀតក្នុងចំណោម « សេដ្ឋកិច្ចខ្លាអាស៊ី » ដែលផ្អែកសំខាន់ ទៅលើកំណើននៃផលិតផល ក្នុងស្រុកសរុបសម្រាប់មនុស្សម្នាក់ៗចាប់ពី ១ . ៣០២ ដុល្លារនៅចុងឆ្នាំ ២០១៦ និង កើនដល់ ១ . ៤២២ ដុល្លារនៅ ដំណាច់ឆ្នាំនេះ ។ លោក ហ៊ុន ចាន់សាន អនុប្រធានសមាគមស្ថាបត្យករកម្ពុជា ( csa ) បានថ្លែងថា « បច្ចុប្បន្ននេះ ប្រជាជនថ្នាក់កណ្តាលនៅកម្ពុជា ពិតជាមានការកើនឡើងខ្លាំង ហើយរបៀបនៃការរស់នៅ ក៏មានការផ្លាស់ប្តូរ ទាំងកន្លែងធ្វើការ និងបរិស្ថានជុំវិញខ្លួនផងដែរ ។ ពិព័រណ៍ស្ថាបត្យកម្ម និងតុបតែងរបស់កម្ពុជា គឺជាវេទិកាប្រមូលផ្តុំ និងអប់រំប្រចាំឆ្នាំសម្រាប់ប្រជាជនកម្ពុជា ដើម្បីឲ្យពួកគេមាននិន្នាការស្វែងយល់ អំពីរចនាបថចុងក្រោយបំផុត ។ វាជួយឲ្យឧស្សាហកម្មនេះ បង្កើតស្តង់ដារល្អប្រសើរជាងមុន សម្រាប់ការរចនាសម្រាប់ការរស់នៅ និងកន្លែងធ្វើការ ! » ។ ការកើនឡើង នៃវិស័យសំណង់នៅកម្ពុជាវិស័យសំណង់បានដើរតួយ៉ាងសំខាន់ ក្នុងកំណើនសេដ្ឋកិច្ច និងការបង្កើតការងារជូនដល់ប្រជាពលរដ្ឋ ។ យោងតាមរបាយការណ៍ផ្លូវការ ពីក្រសួងរៀបចំដែនដីនគរូបនីយកម្ម និងសំណង់ បានឲ្យដឹងថា វិស័យនេះបានទាក់ទាញការវិនិយោគចំនួន ៥ . ៥៦៣ ពាន់ លានដុល្លារ ក្នុងអំឡុងពេលប្រាំបួនខែ ដំបូងនៃឆ្នាំ ២០១៧ ពោលគឺកើនឡើងជាង ២២ % បើប្រៀបធៀបទៅនឹងរយៈពេល ដូចគ្នាកាលពីឆ្នាំមុន ។ ចំណែកដ៏ធំបំផុត នៃចំនួនទឹកប្រាក់នេះ ត្រូវបានវិនិយោគនៅក្នុងអគារពាណិជ្ជកម្មធំ ៗ អគារការិយាល័យ ផ្សារទំនើបរោងចក្រ និងខុនដូ ។ តួនាទីនៃគុណភាពការរចនាតុបតែង និងស្ថាបត្យកម្ម មិនត្រូវបានបំបែកចេញពីការរីកចម្រើន នៃឧស្សាហកម្មនេះទេ ព្រោះវាធ្វើឱ្យអគារមានភាពទាក់ទាញ និងមានផាសុកភាព និងមានផលប៉ះពាល់ដោយផ្ទាល់ ទៅលើបរិស្ថានរស់នៅរបស់ប្រជាជន ។ លោក ajinveat vhongthong បានបន្ថែមទៀតថា « ចាប់តាំងពីការបង្កើតព្រឹត្តិការណ៍នេះ ក្នុងឆ្នាំ ២០១៤ នៅប្រទេសមីយ៉ាន់ម៉ា វាបានបង្ហាញពីអត្ថប្រយោជន៍ជាច្រើន ដល់អ្នកចូលរួម ។ យើងបានបង្កើតព្រឹត្តិការណ៍នេះ ជាលើកដំបូងនៅក្នុងឆ្នាំ ២០១៤ នៅក្នុងប្រទេសមីយ៉ាន់ម៉ា ហើយវាទទួលបានជោគជ័យដ៏អស្ចារ្យ ។ យើងដឹងថាវេទិកានេះអាច ផ្តល់ផលប្រយោជន៍យ៉ាងច្រើន ដល់កម្ពុជា ។ អ្នកចូលរួមតាំងពិព័រណ៍របស់យើង ដែលក្នុងនោះមាន ៧០ % មកពីបណ្តាប្រទេសជាច្រើន នឹងបង្ហាញពីគំនិតច្នៃប្រឌិត និងផលិតផលល្អបំផុត របស់ពួកគេ ! » ។ សូមបញ្ជាក់ថា ក្រុមហ៊ុន icvex co ltd គឺជាក្រុមហ៊ុនសាខា របស់ក្រុមហ៊ុន index creative village pcl ( icv ) ជាក្រុមហ៊ុនជំនួញមានភាពច្នៃប្រឌិត ក្នុងការបង្កើតអាជីវកម្មនៅប្រទេសថៃ ដែលផ្តល់ជូននូវសេវាកម្មប្រាស្រ័យទាក់ទងផ្នែកទីផ្សារ ប្រកបដោយភាពច្នៃប្រឌិត ក៏ដូចជាការផ្គត់ផ្គង់ ច្រកចេញចូលតែមួយខាងសកម្មភាពទីផ្សារ និងគ្រឿងបរិក្ខា ។ ក្រុមហ៊ុន icv ទទួលបានការកោតសរសើរថា ជាភ្នាក់ងារលំដាប់ថ្នាកទី ៧ លើពិភពលោកចុះផ្សាយ ក្នុងទស្សនាវដ្តីព្រឹត្តិការណ៍ពិសេស ( special events magazine ) ។ ក្រុមហ៊ុន icvex បានរៀបចំពិព័រណ៍ពាណិជ្ជកម្មនានា នៅក្នុងប្រទេសមីយ៉ាន់ម៉ា មានដូចជា ពិព័រណ៍ foodbev មីយ៉ាន់ម៉ា , horeca មីយ៉ាន់ម៉ា , medihealth មីយ៉ាន់ម៉ា , retail sourcing និង build & decor មីយ៉ាន់ម៉ា និងពិព័រណ៍ស្ថាបត្យករ និងការតុបតែងកម្ពុជា ឆ្នាំ ២០១៦ លើកទីមួយ ៕
https://freshnewsasia.com/localnews/79650-	ឆ្នាំ ២០១៧ កម្ពុជាឃាត់ខ្លួន និងបណ្តេញជនបរទេសជាង ២០០០ នាក់ មាន ៥១ សញ្ជាតិ ចេញពីប្រទេស	( ភ្នំពេញ ) ៖ អគ្គនាយកដ្ឋានអន្តោប្រវេសន៍ នៅព្រឹកថ្ងៃទី ២៧ ខែកុម្ភៈ ឆ្នាំ ២០១៨ នេះ បើកសន្និបាតបូកសរុបលទ្ធផលការងារឆ្នាំ ២០១៧ និងលើកទិសដៅបន្ត ក្រោមអធិបតីភាព នាយឧត្តមសេនីយ៍ សន្តិបណ្ឌិត សុខ ផល អគ្គនាយក នៃអគ្គនាយកដ្ឋានអន្តោប្រវេសន៍ ។ អង្គសន្និបាតដែលធ្វើនៅទីស្តីការក្រសួងមហាផ្ទៃ ក៏មានការចូលរួមពី អគ្គនាយករង ប្រធាននាយកដ្ឋាន ស្នងការរងនគរបាលខេត្តទទួលការងារអន្តោប្រវេសន៍ និងមន្ត្រីពាក់ព័ន្ធជាច្រើនរូបទៀតផងដែរ ។ នាយឧត្តមសេនីយ៍ សុខ ផល បានឲ្យដឹងថា ឆ្នាំ ២០១៧ អគ្គនាយកដ្ឋាន បានឃាត់ខ្លួន និងបណ្តេញចេញជនបរទេសខុសច្បាប់ សរុប ២ , ៣៥៧ នាក់ មាន ៥១ សញ្ជាតិ ក្នុងនោះជនជាតិវៀតណាម ១ , ២២០ នាក់ និងជនជាតិផ្សេងៗមួយចំនួនទៀត ។ បើតាមនាយឧត្តមសេនីយ៍ អគ្គនាយក ដោយអនុវត្តតាមអនុស្សារណៈរវាងរាជរដ្ឋាភិបាលកម្ពុជា និងរាជរដ្ឋាភិបាលអាមេរិក ស្តីពីការធ្វើមាតុភូមិនិវត្តន៍របស់ពលរដ្ឋខ្មែរ ពីសហរដ្ឋអាមេរិក ក្នុងឆ្នាំ ២០១៧ បានទទួលពលរដ្ឋខ្មែរធ្វើមាតុភូមិនិវត្តន៍ចំនួន ០៤ លើក មនុស្ស ២៨ នាក់ ។ សរុបមកដល់ពេលនេះ ពលរដ្ឋខ្មែរដែលបានធ្វើមាតុភូមិនិវត្តន៍ មានចំនួន ២៣០ លើក មនុស្ស ៥៧២ នាក់ ក្នុងនោះស្រី ១៤ នាក់ ៕
https://freshnewsasia.com/localnews/65446-	សហរដ្ឋអាមេរិក ៖ មនុស្សស្លាប់ដោយសារព្យុះហឺរីខិន irma កើនឡើងដល់ ២៥ នាក់ !	( ផ្លូរីដា ) ៖ មនុស្សចាស់មានវ័យចន្លោះពី ៧១ ឆ្នាំ ដល់ ៩៩ ឆ្នាំ ចំនួន ០៨ នាក់ បានស្លាប់នៅក្នុងមណ្ឌលថែទាំមនុស្សចាស់មួយកន្លែង ដែលគ្មានអគ្គិសនីប្រើប្រាស់អស់រយៈពេលជាច្រើនថ្ងៃមកនេះ នៅក្នុងរដ្ឋផ្លូរីដាហើយដែលនេះបានធ្វើឱ្យចំនួនអ្នកស្លាប់ដោយសារតែព្យុះ ហឺរីខិន អឺម៉ា ( hurricane irma ) កើនដល់ ២៥ នាក់ និង ៤០ នាក់នៅក្នុងតំបន់ការីបៀន ។ នេះបើតាមការចេញផ្សាយដោយសារព័ត៌មាន bbc នៅព្រឹកថ្ងៃព្រហស្បតិ៍ ទី ១៤ ខែកញ្ញា ឆ្នាំ ២០១៧ ។ យោងតាមប្រព័ន្ធផ្សព្វផ្សាយនៅក្នុងតំបន់ អាជ្ញាធរប៉ូលិសកាលពីថ្ងៃពុធ បានសម្រេចចិត្តជម្លៀសមនុស្ស ១១៥ នាក់ ចេញពីផ្ទះថែទាំមនុស្សចាស់នេះ ដែលគ្មានអគ្គិសនីសម្រាប់ម៉ាស៊ីនត្រជាក់ ព្រមទាំងបើកការស៊ើបអង្កេតជាបន្ទាន់ផងដែរ ។ ចំណែកឯ អភិបាលតំបន់ broward county លោក បារបារ៉ា ហ្សារីហ្វ ( barbara sharief ) បានបញ្ជាក់ថា មនុស្ស ០៣ នាក់បានស្លាប់ នៅក្នុងផ្ទះថែទាំមនុស្ស ចាស់ឈ្មោះ hollywood hills ហើយមនុស្ស ០៥ នាក់ ផ្សេងទៀតស្លាប់ក្រោយបញ្ជូនទៅដល់មន្ទីរពេទ្យ ។ គួរបញ្ជាក់ថា ព្យុះ hurricane irma បានបណ្តាលឱ្យប្រជាជនប្រមាណជា ១០ លាននាក់ គ្មានអគ្គិសនីប្រើប្រាស់នៅក្នុងរដ្ឋផ្លូរីដា , ចរជា ( georgia ) និង ខារ៉ូលីណាទាំងពីរ ( carolinas ) ។ ព្យុះ hurricane irma បានមកដល់ប្រជុំកោះភាគខាងត្បូងរដ្ឋផ្លូរីដា កាលពីថ្ងៃព្រឹកថ្ងៃអាទិត្យកន្លងទៅ ( ពេលវេលានៅតំបន់រងគ្រោះ ) ក្នុងនាមជាព្យុះកម្រិតទី ០៤ ដ៏ខ្លាំងក្លាជាមួយឥទ្ធិពលខ្យល់បក់ជាង ២០០ គីឡូម៉ែត្រក្នុងមួយម៉ោង ។ ក្រោយមកវាបានបន្តឆ្ពោះទៅភាគខាងជើង ដោយនាំយកទឹកភ្លៀងធ្លាក់យ៉ាងជោគជាំ និងខ្យល់បក់សន្ធប់ឆ្លងកាត់ទីក្រុង ចេកសុនវាល ( jacksonville ) នៃរដ្ឋផ្លូរីដា រួចទៅកាន់រដ្ឋ georgia និង south carolina ៕
https://freshnewsasia.com/localnews/62314-	រថយន្ត ២ គ្រឿងលួចបន្លំដឹកឈើក្រញូង និងឈើធ្នង់ លោតឆ័ត្រនាំទៅវៀតណាម ត្រូវកម្លាំងសមត្ថកិច្ចខេត្តរតនគិរី ចេញបង្ក្រាបទាន់ពេល	( រតនគិរី ) ៖ កម្លាំងអាវុធហត្ថមូលដ្ឋានស្រុកអូរយ៉ាដាវ សហការជាមួយកម្លាំងនគរបាលស្រុកអូរយ៉ាដាវ កម្លាំងនគរបាលប៉ុស្តិ៍ច្រកទ្វារអន្តរជាតិអូរយ៉ាដាវ នៅថ្ងៃទី ០៩ ខែសីហា ឆ្នាំ ២០១៧ បានចុះបង្ក្រាបរថយន្ត ២ គ្រឿង លួចបន្លំដឹកឈើក្រញូង លោតឆ័ត្រឆ្ពោះទៅវៀតណាម តាមច្រកទ្វារអន្តរជាតិអូរយ៉ាដាវ ។ លោកវរសេនីយ៍ត្រី សុខ មីន មេបញ្ជាការអាវុធហត្ថមូលដ្ឋានស្រុកអូរយ៉ាដាវ បានឲ្យដឹងថា ដោយទទួលព័ត៌មានពីបណ្តាញកម្លាំងសម្ងាត់រួចមក លោកសុំយោបល់ លោកឧត្តមសេនីយ៍ត្រី គឹម រស្មី មេបញ្ជាការអាវុធហត្ថខេត្ត ដាក់កម្លាំងស្ទាក់ចាប់តែម្តង ។ លោកវរសេនីយ៍ត្រី សុខ មីន បានបន្តថាភ្លាមៗនោះ អ្នកបើករថយន្តដឹកបទល្មើស បានរត់គេចខ្លួនបាត់បន្សល់វត្ថុតាងរថយន្ត ២ គ្រឿង និងឈើក្រញូងរួច បាននាំមករក្សាទុកនៅអាវុធហត្ថស្រុកអូរយ៉ាដាវ ដោយរថយន្តបាឡែនផ្ទុក ឈើក្រញ៉ូង ៥៦០ គីឡូក្រាម និងឈើធ្នង់ ១ , ០៥២ គីឡូក្រាម ។ បច្ចុប្បន្នរថយន្ត ២ គ្រឿង រួមជាមួយឈើក្រញូង និងឈើធ្នង់ បានប្រគល់ជូនរដ្ឋបាលព្រៃឈើផ្នែកបរកែវ ចាត់ការបន្តតាមនីតិវិធីច្បាប់ស្តីពីព្រៃឈើ ។ គួរបញ្ជាក់ថា បើទោះបីសមត្ថកិច្ចជំនាញ និងស្ថាប័នពាក់ព័ន្ធ រឹតបន្តឹងការដឹកជញ្ជូនឈើទៅវៀតណាមយ៉ាងណាក៏ដោយ តែឈ្មួញហាក់ដូចជាមិនខ្លាចច្បាប់ពោល គឺនៅតែបន្តសកម្មភាព ៕
https://freshnewsasia.com/localnews/26124-	ព្រឹត្តិការណ៍តាំងពិព័រណ៍ស្ថាបត្យកម្ម និងដេគ័រនៅកម្ពុជា បង្ហាញផលិតផលជាង ១០០ ប្រភេទ មកពីប្រទេសជិត ១០	( ភ្នំពេញ ) ៖ ព្រឹត្តិការណ៍តាំងពិព័រណ៍ស្ថាបត្យកម្ម និងដេគ័រលើកទី ១ នៅកម្ពុជា ដែលប្រព្រឹត្តិទៅរយៈពេល ៣ ថ្ងៃ ( ពីថ្ងៃទី ០៩ ដល់ថ្ងៃទី ១១ ខែមិថុនាឆ្នាំ ២០១៦ ) នៅមជ្ឈមណ្ឌលសន្និបាត និងពិព័រណ៍កោះពេជ្រ ត្រូវបានអ្នករៀបចំកម្មវិធីអះអាងថា មានផលិតផលទាក់ទងនឹង ការងារផ្នែកសំណង់ មកពីបណ្តាក្រុមហ៊ុនល្បីៗជាច្រើន ប្រមាណជាង ១០០ ប្រភេទ ត្រូវបានដាក់បង្ហាញឲ្យ ចូលទស្សនាដោយសេរី ខណៈផលិតផលទាំងនោះ នាំមកដោយក្រុមហ៊ុនល្បី មកពីបណ្តាប្រទេស ប្រមាណជិត ១០ ប្រទេសចូលរួម ។ ការតាំងពិព័រណ៍ស្ថាបត្យកម្ម និងដេគ័រលើកទី ១ នៅកម្ពុជា គឺជាកម្មវិធីដ៏ល្អបំផុត ក្នុងការកសាងសម្ភារៈសំណង់ ស្ថាបត្យកម្ម ការរចនាផ្ទៃខាងក្នុង គ្រឿងសង្ហារឹមនានា និងការតុបតែង នៅកម្ពុជា ។ ក្នុងពិធីបើកសម្ពោធ ការតាំងពិព័រណ៍ស្ថាបត្យកម្ម និងដេគ័រនៅកម្ពុជា នៅព្រឹកថ្ងៃទី ០៩ ខែមិថុនា ឆ្នាំ ២០១៦ នេះ គឺមានការចូលរួមផ្តល់កិត្តិយស ដោយលោក ភឿង សោភ័ណ្ឌ រដ្ឋលេខាធិការ ក្រសួងរៀបចំដែនដី នគរូបនីយកម្ម និងសំណង់ និងជាអគ្គលេខាធិការគណៈស្ថាបត្យករកម្ពុជា , ប្រធានគណៈកម្មការស្ថាបត្យករ , ឯកអគ្គរាជទូតថៃប្រចាំនៅកម្ពុជា និងប្រធានសមាគមស្ថាបត្យករកម្ពុជា ចូលរួមជាច្រើននាក់ផងដែរ ។ លោក ajinveat vhongthong ប្រធានរៀបចំកម្មវិធី ការតាំងពិព័រណ៍ស្ថាបត្យកម្ម និងដេគ័រ នៃក្រុមហ៊ុន icvex បានថ្លែងប្រាប់អ្នកសារព័ត៌មាន ឲ្យដឹងថា កម្មវិធីតាំងពិព័រណ៍ស្ថាបត្យកម្ម និងដេគ័រកម្ពុជា ជាព្រឹត្តិការណ៍នៃការជួបជុំប្រចាំឆ្នាំ ពីសំណាក់អ្នកជំនាញ ផ្នែកឧស្សាហកម្មនានា ហើយក៏ជាវេទិកាអប់រំ ដើម្បីផ្លាស់ប្តូរ និងចែករំលែកចំណេះដឹងផ្នែកទីផ្សារ បច្ចេកវិទ្យា គំនិតច្នៃប្រឌិត និងការនិយមនានា ។ លើសពីនេះ ព្រឹត្តិការណ៍នេះ នឹងឆ្លើយតបបានយ៉ាងប្រសើរ ចំពោះតម្រូវការសម្ភារៈសំណង់ ស្ថាបត្យកម្ម ការរចនាខាងក្នុង គ្រឿងសង្ហារឹម និងការតុបតែសម្រាប់ទីផ្សារកម្ពុជា ។ លោកបន្ថែមថា ដោយមានកិច្ចសហការ ជាមួយសមាគមន៍ ស្ថាបត្យករកម្ពុជា ( csa ) ជាមួយនឹងបណ្តាញ នៃអ្នកបញ្ចប់ការសិក្សា ផ្នែកស្ថាបត្យកម្មជាង ៣ ពាន់នាក់ និងជំនាញផ្នែកស្ថាបត្យកម្មនានា ក្នុងប្រទេសកម្ពុជា និងការគាំទ្រពីគណៈកម្មការស្ថាបត្យករ និងសមាគមសហគ្រិន វ័យក្មេងកម្ពុជា ( yeac ) កម្មវិធីតាំងពិព័រណ៍ស្ថាបត្យកម្ម និងដេគ័រលើកទី ១ នៅកម្ពុជា នឹងដាក់បង្ហាញផលិតផលល្បីៗ ជាង ១០០ ប្រភេទ និងក្រុមហ៊ុនជាច្រើន ដែលមកពីបណ្តាជិត ១០ ប្រទេស រួមមានកម្ពុជា កូរ៉េ ម៉ាឡេស៊ី សិង្ហបុរី ថៃ វៀតណាម ប្រទេសមកពីតំបន់អឺរ៉ុបផ្សេងៗទៀត ។ ក្នុងនោះការតាំងពិព័រណ៍ស្ថាបត្យកម្ម និងដេគ័រ នេះ នឹងអាចទាក់ទាញ អ្នកចូលទស្សនាប្រមាណ ៣ ពាន់ នាក់ផងដែរ ។ លោក ភឿង សោភ័ណ្ឌ រដ្ឋលេខាធិការក្រសួងរៀបចំដែនដី នគរូបនីយកម្ម និងសំណង់ និងជាអគ្គលេខាធិការគណៈ ស្ថាបត្យករកម្ពុជា បានបង្ហាញចំណាប់អារម្មណ៍ថា នេះជាព្រឹត្តិការណ៍ ប្រវត្តិសាស្ត្រសម្រាប់ប្រទេសកម្ពុជា ដែលក្រុមហ៊ុនសំណង់ មកពីប្រទេសថៃ បានមករៀបចំកម្មវិធី តាំងពិព័រណ៍ស្ថាបត្យកម្ម និងដេគ័រជាលក្ខណៈអន្តរជាតិ នៅពេលនេះ ។ ស្ថាបត្យកម្ម និងការរចនាដ៏ល្អប្រណិត របស់ស្ថាបត្យករបុព្វបុរសខ្មែរយើង ពីអតីតកាលបានស្តែងចេញ ជាសម្បត្តិបេតិកភណ្ឌរបស់ខ្មែរ និងជាបេតិកភណ្ឌពិភពលោក មានដូចជាសំណុំ ប្រាងប្រាសាទអង្គរវត្ត ប្រាសាទអង្គរធំ , បន្ទាយស្រី និងប្រាសាទព្រះវិហារជាដើម ដែលទាំងនេះពិតជាកើតចេញ ពីស្នាដៃ ទេពកោសល្យ ដ៏អង់អាចរបស់បុព្វបុរស ស្ថាបត្យករខ្មែរ និងវិចិត្រករខ្មែរ ដែលជាមោទនភាព របស់ប្រជាជនកម្ពុជា ហើយបាននិងកំពុងអូសទាញ យ៉ាងសកម្មនូវភ្ញៀវទេសចរណ៍ជាតិ និងអន្តរជាតិជាច្រើន សម្រាប់ប្រទេសកម្ពុជា ។ លោករដ្ឋលេខាធិការូបនេះ បន្តទៀតថា ក្នុងនាមរូបលោកជារដ្ឋលេខាធិកា ក្រសួងរៀបចំដែនដី នគរូបនីយកម្ម និងសំណង់ និងជាអគ្គលេខាធិការគណៈស្ថាបត្យករកម្ពុជា លោកពិតជាមានមោទនភាព និងក្តីរីករាយ ក្រោមកិច្ចសហការ ជាមួយស្ថាបត្យករកម្ពុជា ព្រមទាំងអ្នករៀបចំកម្មវិធី នៃក្នុងហ៊ុន icvex ដែលបាននាំមកនូវព្រឹត្តិការណ៍ តាំងពិព័រណ៍ដ៏សំខាន់នៅថ្ងៃនេះ ហើយក៏ជាលើកដំបូងសម្រាប់ប្រទេសកម្ពុជា ដែលមានការតាំងពិព័រណ៍ នេះកើតឡើង ។ សូមបញ្ជាក់ថា ចំណុចសំខាន់ៗនៃការតាំងពិព័រណ៍រួមមាន ផលិតផលអេកូឡូស៊ីទំនើបៗខ្នាតធំ និងការប្រើប្រាស់ផលិតផល ក្នុងសង្គមសម័យទំនើប និងដំបូន្មានលំអិត ពីសំណាក់អ្នកជំនាញ របស់ក្រុមហ៊ុន scg ( ស៊ីម៉ង់ត៍កំពត ) ក្រុមហ៊ុននាំមុខគេក្នុងតំបន់ អាស៊ីអាគ្នេយ៍ផ្នែកអគារ និងសម្ភារៈសំណង់ និងជាអ្នកឧបត្ថម្ភធំ ក្នុងព្រឹត្តិការណ៍នេះ ។ ដំណោះស្រាយផ្នែកស្ថាបត្យកម្ម និងការរចនាខាងក្នុង ការប្រមូលផ្តុំក្បឿងផ្សេងៗ កម្រាល គ្រឿងសង្ហារឹម និងការដេគ័រ ដែលមានគុណភាពខ្ពស់ និងប្រណិត ពីប្រទេសនានា ។ ការតាំងពិព័រណ៍ស្ថាបត្យកម្ម និងដេគ័រនៅកម្ពុជា ឆ្នាំ ២០១៦ នេះ គឺជាកម្មវិធីដែលចាំបាច់ សម្រាប់អ្នកជំនាញឯកទេស ខាងពាណិជ្ជកម្ម អ្នកម៉ៅការសំណង់ ស្ថាបត្យករ អ្នករចនាខាងក្នុង ក៏ដូចជាអ្នកដំណើរការ គម្រោងអចលនទ្រព្យ ម្ចាស់សណ្ឋាគារ ម្ចាស់រមណីយដ្ឋាន និងអ្នកលក់សម្ភារៈគ្រឿងសំណង់នានា ដើម្បីស្វែងយល់ពីបរិបទ គំនិតច្នៃប្រឌិត និងការរចនាថ្មីៗ ក្នុងការទទួលបាន នូវប្រភពផលិតផលជាច្រើនប្រភេទ ដើម្បីផ្សារភ្ជាប់ខ្លួន ទៅនឹងដៃគូអន្តរជាតិ ៕
https://freshnewsasia.com/localnews/47420-	ព្រះមហាក្សត្រ និងសម្តេចម៉ែ នឹងយាងសម្ពោធការបញ្ចាំងខ្សែភាពយន្តស្នាដៃ angelina jolie ដែលនិយាយពីខ្មែរក្រហម នៅល្ងាចនេះ ( video inside )	( សៀមរាប ) ៖ ព្រះមហាក្សត្រ ព្រះករុណាព្រះបាទ សម្តេចព្រះ បរមនាថ នរោត្តម សីហមុនី និងសម្តេចម៉ែ មុនិនាថ សីហនុ នឹងយាងសម្ពោធការ ចាក់បញ្ចាំងភាពយន្ត « មុនដំបូងខ្មែរក្រហម សម្លាប់ប៉ារបស់ខ្ញុំ » ដែលផលិតដោយលោកស្រី angelina jolie នៅខេត្តសៀមរាប នាល្ងាចថ្ងៃទី ១៨ ខែកុម្ភៈ ឆ្នាំ ២០១៧ នេះ ។ ខ្សែភាពយន្តនេះ និយាយអំពីរឿងរ៉ាវមួយចំនួនពាក់ព័ន្ធសម័យខ្មែរក្រហម ។ ខ្សែភាពយន្តបែបប្រវត្តិសាស្ត្រ រឿង « មុនដំបូងខ្មែរក្រហមសម្លាប់ប៉ារបស់ខ្ញុំ » ដែលរំឭកអំពីប្រវត្តិដ៏ជូរចត់នៃរបបវាលពិឃាតដឹកនាំ ផលិតដោយលោកស្រី angelina jolie ជាតារានិងជាផលិតករដ៏ល្បីរបស់ hollywood នឹងត្រូវចាក់បញ្ចាំងជាលើកដំបូងបង្អស់នៅលើវាលស្មៅនៃព្រះលានជល់ដំរី ខេត្តសៀមរាប រយៈពេល ២ ថ្ងៃ នាថ្ងៃទី ១៨ - ១៩ ខែកុម្ភៈ ឆ្នាំ ២០១៧ ។ ខ្សែភាពយន្តនេះ ត្រូវបានថតនៅក្នុងទីតាំងសំខាន់ៗជាប្រវត្តិសាស្ត្រចំនួន ២ គឺ ខេត្តសៀមរាប និងខេត្តបាត់ដំបង ជាពិសេស តំបន់រមណីយដ្ឋានអង្គរ ក៏ជាផ្នែកមួយដ៏សំខាន់ដែលខ្សែភាពយន្តបានផ្តិតយកទិដ្ឋភាពជាប្រវត្តិសាស្ត្រមួយចំនួនធំ ។ ដូចនេះហើយ បានជាផលិតករភាពយន្ត សម្រេចចិត្តជ្រើសរើសយករមណីយដ្ឋានអង្គរជាទីតាំងចាក់បញ្ចាំងមុនដំបូងបំផុត ដែលជាពិធីសម្ពោធផ្លូវការមុន នឹងខ្សែភាពយន្តនេះចាក់បញ្ចាំង នៅរោងភាពយន្តផ្សេងៗទៀត ៕
https://freshnewsasia.com/localnews/51132-	កម្ពុជា ស្នើរុស្ស៊ី ឲ្យជួយបណ្តុះបណ្តាលនិស្សិតខ្មែរលើជំនាញថាមពលនុយក្លេអ៊ែរ	( ភ្នំពេញ ) ៖ ក្នុងជំនួបពិភាក្សាការងារជាមួយលោក អ៉ីហ្គ័រ ម៉ូហ្គូឡូ អនុរដ្ឋមន្ត្រីការបរទេសរុស្ស៊ី នៅល្ងាចថ្ងៃទី ៣០ ខែមីនា ឆ្នាំ ២០១៧ នេះ លោក អ៊ុច បូរិទ្ធ រដ្ឋលេខាធិការក្រសួងការបរទេស និងសហប្រតិបត្តិការអន្តរជាតិ បានស្នើឲ្យរុស្ស៊ី ជួយបណ្តុះបណ្តាលនិស្សិតខ្មែរលើជំ នាញថាមពលនុយក្លេអ៊ែរ គ្រាដែលកម្ពុជាមិនទាន់មាន អ្នកចំណេះដឹង ផ្នែកថាមពលនេះនៅឡើយនោះទេ ។ លោក អ៊ុច បូរិទ្ធ បានបញ្ជាក់ថា កម្ពុជា និងរុស្ស៊ី បានចុះហត្ថលេខាលើកិច្ច សហប្រតិបត្តិផ្នែកថាមពល នុយក្លេអ៊ែរក្នុងទិសដៅ សន្តិភាព រួចរាល់ហើយ ដូច្នេះការបណ្តុះបណ្តាលធនធានមនុស្សលើជំនាញថាមពលនុយក្លេអ៊ែរនេះ គឺជារឿងដ៏សំខាន់មួយ ។ បើតាមលោក អ៊ុច បូរិទ្ធ សំណើបណ្តុះបណ្តាលនេះ ត្រូវបានរុស្ស៊ី យល់ព្រមរួចហើយ ។ ក្នុងជំនួបនោះ លោក អ៊ុច បូរិទ្ធ ក៏បានស្នើរុស្ស៊ី ជួយបង្កើតមជ្ឈមណ្ឌលផ្តល់ព័ត៌មានស្តីពីថាមពលនុយក្លេអ៊ែរផងដែរ ។ ចំពោះសំណើ នេះ លោក អ៉ីហ្គ័រ ម៉ូហ្គូឡូ មិនទាន់បានឆ្លើយតបនៅឡើយនោះទេ ។ តែទោះជាយ៉ាងណារដ្ឋលេខាធិការក្រសួងការបរទេសកម្ពុជា លោក អ៊ុច បូរិទ្ធ រំពឹងថា រុស្ស៊ី នឹងជួយសម្រេចបំណងនេះ ព្រោះថាមពុលនុយក្លេអ៊ែរ មានសារៈសំខាន់ណាស់សម្រាប់ការអភិវឌ្ឍប្រទេស ជាពិសេស គឺការទាញយកថាមពលអគ្គិសនី ៕
https://freshnewsasia.com/localnews/95067-	មន្ត្រីកាំកុងត្រូលខេត្តស្វាយរៀង រកឃើញទឹកតៅហ៊ូខូចគុណភាព ២៩ ដប និងទំនិញខូចគុណភាពមួយចំនួនទៀត នៅផ្សារវាលយន្ត	( ស្វាយរៀង ) ៖ លោក ផឹង និល ប្រធានសាខាកាំកុងត្រូលខេត្តស្វាយរៀង សហការជាមួយមន្ទីរពាណិជ្ជកម្មខេត្តស្វាយរៀង នៅព្រឹកថ្ងៃទី ៧ ខែសីហា ឆ្នាំ ២០១៨ នេះ បានដឹកនាំមន្ត្រីក្រោមឱវាទ ចុះពិនិត្យទំនិញបន្លែផ្លែឈើនៅទីតាំងផ្សារវាលយន្ត ក្នុងនោះ រកឃើញទឹកតៅហ៊ូចំនួន ២៩ ដប និងបង្គាក្រៀមព្រមទាំងទំនិញខូចគុណភាពជាច្រើនមុខទៀត ដែលដាក់តាំងលក់នៅផ្សារវាលយន្ត ក្រុងស្វាយរៀង ខេត្តស្វាយរៀង ហើយបានដកហូតយកទៅដុតកម្ទេចចោល ។ លោក ផឹង និល បានថ្លែងថា ដោយមានការណែនាំពីលោក ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម និងលោក ម៉ក់ ពេជ្ជរិទ្ធ ប្រតិភូរាជរដ្ឋាភិបាលទទួលបន្ទុកជាអគ្គនាយកកាំកុងត្រូល ក្នុងនោះកាំកុងត្រូលខេត្តស្វាយរៀង តែងតែចុះពិនិត្យមុខទំនិញបានជាច្រើនលើក ហើយការចុះពិនិត្យមុខទំនិញនៅថ្ងៃនេះ ក្នុងគោលបំណងធានាបានសុវត្ថិភាពម្ហូបអាហារ ជូនប្រជាពលរដ្ឋ និងលើកកម្ពស់សុខុមាភាពដល់ពួកគាត់ព្រោះវាមានសារសំខាន់ណាស់ក្នុងសង្គម និងជីវភាពប្រចាំថ្ងៃ ហើយការទទួលខុសត្រូវលើសុវត្ថិភាពម្ហូបអាហារ គឺជាការទទួលខុសត្រូវរួមគ្នា ទាំងស្ថាប័នជំនាញ ទាំងអ្នកនាំចូល អ្នកផលិត អ្នកចែកចាយ និងអ្នកប្រើប្រាស់ផងដែរ ព្រោះសុខភាព គឺជាកត្តាចំបង នៃភាពរស់រាននៃជីវិត ។ លោកបានបញ្ជាក់ទៀតថា មន្ត្រីជំនាញបានធ្វើការចុះពិនិត្យមុខទំនិញជាច្រើនមុខ ក្នុងទីតាំងផ្សាវាលយន្តនាពេលនេះ បានរកឃើញទឹកតៅហ៊ូ ចំនួន ២៩ ដបខូចគុណភាព និងទំនិញហួសកាលបរិច្ឆេតមួយចំនួនទៀតផងដែរ ក្នុងនោះមន្ត្រីជំនាញបានធ្វើតេស្តទៅលើមុខទំនិញជាច្រើនមុខមានដូចជាបន្លែ ផ្លែឈើ ផ្អក ប្រហុក ជ្រក់ សណ្តែកបណ្តុះ ។ ល ។ ចំណែកអ្នកលក់ក៏បានយល់ព្រមបញ្ឈប់ការដាក់លក់ទំនិញដែលខូចគុណភាព ហួសការបរិច្ឆេទប្រើប្រាស់ ព្រោះពួកគេទាំងអស់នោះបានយល់ដឹង នូវផលប៉ះពាល់ដល់សុខភាព នៅពេលដែលប្រើប្រាស់ទំនិញដែលខូចគុណភាព ។ លោក ផឹង និល ក៏បានអំពាវដល់ប្រជាពលរដ្ឋទាំងអស់ នៅខេត្តស្វាយរៀង សូមមានការប្រុងប្រយ័ត្នចំពោះការបរិភោគចំណីអាហារ ត្រូវពិនិត្យមើលស្លាកសញ្ញាកាលបរិច្ឆេទឲ្យបានច្បាស់លាស់ មុនទិញយកទៅបរិភោគ ដើម្បីចូលរួមលើកកម្ពស់សុខមាលភាពទាំងអស់គ្នា ហើយមន្ត្រីកាំកុងត្រូល នឹងបន្តចុះពិនិត្យទំនិញនៅតាមផ្សារនានា នៅក្នុងខេត្តស្វាយរៀង ឲ្យបានញឹកញាប់បន្ថែមទៀត ៕
https://freshnewsasia.com/localnews/16015-	cpp នឹងឃ្លាំមើលការអនុវត្តជាក់ស្តែងរបស់ cnrp ក្រោយចេញប្រកាសឱ្យបញ្ឈប់ការជេរប្រមាថ និងរិះគន់បែបអសីលធម៌	( ភ្នំពេញ ) ៖ មន្ត្រីគណបក្សប្រជាជនកម្ពុជា ហាក់ពុំទាន់ជឿជាក់ ទៅនឹងការអនុវត្តរបស់ថ្នាក់ដឹកនាំ សកម្មជន រួមទាំងអ្នកគាំទ្រ គណបក្សសង្គ្រោះជាតិ ជុំវិញការបញ្ឈប់ ប្រើប្រាក់ពាក្យជេរប្រមាថ និងរិះគន់បែបអសីលធម៌ នៅតាមប្រព័ន្ធផ្សព្វផ្សាយនានា ទាំងស្រុងនោះទេ បើទោះបីជាបក្សប្រឆាំងមួយនេះ បានចេញសេចក្តីអំពាវនាវជាថ្មី ឱ្យក្រុមរបស់ខ្លួនបញ្ឈប់ការរិះគន់ បែបអសីលធម៌ និងជេរប្រមាថក៏ដោយ ។ លោក សុខ ឥសាន អ្នកនាំពាក្យគណបក្សប្រជាជនបាននិយាយថា លោកស្វាគមន៍ចំពោះ ការអំពាវនាវ របស់គណបក្សសង្គ្រោះជាតិ ដើម្បីឱ្យសកម្មជនរបស់ខ្លួន ជៀសវាងនូវការជេរប្រមាថ និងរិះគន់បែបអសីលធម៌ នៅតាមប្រព័ន្ធផ្សព្វផ្សាយ និងបណ្តាញសង្គម ដែលជាការទទួលស្គាល់កំហុស ប៉ុន្តែលោកមិនទាន់ជឿជាក់ ទាំងស្រុងនោះទេ ដោយសារតែកន្លង មកថ្នាក់ដឹកនាំបក្សប្រឆាំងនេះ ធ្លាប់បានអំពាវនាវច្រើនដងហើយ ប៉ុន្តែនៅតែមាន សកម្មជនជេរប្រមាថរហូតមក ។ លោកថា « ខ្ញុំកត់សម្គាល់ថា ទង្វើរបស់គាត់ និងក្រុមគាត់កន្លងទៅនេះ មិនទទួលបានផលជាវិជ្ជមាននោះទេ ប៉ុន្តែនេះគាត់ទទួលថាជាកំហុស របស់គាត់កន្លងទៅហើយ ទី ២ ខ្ញុំស្វាគមន៍ចំពោះការផ្លាស់ប្តូរឥរិយាបទ ព្រមទាំងសកម្មភាពរបស់គាត់ ដែលគាត់ណែនាំសមាជិកសមាជិការ របស់គាត់ ឬមួយក៏មេដឹកនាំតាមផ្នែក តាមក្រុមរបស់គាត់ក៏ប៉ុន្តែយើង នៅមិនទាន់ជឿជាក់ទាំងស្រុងទេ នេះជាទ្រឹស្តី ប៉ុន្តែវាពឹងផ្អែកលើ ការអនុវត្តជាក់ស្តែងសិន » ។ សូមបញ្ជាក់ថា កាលពីថ្ងៃទី ១៣ ខែមករា ឆ្នាំ ២០១៦ កន្លងទៅ គណបក្សសង្គ្រោះជាតិ បានអំពាវនាវជាថ្មីម្តងទៀត ឱ្យថ្នាក់ដឹកនាំ សកម្មជន និងអ្នកគាំទ្រខ្លួនទាំងអស់ រក្សានូវភាពថ្លៃថ្នូរ សីលធម៌ខ្ពស់ ដោយមិនជេរប្រមាថ មិនប្រើរូបភាពប្រមាថ ក្នុងការបញ្ចេញមតិ បញ្ចេញយោបល់ ឬការរិះគន់បែបអសីលធម៌ តាមប្រព័ន្ធផ្សព្វផ្សាយនានា ដើម្បីស្វែងរកការផ្សះផ្សារជាតិ និងឯកភាពជាតិ ៕
https://freshnewsasia.com/localnews/75478-	ធនាគារ adb ប្រកាសបើកកម្មវិធីប្រកួតប្រជែងជ្រើសរើស រូបថតតាមប្រព័ន្ធអនឡាញ instagram ដោយផ្តោតលើការអភិវឌ្ឍនៅក្នុងអនុតំបន់ទន្លេមេគង្គ	( ភ្នំពេញ ) ៖ ធនាគារអភិវឌ្ឍន៍អាស៊ី ( adb ) នៅថ្ងៃទី ០៨ ខែមករា ឆ្នាំ ២០១៨ នេះ បានប្រកាសចាប់ផ្តើមបើកកម្មវិធីប្រកួតប្រជែង រូបថតតាមប្រព័ន្ធអនឡាញ instagram ដើម្បីបង្ហាញពីវឌ្ឍនភាព នៃការអភិវឌ្ឍដែលសម្រេចបាន ក្នុងមហាអនុតំបន់ទន្លេមេគង្គ ( gms ) និងបង្ហាញពីការលើកកំពស់ ជីវភាពរបស់ប្រជាពលរដ្ឋ តាមរយៈការបង្កើនកិច្ចសហប្រតិបត្តិការ និងសមាហរណកម្មថ្នាក់តំបន់ ។ បើតាមសេចក្តីប្រកាសព័ត៌មាន របស់ធនាគារ adb ដែលបណ្តាលសារព័ត៌មាន fresh news ទទួលបាននៅថ្ងៃនេះ បានឲ្យដឹងថា កម្មវិធីប្រកួតប្រជែងរូបថត តាមប្រព័ន្ធអនឡាញនេះ នឹងធ្វើឡើងដោយប្រើ hashtag # gms 25 ជាផ្នែកមួយ នៃការអបអរសាទរខួបលើកទី ២៥ នៃការបង្កើតកម្មវិធីមហាអនុតំបន់ទន្លេមេគង្គ ។ ប្រទេសជាសមាជិក នៃមហាអនុតំបន់ ទន្លេមេគង្គ រួមមាន ៖ កម្ពុជា ចិន ( ជាពិសេស ខេត្តយូណាន និងតំបន់ស្វ័យយ័តហ្គ័ងស៊ីហ្ស័ង ) ឡាវ មីយ៉ានម៉ា ថៃ និងវៀតណាម ។ លោក cuong minh nguyen ប្រធានក្រុមអ្នកឯកទេស ផ្នែកកិច្ចសហប្រតិបត្តិការថ្នាក់តំបន់ និងជាប្រធានកម្មវិធី gms របស់ adb បានថ្លែងថា « ខណៈពេលដែលយើង អបអរសាទ ខួបលើកទី ២៥ នៃការបង្កើតកម្មវិធី gms នេះ យើងមានបំណងធ្វើការបូកសរុបសមិទ្ធផលដែលសម្រេចបាន ចេញពីកិច្ចសហ - ប្រតិបត្តិការថ្នាក់តំបន់ និងបង្ហាញឲ្យឃើញច្បាស់ពីរបៀប ដែលកិច្ចសហប្រតិបត្តិការបែបនេះ អាចនាំឲ្យមានការផ្លាស់ប្តូរជីវភាព របស់ប្រជាពលរដ្ឋ ដែលរស់នៅតាមដងទន្លេមេគង្គ ឲ្យកាន់តែប្រសើរជាងមុន ។ យើងសង្ឃឹមថាកម្មវិធីប្រកួត ប្រជែងរូបថតនេះ នឹងបង្ហាញឲ្យឃើញ ពីសមិទ្ធផលទាំងនេះ ក៏ដូចជាលើកទឹកចិត្ត ឲ្យមានការធ្វើការងារបន្ថែមទៀត នៅក្នុងមហាអនុតំបន់ទន្លេមេគង្គនេះ » ។ កម្មវិធីប្រកួតប្រជែងនេះ បើកចំហសម្រាប់អ្នកថតរូប មិនមែនអាជីពទាំងអស់ ដោយមិនគិតពីអាយុ មកពីប្រទេសជាសមាជិករបស់ adb ។ រូបថតត្រូវតែជារូបថតដើម និងជារូបថតដែល ថតដោយខ្លួនឯងផ្ទាល់ ពុំដែលធ្លាប់ត្រូវបានបោះពុម្ពផ្សាយ ហើយត្រូវបង្ហាញពីជីវិត រស់នៅប្រចាំថ្ងៃ ក្នុងមហាអនុតំបន់ទន្លេមេគង្គព្រមទាំង បង្ហាញពីការផ្លាស់ប្តូរ ពីបែបផែននៃការរស់នៅ ក្នុងរយៈពេល ២៥ ឆ្នាំចុងក្រោយនេះ ។ បេក្ខជនដែលចូលរួម ក្នុងកម្មវីធីប្រកួតប្រជែងនេះ អាចផ្ញើរូបថតចំនួនប៉ុន្មានក៏បានដែរ ។ ដើម្បីចូលរួមក្នុងកម្មវិធីប្រកួតប្រជែងនេះ សូមបង្ហោះរូបថតលើកគណនី instagram របស់អ្នកដោយប្រើប្រាស់ hashtag # gms 25 និង tag@adb _ hq ។ ការបង្ហោះរូបថតអាចធ្វើ ឡើងពេលណាក៏បាន នៅចន្លោះថ្ងៃទី ០៨ ខែមករា ឆ្នាំ ២០១៨ រហូតដល់ថ្ងៃទី ០៩ ខែកុម្ភៈ ឆ្នាំ ២០១៨ ។ ការប្រកាសជ័យលាភីនឹងធ្វើឡើង នៅថ្ងៃទី ២០ ខែកុម្ភៈ ឆ្នាំ ២០១៨ ។ ជ័យលាភីទី ១ នឹងទទួលបានទឹកប្រាក់ ៥០០ ដុល្លារ ជ័យលាភីទី ២ នឹងទទួលបានទឹកប្រាក់ ២០០ ដុល្លារ ហើយជ័យលាភីទី ៣ នឹងទទួលបានទឹកប្រាក់ ១០០ ដុល្លារ ។ ការកាត់សេចក្តីរក ជ័យលាភី នឹងធ្វើឡើងដោយផ្អែកទៅតាមអត្ថន័យរបស់រូបថត និងចំនួននៃការចូលចិត្ត ( likes ) ក្នុង instagram ។ ដើម្បីស្វែងយល់ពីគោលការណ៍ដែលប្រើប្រាស់សម្រាប់ការប្រកួតប្រជែងនេះ ព្រមទាំងរង្វាន់ និងព័ត៌មានបន្ថែម អំពីការប្រកួតប្រជែងនេះ សូមចូលទៅមើល : https :// www . facebook . com / notes / asian - development - bank - adb / gms 25 - photo - competition / 10155195839405963 /៕ ព័ត៌មានលម្អិត សូមអាននៅក្នុងសេចក្តីប្រកាសព័ត៌មាន របស់ធនាគារ adb ដែលមានខ្លឹមសារទាំងស្រុង ៖
https://freshnewsasia.com/localnews/43659-	ឯកឧត្តម ត្រាំ អ៉ីវតឹក សូមគោរពជូនពរ សម្តេច ហេង សំរិន និងសម្តេចតេជោ ហ៊ុន សែន ក្នុងឱកាសខួបអនុស្សាវរីយ៍លើកទី ៣៨ ទិវាជ័យជំនះ ៧ មករា	( ភ្នំពេញ ) ៖ ឆ្លៀតក្នុងឱកាសអបអរសាទរខួបអនុស្សាវរីយ៍លើកទី ៣៨ ទិវាជ័យជំនះ ៧ មករា ( ០៧ មករា ១៩៧៩ - ០៧ មករា ២០១៧ ) ឯកឧត្តម ត្រាំ អ៉ីវតឹក រដ្ឋមន្ត្រីក្រសួងប្រៃសណីយ៍ និងទូរគមនាគមន៍ សូមគោរពជូនពរ សម្តេច ហេង សំរិន ប្រធានរដ្ឋសភា និងជា ប្រធានកិត្តិយសគណបក្សប្រជាជនកម្ពុជា និងសម្តេចតេជោ ហ៊ុន សែន នាយករដ្ឋមន្ត្រី និងជា ប្រធានគណបក្សប្រជាជនកម្ពុជា សូម សម្តេចទាំងទ្វេ ជាទីគោរពដ៏ខ្ពង់ខ្ពស់ ប្រកបដោយពលានុភាពខ្លាំងក្លា បញ្ញាញាណភ្លឺថ្លា សុខភាពល្អបរិបូរណ៍ ដើម្បីដឹកនាំនាវាកម្ពុជា ឆ្ពោះទៅទទួលបានជោគជ័យដ៏ត្រចះត្រចង់ ដ៏ធំធេងថ្មីៗថែមទៀត ។ សូម សម្តេចទាំងទ្វេ ព្រមទាំងក្រុមគ្រួសារជាទីស្រឡាញ់ ជួបតែមហាវិបុលសុខសុភមង្គល និងប្រកបដោយពុទ្ធពរទាំង ៤ ប្រការ គឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ ៕ សូមគោរពជូនពរពី ឯកឧត្តម ត្រាំ អ៉ីវតឹក រដ្ឋមន្ត្រីក្រសួងប្រៃសណីយ៍ និងទូរគមនាគមន៍ និងលោកជំទាវ ព្រមទាំងថ្នាក់ដឹកនាំ មន្ត្រីរាជការក្រោមឱវាទទាំងអស់ ៖
https://freshnewsasia.com/localnews/50862-	អឺរ៉ុបនឹងលិចបាត់ ដោយសារទឹកជំនន់នៅឆ្នាំ ២១០០ ?	( អឺរ៉ុប ) ៖ ប្រជាជនអឺរ៉ុប យ៉ាងហោចណាស់ ៥ លាននាក់ អាចនឹងបាត់បង់ផ្ទះសម្បែងរបស់ខ្លួន ខណៈទ្វីបអឺរ៉ុប អាចនឹងលិចបាត់មួយផ្នែកចាប់ពីពេលនេះ រហូតដល់ ឆ្នាំ ២១០០ ដោយសារតែគ្រោះទឹកជំនន់ ដែលបង្កឡើងដោយបម្រែបម្រួលអាកាសធាតុ ។ នេះបើតាមអង្គការឧតុនិយមពិភពលោក wmo ដកស្រង់ដោយសារ ព័ត៌មាន sputnik នៅថ្ងៃចន្ទ ទី ២៧ ខែមីនា ឆ្នាំ ២០១៧ ។ ការលើកឡើងខាងលើរបស់ wmo ធ្វើឡើងដោយផ្អែកលើលក្ខខណ្ឌឧតុនិយម និងបម្រែបម្រួលអាកាសធាតុ នាពេលបច្ចុប្បន្ន ជាពិសេសនោះគឺការកើនឡើងនៃ កម្តៅផែនដីតែម្តង ដែលកំពុងធ្វើកម្រិតទឹកសមុទ្រចេះតែបន្តកើនឡើង ។ « ឆ្នាំ ២០១៦ ជាឆ្នាំមានអាកាសធាតុក្តៅបំផុតមិនធ្លាប់មាន បើធៀបទៅនឹងសម័យមុន បដិវត្តន៍ឧស្សាហកម្ម ពោលគឺសីតុណ្ណភាព បានកើនឡើង ១ , ១ អង្សាសេ ឬ ០ , ០៦ អង្សាសេ ខ្ពស់ជាងសីតុណ្ហភាពកាលពីឆ្នាំ ២០១៥ » ។ នេះបើតាមអគ្គលេខាធិការ wmo លោក petteri taalas ។ គួរបញ្ជាក់ថា បើតាមអង្គការឧតុនិយមពិភពលោក wmo ឆ្នាំ ២០១៧ នេះ សីតុណ្ហភាព អាចនឹងក្តៅកាន់តែខ្លាំង ហើយវាក៏នឹងអាចធ្វើឱ្យទឹកកកនៅឯមហាសមុទ្រ អាក់ទិចរលាយ ជាហេតុធ្វើឱ្យកំរិតទឹកសមុទ្រហក់ឡើងកាន់តែខ្ពស់ ៕
https://freshnewsasia.com/localnews/52056-	មន្ត្រីកាំកុងត្រូលរតនគិរី ដកហូតទំនិញខូចគុណភាព ជិត ៧០ គីឡូក្រាម នាំចូលតាមច្រកអូរយ៉ាដាវ យកទៅកម្តេចចោល	( រតនគិរី ) ៖ មន្ត្រីសាខាកាំកុងត្រូលខេត្តរតនគិរី សហការជាមួយមន្ត្រីគយច្រកទ្វារអូរយ៉ាវ នៅថ្ងៃទី ១០ ខែមេសា ឆ្នាំ ២០១៧ នេះ បានដកហូតទំនិញ និងគ្រឿងបរិភោគខូចគុណភាពមួយចំនួន នៅផ្សារអូរយ៉ាដាវ និងផ្សារបរកែវ សរុបជិត ៧០ គីឡូក្រាម ដែលនាំចូលតាមច្រកព្រំដែនអូរយ៉ាដាវ ប្រមូលយកទៅកម្ទេចចោលទាំងអស់ ។ មន្ត្រីកាំកុងត្រូលខេត្តបានឲ្យដឹងថា ក្រុមការងារជំនាញបានសហការជាមួយមន្ត្រីគយ ដើម្បីត្រួតពិនិត្យរកទំនិញម្ហូបអាហារ ដែលចូលពីប្រទេសជិតខាង ក្រែងមានសារធាតុគីមីហាមឃាត់ ជាលទ្ធផលបានដកទំនិញផុតកាលប្រើប្រាស់មួយចំនួន រួមមាន ៖ ទឹកស៊ីអ៊ីវ ២៤ ដប , ទឹកត្រីបាហ្វង់ ១២ ដប , ទឹកដោះគោខាប់ ៦ កំប៉ុង , នំកន្ទក់ ២៥ ដុំ , ទឹកក្រូច ១២ ដប , នំហូហាង ២០០ កញ្ចប់ និងស្ករគ្រាប់ ៥០ កញ្ចប់ បើគិតជាទម្ងន់សរុប ៦៩ គីឡូក្រាម ។ មន្ត្រីដដែលបានបន្តថា ដើម្បីលើកកម្ពស់សុវត្ថិភាពចំណីអាហារ និងសុខភាពប្រជាពលរដ្ឋ មន្ត្រីជំនាញកាំកុងត្រូល នឹងបន្តយុទ្ធនាការនេះ ជាបន្តបន្ទាប់ទៀត ។ ជាមួយគ្នានោះ មន្ត្រីជំនាញកាំកុងត្រូលក៏សូមអំពាវនាវដល់ប្រជាពលរដ្ឋ ពិសេសអាជីវករមិនត្រូវយកបន្លែ ផ្លែឈើ និងទំនិញដែលខូចគុណភាព និងហួសកាលបរិច្ឆេទ យកមកលក់បន្តទៀត ។ មន្ត្រីកាំកុងត្រូលខេត្តបានបន្ថែមថា ការធ្វើរបៀបនេះ ក៏មានការណែនាំពីសំណាក់ លោក ម៉ក់ ពេជ្ជរិទ្ធ ប្រតិភូរាជរដ្ឋាភិបាល ទទួលបន្ទុកជាអគ្គនាយកកាំកុងត្រូល នៃក្រសួងពាណិជ្ជកម្ម សាខាកាំក្រុងត្រូលនៅទូទាំងប្រទេស បាននិងកំពុងបន្តយុទ្ធនាការចុះត្រួតពិនិត្យមើលទំនិញ ដែលដាក់តាំងលក់តាមផ្ទះ តាមទីផ្សារ ដើម្បីចូលរួមចំណែកការពារសុវត្ថិភាពចំណីអាហារ ជូនប្រជាពលរដ្ឋ ៕
https://freshnewsasia.com/localnews/87221-	មន្ត្រីជាន់ខ្ពស់ adb ចូលជួបពិភាក្សាការងារជាមួយ ទេសាភិបាលរងធនាគារជាតិនៃកម្ពុជា ក្នុងការអនុវត្តយុទ្ធសាស្ត្រភាពជាដៃគូ	( ភ្នំពេញ ) ៖ លោក jan hansen សេដ្ឋវិទូជាន់ខ្ពស់ប្រចាំកម្ពុជា របស់ធនាគារអភិវឌ្ឍន៍អាស៊ី ( adb ) និងក្រុមការងារ នារសៀលថ្ងៃទី ១៨ ខែឧសភា ឆ្នាំ ២០១៨ នេះ ត្រូវបានអនុញ្ញាតឲ្យចូលជួបពិភាក្សាការងារ ជាមួយលោកស្រី នាវ ច័ន្ទថាណា ទេសាភិបាលរងធនាគារជាតិនៃកម្ពុជា ។ ជំនួបពិភាក្សានេះធ្វើឡើង ក្នុងគោលបំណង ពិភាក្សាអំពីលទ្ធផលនៃការអនុវត្តយុទ្ធសាស្ត្រ ស្តីពីភាពជាដៃគូជាមួយកម្ពុជា សម្រាប់ឆ្នាំ ២០១៤ - ២០១៨ របស់ធនាគារអភិវឌ្ឍន៍អាស៊ី ដែលសំដៅស្វែងរកចំណុចល្អ និងចំណុចកែលម្អ ក្នុងន័យអាចឱ្យធនាគារអភិវឌ្ឍន៍ អាស៊ីយកធ្វើជាមូលដ្ឋាន ក្នុងការរៀបចំកម្មវិធីយុទ្ធសាស្ត្រសម្រាប់ឆ្នាំ ២០១៩ - ២០២៣ ប្រកបដោយប្រសិទ្ធភាពខ្ពស់ ៕
https://freshnewsasia.com/localnews/104370-	ទេសរដ្ឋមន្ត្រី អូស្មាន ហាស្សាន់ បង្ហាញពីសក្តានុពលសេដ្ឋកិច្ចរបស់កម្ពុជា ដល់ក្រុមហ៊ុន និងអ្នកវិនិយោគ ក្នុងវេទិកាសេដ្ឋកិច្ចពិភពចិន នៅប្រទេសម៉ាឡេស៊ី	( ម៉ាឡេស៊ី ) ៖ វេទិកាសេដ្ឋកិច្ចពិភពចិន ( wcef ) លើកទី ១០ ក្រោមអធិបតីភាព tun dr . mahathir mohamad នាយករដ្ឋមន្ត្រីប្រទេសម៉ាឡេស៊ី , លោកទេសរដ្ឋមន្ត្រី អូស្មាន ហាស្សាន់ បានដឹកនាំគណៈប្រតិភូកម្ពុជា ចូលរួមជាមួយបណ្តាមេដឹកនាំជាអតីតនាយករដ្ឋមន្ត្រី ឧបនាយករដ្ឋមន្ត្រី រដ្ឋមន្ត្រី និងបណ្តាថ្នាក់ដឹកនាំ ស្ថាប័ន ប្រធានក្រុមហ៊ុនធំៗ ឥស្សរជន វិនិយោគិន សហគ្រិន និងធុរៈកិច្ចជនមកពី ២៥ ប្រទេស និងភ្ញៀវកិត្តិយស ៦០០ នាក់ ដែលប្រព្រឹត្តិធ្វើឡើងនៅទីក្រុងកូឡាឡាំពួរ ប្រទេសម៉ាឡេស៊ី ចាប់ពីថ្ងៃទី ០៩ - ១០ ខែវិច្ឆិកា ឆ្នាំ ២០១៨ ។ វេទិកានេះ ធ្វើឡើងក្រោមប្រធានបទ រួមគ្នាឆ្ពោះទៅកាន់អនាគត ដើម្បីបង្កើតឱកាសថ្មីក្នុងការកែប្រែពិភពលោក ដោយផ្តោតសំខាន់នូវស្ថានភាពទូទៅលើទំនាក់ទំនងនៃការផ្លាស់ប្តូរសេដ្ឋកិច្ច ពាណិជ្ជកម្ម ធនាគារ សិក្សាធិការ បច្ចេកវិទ្យា ទេសចរណ៍ ការវិនិយោគសេដ្ឋកិច្ចបែបទំនើប សុខាភិបាល និងវិស័យពាណិជ្ជកម្មពណ៌បៃតង និងការវិនិយោគលើគ្រប់វិស័យ ។ ទេសរដ្ឋមន្ត្រី អូស្មាន ហាស្សាន់ បានគូសបង្ហាញដល់បណ្តាថ្នាក់ដឹកនាំ វិនិយោគិន ក្រុមហ៊ុនធំៗ ពីសក្តានុពលកម្ពុជា ក្រោមគោលនយោបាយអភិវឌ្ឍន៍ឈ្នះឈ្នះ របស់រាជរដ្ឋាភិបាលកម្ពុជា ដែលមានសម្តេចតេជោ ហ៊ុន សែន ជានាយករដ្ឋមន្ត្រី ក្នុងការបើកទូលាយឱកាសវិនិយោគជាតិ និងអន្តរជាតិ ជាមួយការលើកទឹកចិត្តជាច្រើន ដែលមានការចាប់អារម្មណ៍ក្នុងការមកវិនិយោគ បន្តាក់ទុននៅកម្ពុជា ដែលកំណើនសេដ្ឋកិច្ចនៅកម្ពុជាក្នុងអត្រាជាង ០៧ % ប្រចាំឆ្នាំ ក្នុងរយៈពេលជាង ១ ទសវត្សរ៍ ។ ដើម្បីអបអរសាទរឲ្យកាន់តែមានភាពស្និទ្ធស្នាល និងទំនាក់ទំនងកាន់ល្អ វេទិការបានរៀបចំពិធីជប់លៀង gala dinner ក្រោមអធិបតីភាព yb dato' seri anwar ibrahim អ្នកតំណាងរាស្ត្រ និងជាបេក្ខជននាយករដ្ឋមន្ត្រីម៉ាឡេស៊ីទី ០៨ ជាមួយបណ្តាមេដឹកនាំជា អតីតនាយករដ្ឋមន្ត្រី ឧបនាយករដ្ឋមន្ត្រី រដ្ឋមន្ត្រី និងបណ្តាថ្នាក់ដឹកនាំ ស្ថាប័ន ប្រធានក្រុមហ៊ុនធំៗមកពី ២៥ ប្រទេស ៕
https://freshnewsasia.com/localnews/64427-	ហេតុអ្វីលោក កឹម សុខា ត្រូវបានចាប់ខ្លួន ? សូមស្តាប់ការសារភាពរបស់លោកពាក់ព័ន្ធអំពើក្បត់ជាតិ ! ( video inside )	( ភ្នំពេញ ) ៖ នៅវេលាម៉ោង ០០ ៖ ៣៥ នាទីយប់ឈានចូលថ្ងៃទី ៣ ខែកញ្ញា ឆ្នាំ ២០១៧ លោក កឹម សុខា ប្រធានគណបក្ស សង្គ្រោះជាតិ ត្រូវបានកម្លាំងសមត្ថកិច្ចចាប់ខ្លួនភ្លាមៗ ពាក់ព័ន្ធនឹងទង្វើក្បត់ជាតិ ដោយធ្វើតាមបញ្ជារបស់មហាអំណាចអាមេរិក ដើម្បីផ្តួលរំលំរាជរដ្ឋាភិបាលកម្ពុជា ដោយគំរូនឹងប្រទេសយូហ្គោស្លាវី និងសើប៊ី ។ លោក កឹម សុខា ត្រូវបានចាប់ខ្លួននៅផ្ទះរបស់លោក ស្ថិតនៅផ្ទះលេខ ៩៧ ផ្លូវ ៣១៣ សង្កាត់បឹងកក់ ២ ខណ្ឌទួលគោក ។ ការចាប់ខ្លួននេះមានអង្គរក្សរបស់លោក កឹម សុខា ប្រមាណ ៨ នាក់ផងដែរ ។ ការចាប់ខ្លួនលោក កឹម សុខា ធ្វើឡើងបន្ទាប់ពីវីដេអូមួយ ដែលលោក កឹម សុខា ប្រធានគណបក្សសង្គ្រោះជាតិ បាននិយាយសារភាពកាលពីថ្ងៃទី ០៨ ខែធ្នូ ឆ្នាំ ២០១៣ នៅប្រទេសអូស្ត្រាលីថា ខ្លួនបានធ្វើតាមបញ្ជារបស់មហាអំណាចអាមេរិក ក្នុងការរៀបចំផែនការផ្តួលរំលំរាជរដ្ឋាភិបាលកម្ពុជា ដោយយកគំរូទៅនឹងប្រទេសយូហ្គោស្លាវី និងសើប៊ីដែរ ។ បន្ទាប់ពីចាប់ខ្លួនលោក កឹម សុខា រាជរដ្ឋាភិបាលចេញចេញសេចក្តីថ្លែងការណ៍ ជុំវិញការចាប់ខ្លួននេះ ៕
https://freshnewsasia.com/localnews/39693-	ស្ត្រីមេម៉ាយទុគ៌ត នៅស្រុកត្រពាំងប្រាសាទ ទទួលអំណោយមនុស្សធម៌ពី សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន	( ឧត្តរមានជ័យ ) ៖ ក្រោយពីសាងសង់ផ្ទះអស់រយៈពេល ៩ ថ្ងៃ រួចមកនៅព្រឹកថ្ងៃទី ១៩ ខែវិច្ឆិកា ឆ្នាំ ២០១៦ នេះ លោកវេជ្ជ . អ៊ុយ សំអាត នាយក នាយកដ្ឋានគ្រប់គ្រង គ្រោះមហន្តរាយ កាកបាទក្រហមកម្ពុជា រួមជាមួយនឹងសាខាកាកបាទក្រហមកម្ពុជា ខេត្តឧត្តរមានជ័យ បានប្រគល់ផ្ទះទំហំ ៤ x ៦ ម៉ែត្រធ្វើពីឈើ ប្រក់ប្រូស៊ីម៉ង់ ដែលជាអំណោយមនុស្សធម៌ដ៏ថ្លៃថ្លា របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជូនលោកស្រី ព្រំ សារុំ អាយុ ៣៧ ឆ្នាំ ជាស្ត្រីមេម៉ាយ រស់នៅជាមួយមេរោគអេដស៍ ដែលមានកូន ២ នាក់ និងម្តាយចាស់ ក្នុងបន្ទុកគ្រួសារ រស់នៅភូមិសែនសំ ឃុំអូរស្វាយ ស្រុកត្រពាំងប្រាសាទ ខេត្តឧត្តរមានជ័យ លោកស្រី រួមទាំងម្តាយ និងកូន មានក្តីរំភើបឥតឧបមា និងបានសម្តែងនូវដឹងគុណ និងថ្លែងអំណរគុណ ចំពោះសម្តេចកិត្តិព្រឹទ្ធបណ្ឌិត ដែលជានិច្ចកាល សម្តេចកិត្តិព្រឹទ្ធបណ្ឌិតតែងតែយកចិត្តទុកដាក់ខ្ពស់ចំពោះ ស្ត្រីមេម៉ាយមានជីវភាពខ្វះខាត ជាពិសេសអ្នកដែលរស់នៅជាមួយមេរោគអេដស៍ ដោយមិនរើសអើង មិនប្រកាន់និន្នាការនយោបាយអ្វីឡើយ ដូចពាក្យថា ៖ « កាកបាទក្រហមកម្ពុជាមានគ្រប់ទីកន្លែង សម្រាប់គ្រប់ៗគ្នា » ។ ជាមួយនឹងប្រសាសន៍ផ្តាំសួរសុខទុក្ខពីសំណាក់សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា លោកវេជ្ជៈ អ៊ុយ សំអាត បានមានប្រសាសន៍ផ្តាំដល់លោកស្រី ព្រំ សារុំ សូមថែរក្សាអនាម័យជុំវិញផ្ទះ ដើម្បីលុបបំបាត់ជម្រកមូស ដែលជាប្រភពបង្កជំងឺផ្សេងៗ ជាពិសេសជំងឺគ្រុនចាញ់ ។ បន្ថែមពីនេះទៀត សូមលោកស្រីទៅទទួលថ្នាំប្រឆាំងនឹងមេរោគអេដស៍អោយបានទៀងទាត់ ។ អំណោយមនុស្សធម៌ដែរបានផ្តល់ជូនលោកស្រី រួមមាន ៖ អង្ករ ១០០ គីឡូក្រាម មី ២ កេស ត្រីខ ២០ កំប៉ុង ឃីត ២ ( មុង ២ ភួយ ២ សារុង ២ ក្រមា ២ ) និងថវិកាមួយចំនួន ។ ដោយឡែក អ្នកជិតខាង និងចាស់ៗ ទទួលបានសារុង ១ ក្រមា ១ និងថវិកា ១០ , ០០០ រៀល ។ ទន្ទឹមនឹងការប្រគល់ផ្ទះនេះដែរ លោកវេជ្ជ . អ៊ុយ សំអាត បានឆ្លៀតឱកាសចុះមើលស្រះទឹកដែលជាអំណោយដ៏ថ្លៃថ្លា របស់សម្តេចកិត្តិព្រឹទ្ធបណ្ឌិត កាលពីឆ្នាំ ២០១២ នៅភូមិត្រពាំងតាវចាស់ ឃុំត្រពាំងតាវ ស្រុកអន្លង់វែង ខេត្តឧត្តរមានជ័យ ៕
https://freshnewsasia.com/localnews/73937-	មេធាវីដែលបាញ់បោះអនាធិបតេយ្យ នៅក្បែរភូមិគ្រឹះនាយឧត្តមសេនីយ៍ នេត សាវឿន នឹងត្រូវតុលាការបន្តសួរនាំនៅថ្ងៃស្អែកទៀត	( ភ្នំពេញ ) ៖ មេធាវី អ៊ិត ពិសិដ្ឋរង្សី ដែលបាញ់បោះយ៉ាងអនាធិបតេយ្យ នៅក្នុងហាងផឹកស៊ី ក្បែរភូមិគ្រឹះរបស់អគ្គស្នងការនគរបាលជាតិនាយឧត្តមសេនីយ៍ នេត សាវឿន ត្រូវបានចៅក្រមសាលាដំបូងរាជធានីភ្នំពេញ នៅល្ងាចថ្ងៃទី ២០ ខែធ្នូ ឆ្នាំ ២០១៧ នេះ បានទទួលសំណុំរឿងពីលោក សឿន មុន្នីរ័ត្ន ព្រះរាជអាជ្ញាររង អមសាលាដំបូងរាជធានីភ្នំពេញ ហើយនឹងបន្តសាកសួរនៅថ្ងៃស្អែកទៀត ។ នៅថ្ងៃដដែលនេះ ព្រះរាជអាជ្ញាបានចោទប្រកាន់ពីបទ « ហិង្សាដោយចេតនាដោយស្ថានទម្ងន់ទោស និងប្រើប្រាស់អាវុធដោយគ្មានការអនុញ្ញាត » ។ សូមបញ្ជាក់ថា កាលពីវេលម៉ោង ១០ ៖ ៣០ នាទីយប់ថ្ងៃទី ១៨ ខែធ្នូ ឆ្នាំ ២០១៧ មេធាវី អ៊ិត ពិសិដ្ឋរង្សី អាយុ ៣៥ ឆ្នាំ ស្នាក់នៅផ្ទះលេខ ៥៨៣ ផ្លូវលេខ ១០១៩ សង្កាត់ភ្នំពេញថ្មី ខណ្ឌសែនសុខ បានបាញ់បោះចំនួន ២ គ្រាប់ នៅក្បែរភូមិគ្រឹះអគ្គស្នងការនគរបាលជាតិ នាយឧត្តមសេនីយ៍ នេត សាវឿន ស្ថិតនៅតាមផ្លូវលេខ ២១១ កែងផ្លូវលេខ ២១៧ ក្នុងសង្កាត់វាលវល់ ខណ្ឌ ៧ មករា ។ យោងតាមរបាយការណ៍របស់នគរបាលខណ្ឌ ៧ មករា បានឲ្យដឹងថា មុនកើតហេតុ ជនសង្ស័យបានចេញពីហូបការ រួចជិះរថយន្តរបស់ខ្លួនម៉ាក lexus 470 ពណ៌ស ពាក់ស្លាកលេខ ភ្នំពេញ 2 ap - 8254 តែម្នាក់ឯង មកផឹកបន្តជាមួយមិត្តភក្តិ នៅចំណុចកើតហេតុ ផ្លូវលេខ ២១១ កែងផ្លូវ ២១៧ សង្កាត់វាលវង់ ខណ្ឌ ៧ មករា ។ ពេលកំពុងផឹកស៊ីនោះ ស្រាប់តែពួកគេមានជម្លោះជាមួយគ្នា ហើយជនសង្ស័យបានទៅយកកាំភ្លើងនៅក្នុងរថយន្ត មកបាញ់ជនរងគ្រោះឈ្មោះ លី តុលា អាយុ ២២ ឆ្នាំ បណ្តាលឲ្យរងរបួសជើង និងបាញ់ឡើងលើមួយគ្រាប់ ។ បន្ទាប់មកជនសង្ស័យក៏បានយកកាំភ្លើង ទៅភ្ជង់ក្បាលជនរងគ្រោះម្នាក់ឈ្មោះ ខុន បញ្ចាសិទ្ធិ អាយុ ២០ ឆ្នាំ នាំឲ្យភ័យឡើងព្រលឹងចុងសក់ ។ ដោយឡែកតាមព័ត៌មាន ដែលភ្នាក់ងារព័ត៌មាន fresh news បានទទួលនៅកន្លែងកើតហេតុ បានឲ្យដឹងថា ដំបូងឡើងលោកមេធាវីបង្ក និងជនរងគ្រោះទាំង ២ នាក់ជាមនុស្សស្គាល់គ្នា ហើយបានញ៉ាំការជាមួយគ្នា នៅយប់កើតហេតុ ។ តែពេលហូបការរួច ជនបង្កចេញមកមុន ហើយបានទូរស័ព្ទហៅជនរងគ្រោះទៅទទួលទានបន្ត នៅហាងទារខ្វៃនៅជិតផ្ទះអគ្គស្នងការនគរបាលជាតិ ស្ថិតនៅតាមផ្លូវ ២១១ ក្នុងសង្កាត់វាលវង់ ខណ្ឌ ៧ មករា ស្រាប់តែមានទំនាស់ក៏បាញ់តែម្តង ។ ក្រោយបាញ់ជនរងគ្រោះហើយ ស្រាប់តែលោកមេធាវី បានប្រើពាក្យសំដីថា « ហ្អែង កុំចេះប្រយ័ត្នអញបាញ់ងាប់ » ៕ បុរសម្នាក់ដែលបាញ់ចំនួន ២ គ្រាប់ នៅក្បែរភូមិគ្រឹះអគ្គស្នងការនគរបាលជាតិ
https://freshnewsasia.com/localnews/74020-	breaking news : ភ្លើងឆេះអគារយ៉ាងសន្ធោសន្ធៅ ប្រទេសកូរ៉េខាងត្បូង បណ្តាលឲ្យមនុស្សយ៉ាងតិច ១៦ នាក់ បានស្លាប់ និងជាង ១០ រងរបួស	( កូរ៉េខាងត្បូង ) ៖ មនុស្សយ៉ាងតិច ១៦ នាក់ បានស្លាប់ និងជាង ១០ រងរបួស នៅក្នុងហេតុការណ៍ភ្លើងឆេះអគារមួយ យ៉ាងសន្ធោសន្ធៅ នៅខេត្ត jecheon ប្រទេសកូរ៉េខាងត្បូង ។ នេះបើតាមការចេញផ្សាយមុននេះបន្តិចដោយគេហទំព័រ cgtn នាល្ងាចថ្ងៃទី ២១ ខែធ្នូ ឆ្នាំ ២០១៧ នេះ ។ បើតាមព័ត៌មានដដែលបានបញ្ជាក់ថា មានការឆាបឆេះពីក្នុងអគារមួយកន្លែង នៅភាគអាគ្នេយ៍ នៃទីក្រុងសេអ៊ូល ដោយកើតឡើងដោយសារការឆេះរថយន្តមួយគ្រឿង ចេញពីជាន់ទី ៨ ហើយហេតុការណ៍បានបណ្តាលឲ្យមានការឆាបឆេះកើនឡើង បានបណ្តាលឲ្យមនុស្សស្លាប់យ៉ាងច្រើនបែបនេះ ៕
https://freshnewsasia.com/localnews/37359-	ពេញមួយព្រឹកនេះ ក្នុងដំណើរចាកចេញពីខេត្តប៉ៃលិន ទៅខេត្តសៀមរាប សម្តេចតេជោ ហ៊ុន សែន ផ្តល់អាគារសិក្សា អគារទីចាត់ការ និងអគារស្នាក់នៅ ១៨៦ បន្ទប់ ដល់សាលារៀន ៥ ( video inside )	( ប៉ៃលិន ) ៖ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានប្រកាសផ្តល់អាគារសិក្សា ដល់វិទ្យាល័យចំនួន ៤ និងសាលាបឋមសិក្សា ១ សរុបទាំងអស់ចំនួន ១៥ ខ្នង ស្មើ ១៨៦ បន្ទប់ ( អាគារសិក្សា , ទីចាត់ការ , ផ្ទះគ្រូ ) ខណៈសម្តេចធ្វើដំណើរពីប៉ៃលិន ឆ្ពោះទៅខេត្តសៀមរាប នៅព្រឹកថ្ងៃទី ២០ ខែតុលា ឆ្នាំ ២០១៦ នេះ ។ វិទ្យាល័យ និងបឋមសិក្សា ដែលសម្តេចតេជោ ហ៊ុន សែន បានប្រកាសផ្តល់ជូនរួមមាន ៖ ទី ១ ៖ សាលាបឋមសិក្សាស្រះត្រាច ស្ថិតក្នុងភូមិនិមិត្ត សង្កាត់និមិត្ត ក្រុងប៉ោយប៉ែត សម្តេចតេជោ ប្រកាសផ្តល់ជូន អាគារសិក្សា ១ ខ្នង ២ ជាន់ ១២ បន្ទប់ ទីចាត់ការ ១ ខ្នង ៣ បន្ទប់ ។ ទី ២ ៖ វិទ្យាល័យកូប ស្ថិតក្នុងភូមិណាកាឆាយ ឃុំកូប ស្រុកអូរជ្រៅ ខេត្តបន្ទាយមានជ័យ សម្តេចតេជោ ប្រកាសផ្តល់ជូនអាគារសិក្សា ១ ខ្នង ៣ ជាន់ ៣០ បន្ទប់ ទីចាត់ការ ១ ខ្នង ៣ បន្ទប់ និងផ្នែកបឋមសិក្សាកូបធំ ផ្តល់ជូនអាគារសិក្សា ១ ខ្នង ៦ បន្ទប់ និងទីចាត់ការ ១ ខ្នង ៣ បន្ទប់ ។ ទី ៣ ៖ វិទ្យាល័យអូរអំបិល ស្ថិតក្នុងភូមិអូរអំបិល ឃុំអូរអំបិល ក្រុងសេរីសោភ័ណ្ឌ ខេត្តបន្ទាយមានជ័យ សម្តេចផ្តល់ជូនអាគារសិក្សា ១ ខ្នង ៣ ជាន់ ៣០ បន្ទប់ ទីចាត់ការ ១ ខ្នង ៣ បន្ទប់ ផ្ទះគ្រូ ១ ខ្នង ២ ជាន់ ១០ បន្ទប់ កុំព្យួទ័រ ២០ គ្រឿង ម៉ាស៊ីនព្រីន ២ គ្រឿង ម៉ាស៊ីនថតចម្លង ១ គ្រឿង ។ ទី ៤ ៖ វិទ្យាល័យសម្តេចឨ ស្ថិតក្នុងភូមិតារាងបាល់ ឃុំកំពង់ស្វាយ ខេត្តបន្ទាយមានជ័យ សម្តេចផ្តល់ជូន អាគារសិក្សា ១ ខ្នង ៣ ជាន់ ៣០ បន្ទប់ ទីចាត់ការ ១ ខ្នង ៣ បន្ទប់ ផ្ទះគ្រូ ១ ខ្នង ២ ជាន់ ១០ បន្ទប់ កុំព្យួទ័រ ២០ គ្រឿង ម៉ាស៊ីនព្រីន ២ គ្រឿង ម៉ាស៊ីនថតចម្លង ១ គ្រឿង និងរៀបចំតារាងបាល់ទាត់ បាល់ទះ បាល់បោះ ។ ទី ៥ ៖ វិទ្យាល័យខ្លាកូន ស្ថិតក្នុងភូមិខ្លាកូន ឃុំកំពង់ស្វាយ ក្រុងសេរីសោភ័ណ្ឌ ខេត្តបន្ទាយមានជ័យ ផ្តល់ជូនអាគារសិក្សា ១ ខ្នង ៣ ជាន់ ៣០ បន្ទប់ ទីចាត់ការ ១ ខ្នង ៣ បន្ទប់ ផ្ទះគ្រូ ១ ខ្នង ២ ជាន់ ១០ បន្ទប់ កុំព្យួទ័រ ២០ គ្រឿង ម៉ាស៊ីនព្រីន ២ គ្រឿង ម៉ាស៊ីនថតចម្លង ១ គ្រឿង និងរៀបចំតារាងបាល់ទាត់ បាល់ទះ បាល់បោះ និងធ្វើរបងព័ទ្ធជុំវិញ ។ គួរបញ្ជាក់ថា នៅថ្ងៃទី ១៩ ខែតុលា ឆ្នាំ ២០១៦ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានចំណាយពេលពេញមួយថ្ងៃ ធ្វើដំណើរតាមផ្លូវលេខ ៥៩ ពីខេត្តបន្ទាយមានជ័យ ឆ្ពោះមកាន់ខេត្តប៉ៃលិន ក្នុងដំណើរឆ្លងកាត់ដែនដីអតីតសមរភូមិប្រយុទ្ធ ដោយសម្តេចបានផ្តល់អគារសិក្សា អគារទីចាត់ និងអគារស្នាក់ នៅសរុប ៦១ ខ្នង ស្មើនឹង ៥៤៥ បន្ទប់ ៕
https://freshnewsasia.com/localnews/101955-	ពលរដ្ឋងាយរងគ្រោះ ១៩៨ គ្រួសារ នៅស្រុកចុងកាល់ ខេត្តឧត្តរមានជ័យ ទទួលបានអំណោយមនុស្សធម៌ ពីសាខាកាកបាទក្រហមកម្ពុជា	( ឧត្តរមានជ័យ ) ៖ លោក ស ថាវី អភិបាលខេត្ត និងជាប្រធានកិត្តិយស សាខាកាកបាទក្រហមកម្ពុជាខេត្ត ព្រមទាំងសហការី នាព្រឹកថ្ងៃទី ១៦ ខែតុលា ឆ្នាំ ២០១៨ នេះ បានចុះសាកសួរសុខទុក្ខ និងនាំយកអំណោយមនុស្សធម៌ របស់កាកបាទក្រហមកម្ពុជា ចែកជូនដល់គ្រួសារចាស់ជរា ជនពិការ ផ្ទុកមេរោគអេដស៍ ស្ត្រីមេម៉ាយ ដែលកំពុងមានជីវភាពខ្វះខាតចំនួន ១៩៨ គ្រួសារ មកពីរឃុំក្រសាំង និងឃុំពង្រ ក្នុងស្រុកចុងកាល់ ខេត្តឧត្តរមានជ័យ ។ ក្នុងឱកាសនោះដែរ លោកស ថាវី បានពាំនាំនូវប្រសាសន៍ផ្តាំផ្ញើសាកសួរសុខទុក្ខ និងក្តីនឹករលឹកពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា ដែលជានិច្ចកាលសម្តេចតែងតែគិតគូរ ពីសុខទុក្ខរបស់បងប្អូនប្រជាពលរដ្ឋ ដែលមានទុក្ខលំបាកជនរងគ្រោះ ជនងាយរងគ្រោះគ្រប់ប្រភេទ ដោយមិនប្រកាន់រើសអើងវណ្ណៈ ជាតិសាសន៍ ពណ៌សម្បុរ ឬនិន្នាការនយោបាយអ្វីឡើយ ស្របតាមប្រធានបទ « កាកបាទក្រហមកម្ពុជា មានគ្រប់ទីកន្លែង សម្រាប់គ្រប់ៗគ្នា មិនទុកនរណាម្នាក់ចោល » ។ អភិបាលខេត្ត ក៏បានផ្តាំផ្ញើជូនដល់បងប្អូនប្រជាពលរដ្ឋទាំងអស់ ត្រូវខិតខំថែរក្សាសុខភាពឱ្យបានល្អ មានអនាម័យក្នុងការរស់នៅ ដោយប្រកាន់ខ្ជាប់នូវ ហូបស្អាត ផឹកស្អាត និងរស់នៅស្អាត គេងក្នុងមុងជានិច្ច ការពារកុំឱ្យមូសខាំ ជាហេតុនាំឱ្យកើតមានជំងឺគ្រុនចាញ់ គ្រុនឈាម និងជម្ងឺឆ្លងផ្សេងៗ ។ ពលរដ្ឋទាំង ១៩៨ គ្រួសារ ដែលផ្តល់ជូនអំណោយនាពេលនោះ ក្នុងមួយគ្រួសារទទួលបាន អង្ករ ២៥ គីឡូក្រាម មី ១ កេស ត្រីខ ១ យួរ ទឹកត្រី ទឹកស៊ីអ៊ីវ ឃីតមួយកញ្ចប់ និងថវិកាមួយម៉ឺនរៀលផងដែរ ៕
https://freshnewsasia.com/localnews/76674-	លោក ហ៊ុន ម៉ាណែត ៖ សម្តេចតេជោ ហ៊ុន សែន ខិតខំប្រឹងប្រែងស្ទើរតែមួយជីវិត ដើម្បីដឹកនាំប្រទេស មិនមែនចេះតែសន្យាខ្យល់នោះឡើយ	( កំពង់ស្ពឺ ) ៖ លោក ហ៊ុន ម៉ាណែត នៅថ្ងៃទី ២២ ខែមករា ឆ្នាំ ២០១៨ នេះ បានលើកឡើងថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានខិតខំប្រឹងប្រែង ស្ទើរតែមួយជីវិតគាត់ រហូតមកដល់ពេលនេះ គាត់នៅមានភារកិច្ចចាំបាច់ ដើម្បីដឹកនាំប្រទេសបន្ថែមទៀត មិនមែនចេះតែសន្យាខ្យល់នោះទេ ។ ការលើកឡើងបែបនេះ បានធ្វើឡើងក្នុងឱកាសដែលលោក ហ៊ុន ម៉ាណែត អញ្ជើញចូលរួម ក្នុងពិធីសម្ពោធដាក់ឲ្យប្រើប្រាស់ជាផ្លូវការនូវសាលាបាលី និងសមិទ្ធផលនានា ក្នុងវត្តកណ្តោលដុំ ស្ថិតក្នុងភូមិកណ្តោលដុំ សង្កាត់កណ្តោលដុំ ក្រុងច្បាមន ខេត្តកំពង់ស្ពឺ នាថ្ងៃទី ២២ ខែមករា ឆ្នាំ ២០១៨ នេះ ។ លោក ហ៊ុន ម៉ាណែត បានបញ្ជាក់យ៉ាងដូច្នោះថា « សួរថា តើអ្នកណាហ៊ានប្រឈមមុខ និងសង្គ្រាម ? អ្នកណាហ៊ានចូលសមរភូមិចោលប្រពន្ធកូន ? ដើម្បីរំដោះប្រទេស សម្តេចតេជោ ហ៊ុន សែន បានខិតខំប្រឹងប្រែង ស្ទើរតែមួយជីវិតគាត់ រហូតមកដល់ពេលនេះ គាត់នៅមានភារកិច្ចចាំបាច់ ដើម្បីដឹកនាំប្រទេសបន្ថែមទៀត មិនមែនចេះតែសន្យាៗ សន្យាខ្យល់នោះទេ » ។ លោក ហ៊ុន ម៉ាណែត បានឲ្យដឹងថា ថ្ងៃនេះ គឺជាពិធីសម្ពោធដាក់ឲ្យប្រើប្រាស់ជាផ្លូវការ នូវសាលាបាលី និងសមិទ្ធផលនានា ក្នុងទីអារាមនេះ ដែលបានចំណាយថវិកា អស់ប្រមាណចំនួន ៣៤១ , ៣០០ ដុល្លារ វាគឺជាសមិទ្ធិផលថ្មីបន្ថែមទៀត សំរាប់ទឹកដីខេត្តកំពង់ស្ពឺ គឺបម្រើឲ្យប្រយោជន៍សាធារណៈ ។ លោកបានបន្តទៀតថា សមិទ្ធិផលទាំងអស់នេះហើយ គឺបានស្តែងចេញ អំពីការខិតខំប្រឹងប្រែងរបស់ព្រះសង្ឃ គណៈកម្មការ ប្រជាពុទ្ធបរិស័ទ្ធចំណុះជើងវត្ត ទាំងក្នុងស្រុក និងក្រៅប្រទេស ។ លោកបានគូសបញ្ជាក់ថា សមិទ្ធផលទាំងអស់ខាងលើនេះ ធ្វើទៅបាន គឺពិតជាមិនអាចខ្វះ នូវគុណថ្ងៃ ៧ មករា និងក្រោមការដឹកនាំប្រកបដោយគតិបណ្ឌិតរបស់ សម្តេចតេជោ ហ៊ុន សែន ពិសេសការកាត់បន្ថយភាពក្រីក្រ របស់ប្រជាពលរដ្ឋ ដែលបានឆ្លុះបញ្ចាំងបង្ហាញយ៉ាងច្បាស់ ដល់សាធារណៈមតិ និងអន្តរជាតិឲ្យឃើញច្បាស់ ពីការអភិវឌ្ឍនរីកចម្រីនរបស់ប្រទេសជាតិ ។ លោក ហ៊ុន ម៉ាណែត បានបន្ថែមទៀតថា រាជរដ្ឋាភិបាល អាចបន្តដឹកនាំ និងបន្តផ្តល់ការអភិវឌ្ឍន៍ជូនពលរដ្ឋបាន គឺអាស្រ័យលើការគាំទ្រ និងផ្តល់យុត្តិធម៌ប្រកប ដោយសច្ចៈភាពពី ប្រជាពលរដ្ឋ ។ លោកថា គ្មានសមិទ្ធផលណា កើតឡើងដោយគ្មានការចាប់ផ្តើម ធ្វើនោះទេ ហើយក៏មិនមានអ្វី ដែលស្រួលជាងអត់ធ្វើតែម្តង ឬហៅថាសន្យាចោល ។ ហើយបើគ្មានការគិតផ្តួចផ្តើមពីដំបូង ក៏គ្មានការចាប់ផ្តើមផងដែរ ការគិតផ្តួចផ្តើមដំបូងកើតឡើងបាន គឺច្បាស់ណាស់ អាស្រ័យលើឱកាស និងលក្ខ័ខណ្ឌរបស់ប្រទេសជាតិ ស្ថិតស្ថេរក្នុងសន្តិភាព ស្ថិរភាពសង្គម ដែលជាដើម ចម នៃការផ្តួចផ្តើមកសាង ៕
https://freshnewsasia.com/localnews/30114-	កម្លាំងអាវុធហត្ថខេត្តព្រះសីហនុ បន្តប្រតិបត្តិការ បង្ក្រាបករណីគ្រឿងញៀន , ឃាត់ខ្លួន ៤ នាក់ និងថ្នាំមួយចំនួន	( ព្រះសីហនុ ) ៖ កម្លាំងអាវុធហត្ថខេត្តព្រះសីហនុ សហការជាមួយកម្លាំងអាវុធហត្ថស្រុកព្រៃនប់ នៅរសៀលថ្ងៃទី ៣១ ខែកក្កដា ឆ្នាំ ២០១៦ នេះ បានបន្តប្រតិបត្តិការបង្ក្រាបករណីជួញដូរ និងប្រើប្រាស់គ្រឿងញៀន ដោយធ្វើការឃាត់ខ្លួនជនសង្ស័យ ៤ នាក់ ព្រមទាំងដកហូតថ្នាំញៀន និងវត្ថុតាងមួយចំនួនទៀត ។ ប្រតិបត្តិការបង្ក្រាប និងចាប់ខ្លួនជនជួញដូរ ប្រើប្រាស់គ្រឿងញៀនខាងលើនេះ បានធ្វើឡើង នៅថ្ងៃទី ៣០ - ៣១ ខែកក្កដា ឆ្នាំ ២០១៦ នេះ ក្រោមការបញ្ជាផ្ទាល់ពីលោកឧត្តមសេនីយ៍ត្រី ហេង ប៊ុនទី មេបញ្ជាការអាវុធហត្ថខេត្តព្រះសីហនុ ស្ថិតនៅចំណុចក្រុមទី ១៧ ភូមិ អូរតាប៉ាង ឃុំអូរឧកញ៉ាហេងស្រុកព្រៃនប់ ។ លោកអនុសេនីយ៍ឯក ឡុង គឹមហួរ នាយការិយាល័យ បទល្មើសគ្រឿងញៀន ខេត្តព្រះសីហនុ បានបញ្ជាក់ថា នៅថ្ងៃទី ៣០ ខែកក្កដា ឆ្នាំ ២០១៦ កម្លាំងរបស់លោក បានចាប់ខ្លួនជនសង្ស័យ ៣ នាក់ ហើយក្រោយការសួរនាំទើបនៅរសៀលថ្ងៃនេះ កម្លាំងបានបន្តទៅចាប់ខ្លួនជនសង្ស័យម្នាក់ទៀត ។ លោកបានបន្តទៀតថា ជនសង្ស័យទាំង ៤ នាក់ រួមមានទី ១ / ឈ្មោះ សោម ចន្ថា អាយុ ៣៦ ឆ្នាំ ទីលំនៅចំនុចកើតហេតុ ទី ២ / ឈ្មោះ មឺន ឌីណា អាយុ ២៣ ឆ្នាំ ទីលំនៅភូមិ / ឃុំទួលទទឹង ស្រុកព្រៃនប់ខេត្តព្រះសីហនុ ទី 3 / ឈ្មោះ សិន សាមិត អាយុ ៣១ ឆ្នាំទីលំនៅចំណុចកើតហេតុ និងទី ៤ / ឈ្មោះ ឃួន វិចិត្រ អាយុ ២៦ ឆ្នាំ មុខរបរកម្មករ ទីលំនៅចំណុចកើតហេតុ ។ ក្រោយការចាប់ខ្លួនជនសង្ស័យទាំង ៤ នាក់ កម្លាំងអាវុធហត្ថបានដកហូតវត្ថុតាងរួមមាន : ១ / ម្ស៉ៅ ស ថ្លា ( ម៉ាទឹកកក ) ចំនួនស្មើនឹង 1 , 86 g ( មិនថ្លឹងទាំងសំបក ២ / ជញ្ជីងថ្លឹង 0១ គ្រឿង ៣ / ទូរសព្ទដៃ 0៣ គ្រឿង ៤ / ដែកកេះ 0៥ ៥ / សម្ភារៈជក់ 0១ ចំនួន ។ បច្ចប្បន្នវត្ថុតាង និងជនសង្ស័យកំពុងកសាងសំណុំរឿង ដើម្បីបញ្ជូនទៅសាលាដំបូងខេត្តព្រះសីហនុ ៕
https://freshnewsasia.com/localnews/66959-	ព្រឹទ្ធសមាជិកអាមេរិក និងគ្រួសារនិស្សិត warmbier « ស្នើឲ្យដាក់ឈ្មោះកូរ៉េខាងជើង ចូលក្នុងបញ្ជីនៃរដ្ឋគាំទ្រអំពើភេរវកម្ម »	( វ៉ាស៊ីនតោន ) ៖ បន្ទាប់ពីឪពុកម្តាយនិស្សិតអាមេរិក អូតតូ វ៉មបាយឺ ( otto warmbier ) ដែលបានទទួលមរណភាពក្នុងប្រទេសកំណើតរបស់ខ្លួន ក្រោយពីបានជាប់ឃុំអស់រយៈពេល ១៧ ខែ នៅកូរ៉េខាងជើងនោះ សមាជិកព្រឹទ្ធសភាមួយចំនួនបានរួមគ្នាចុះហត្ថលេខាលើលិខិតមួយ ស្នើទៅកាន់ក្រសួងការបរទេសអាមេរិក ឲ្យចាត់បញ្ចូលរដ្ឋកុម្មុយនិស្តដ៏ឯកោមួយនេះ ទៅក្នុងបញ្ជីនៃរដ្ឋគាំទ្រអំពើភេរវកម្ម របស់ទីក្រុងវ៉ាស៊ីនតោនជាថ្មីម្តងទៀត ។ នេះបើតាមការចេញផ្សាយ ដោយសារព័ត៌មានរុស្ស៊ី sputnik នៅព្រឹកថ្ងៃសុក្រ ទី ០៦ ខែតុលា ឆ្នាំ ២០១៧ ។ ព្រឹទ្ធសមាជិកមកពីគណបក្សសាធារណរដ្ឋចំនួន ០៦ នាក់ និងមកពីបក្សប្រជាធិបតេយ្យចំនួន ០៦ នាក់ បានសម្រេចចុះហត្ថលេខាលើលិខិតខាងលើនេះ សំដៅស្នើឲ្យក្រសួងការបរទេសអាមេរិក ធ្វើការគិតគូរពិចារណា អំពីទង្វើរបស់កូរ៉េខាងជើង មានដូចជា ការចាប់ខ្លួន , ការឃុំឃាំង , និងការប្រព្រឹត្តមកលើពលរដ្ឋអាមេរិក . ក៏ដូចជាការបន្តលក់អាវុធនិងផ្ទេរបច្ចេកវិទ្យាគ្រោះថ្នាក់ផ្សេងៗ ទៅកាន់បណ្តារដ្ឋគាំទ្រភេរវកម្មដទៃទៀត . រួមទាំងសកម្មភាពបង្កអស្ថិរភាព និងហិង្សា នៅក្នុងប្រទេសនេះផ្ទាល់ និងដល់អន្តរជាតិ ។ ឆ្លើយតបនឹងសំណើនេះ អ្នកនាំពាក្យក្រសួងការបរទេសអាមេរិក បានឲ្យដឹងថា ក្រសួងនឹងចាត់វិធានការភ្លាមៗ ប្រសិនបើភស្តុតាងជាក់ស្តែង គាំទ្រចំពោះការចាត់បញ្ចូលកូរ៉េខាងជើង ជារដ្ឋឧបត្ថម្ភអំពើភេរវកម្ម ក្រោមលក្ខណៈវិនិច្ឆ័យត្រឹមត្រូវ ។ គួរបញ្ជាក់ថា លោក otto warmbier ជានិស្សិតអាមេរិកម្នាក់ ដែលបានទៅទេសចរណ៍នៅកូរ៉េខាងជើង កាលពីខែមករា ឆ្នាំ ២០១៦ ។ លោក ត្រូវបានអាជ្ញាធរកូរ៉េខាងជើងចាប់ខ្លួន ពីបទលួចយកផ្ទាំងឃោសនានយោបាយ ពីសណ្ឋាគារដែលលោកស្នាក់នៅ ហើយបានចំណាយពេល ១៧ ខែ នៅក្រោមការឃុំឃាំងរបស់កូរ៉េខាងជើង មុនត្រូវបានបញ្ជូនមកកាន់សហរដ្ឋអាមេរិកវិញ ក្នុងស្ថានភាពសន្លប់ស្តូកស្តឹង កាលពីខែមិថុនា ឆ្នាំ ២០១៧ ។ ០៦ ថ្ងៃក្រោយមក លោក warmbier ក៏បានបាត់បង់ជីវិតក្នុងវ័យ ២២ ឆ្នាំ ខណៈក្រុមគ្រូពេទ្យមិនបានរកឃើញមានស្នាមធ្វើទារុណកម្មណាមួយឡើយ តែបានអះអាងថា និស្សិតអាមេរិករូបនេះ បានទទួលរងជំងឺគាំងបេះដូង និងរបួសខួរក្បាល ៕ { ifmobile } { elsemobile } < p > your browser does not support iframes . < / p > { endifmobile }
https://freshnewsasia.com/localnews/58025-	update : បណ្តាញប្រទេសអារ៉ាប់ « ទុកពេលឲ្យកាតា ១០ ថ្ងៃ » ដើម្បីបិទស្ថានីយ៍ទូរទស្សន៍ al jazeera , កាត់ផ្តាច់ទំនាក់ទំនងនឹងអ៊ីរ៉ង់ និងបិទមូលដ្ឋានទ័ពតួកគី !	( រីយ៉ាដ ) ៖ អារ៉ាប៊ីសាអូឌីត និងបណ្តាប្រទេសអារ៉ាប់ផ្សេងទៀត ដែលជាសម្ព័ន្ធមិត្តរបស់ខ្លួនបានស្នើឱ្យកាតា បិទស្ថានីយ៍ទូរទស្សន៍ al jazeera កាត់ផ្តាច់ទំនាក់ទំនងការទូតជាមួយអ៊ីរ៉ង់ និងបិទមូលដ្ឋានទ័ពតួកគីនៅក្នុងប្រទេស ។ នេះបើតាមការចេញផ្សាយដោយសារព័ត៌មាន sputnik នៅរសៀលថ្ងៃសុក្រ ទី ២៣ ខែមិថុនា ឆ្នាំ ២០១៧ ។ ការស្នើឡើងបែបនេះរបស់អារ៉ាប៊ីសាអូឌីត ធ្វើឡើងតែមួយថ្ងៃប៉ុណ្ណោះបន្ទាប់ពីប្រធានាធិបតីតួកគី លោក អឺដូហ្កាន់ និងព្រះហាក្សត្រអារ៉ាប៊ីសាអូឌីត សាល់ម៉ាន់ បានពិភាក្សាគ្នាតាមទូរស័ព្ទលើសំណុំរឿងកាតា កាលពីថ្ងៃព្រហស្បតិ៍ ដោយមេដឹកនាំទាំងពីរក៏បានព្រមព្រៀងគ្នាដែរថា នឹងបង្កើនកិច្ចខិតខំប្រឹងប្រែងស្វែងរកដំណោះស្រាយបញ្ចប់ភាពតានតឹងនៃ ទំនាក់ទំនងជាមួយទីក្រុងដូហា ។ ជាមួយគ្នានោះដែរ បើតាមសារព័ត៌មាន financial times លក្ខខណ្ឌទាំងអស់មាន ១៣ ចំណុច ហើយកាតាមានរយៈពេល ១០ ថ្ងៃ ដើម្បីអនុវត្តន៍តាម ក្នុងនោះរួមមានការបិទស្ថានីយ៍ទូរទស្សន៍ al jazeera , កាត់ផ្តាច់ទំនាក់ទំនងការទូតជាមួយអ៊ីរ៉ង់ និងបិទមូលដ្ឋានទ័ពតួកគីនៅក្នុងប្រទេស ។ ជាងនេះទៅទៀត ផ្អែកលើលក្ខខណ្ឌទាំងនេះ ទីក្រុងដូហាត្រូវបញ្ឈប់ការផ្តល់ហិរញ្ញវត្ថុឱ្យពួកភេរវករ ឬបុគ្គល និងក្រុមទាំងឡាយណាដែល អារ៉ាប៊ីសាអូឌីត អេមីរ៉ាតអារ៉ាប់រួម បារ៉ែន និងអេហ្ស៊ីប ចាត់ទុកថាជាភេរវករ ។ គួរបញ្ជាក់ថា គិតមកទល់ពេលនេះតួកគី គឺជាប្រទេសតែមួយគត់ ដែលបានចេញមុខគាំទ្រកាតាពេញទំហឹង ក្រោយបណ្តាប្រទេសអារ៉ាប់ នាំគ្នាកាត់ផ្តាច់ទំនាក់ទំនងការទូតជាមួយកាតាកាលពីថ្ងៃទី ០៥ ខែមិថុនា ដោយចោទថា ទីក្រុងដូហាគាំទ្រដល់ក្រុមភេរវករ បើទោះជាកាតាបានបដិសេធជាច្រើនដងក៏ដោយ ៕
https://freshnewsasia.com/localnews/101763-	ខ្សែការពារកណ្តាល eric bailly អាចចេញពី man utd នៅដើមឆ្នាំក្រោយ	( ក្រុងឡុងដ៍ ) ៖ កីឡាករខ្សែការពារកណ្តាល eric bailly របស់ក្លឹបបិសាចក្រហម manchester united ត្រូវបានគេរាយការណ៍ថា កំពុងពិចារណាចាកចេញពីទឹកដី old trafford នៅចុងរដូវកាលនេះ ប្រសិនបើទម្រង់លេងរបស់គេមិនរីកចម្រើនទេនោះ ។ កីឡាករខ្សែការពារកណ្តាលបានចូលលេងក្នុងជម្រើស ១១ នាក់ដំបូងបានត្រឹមតែ ១៥ ប្រកួតប៉ុណ្ណោះកាលពីរដូវកាលមុន និងលេង ៣ ប្រកួតក្នុងរដូវកាលនេះ ក្រោមការដឹកនាំរបស់គ្រូបង្វឹកជនជាតិព័រទុយហ្គាល់ jose mourinho ។ យោងតាមប្រភពព័ត៌មាន espn បានឲ្យដឹងថា កីឡាករសញ្ជាតិកូដឌីវ័រខាងលើ បច្ចុប្បន្នវ័យ ២៤ ឆ្នាំ គេអាចនឹងផ្ទេរទៅក្លឹបផ្សេងទៀត ខណៈ man utd នៅស្ទាក់ស្ទើរក្នុងការលក់កីឡាកររូបនេះ ហើយក៏មិនចង់ឲ្យកីឡាកររូបនេះផ្ទេរទៅ ក្លឹបគូប្រជែងក្នុងក្របខណ្ឌ premier league មានដូចជាក្លឹប arsenal ឬ tottenham hotspur ជាដើម ។ mourinho ធ្លាប់បានបញ្ជាក់ច្បាស់ថា គាត់ចង់ទិញខ្សែការពារថ្មីមុនរដូវកាលឆ្នាំ ២០១៨ - ២០១៩ ចាប់ផ្តើម ប៉ុន្តែធ្វើមិនបានសម្រេច ដូចជាខ្សែការពារ harry maguire របស់ក្លឹប leicester city កីឡាករ toby alderweireld របស់ក្លឹប spurs និងកីឡាករ jerome boateng របស់ក្លឹប bayern munich ។ បច្ចុប្បន្ន man utd មានកីឡាករខ្សែកាពារ chris smalling , victor lindelof , phil jones , marcos rojo និង eric bailly លើសពីនេះទៀត កីឡាករខ្សែបម្រើ ander herrera និង scott mctominay ក៏ត្រូវបានប្រើលេងក្នុងតួនាទីខ្សែការពារម្តងម្កាលដែរនៅក្នុងរដូវកាលនេះ ៕
https://freshnewsasia.com/localnews/65527-	ក្រសួងធនធានទឹក បញ្ជាក់ស្ថានភាពកំពស់ទឹកជំនន់ នៅតាមស្ថានីយជលសាស្ត្រនានា ប្រចាំថ្ងៃទី ១៥ ខែកញ្ញានេះ !	( ភ្នំពេញ ) ៖ ក្រសួងធនធានទឹក និងឧតុនិយម នៅព្រឹកថ្ងៃទី ១៥ ខែកញ្ញា ឆ្នាំ ២០១៧ នេះ បានចេញព្រឹត្តបត្រព័ត៌មាន និងព្យាករណ៍កម្ពស់ទឹកជំនន់ នៅតាមបណ្តាស្ថានីយជលសាស្ត្រទាំង ៨ រួមមានស្ថានីយ ៖ ១ - ទន្លេមេគង្គ - ស្ទឹងត្រែង ២ - ទន្លេមេគង្គ - ក្រចេះ ៣ - ទន្លេមេគង្គ - កំពង់ចាម ៤ - ទន្លេបាសាក់ - ចតុមុខ ៥ - ទន្លេមេគង្គ - អ្នកលឿង ៦ - ទន្លេបាសាក់ - កោះខែល ៧ - ទន្លេសាប - ព្រែកក្តាម ៨ - ទន្លេសាប - កំពង់លួង សូមអានព្រឹត្តបត្រព័ត៌មាន និងព្យាករណ៍កម្ពស់ទឹកជំនន់ របស់ក្រសួងធនធានទឹក ពីស្ថានភាពកំពស់ទឹក នៅតាមបណ្តាស្ថានីយជលសាស្ត្រ ដូចខាងក្រោម ៖
https://freshnewsasia.com/localnews/48154-	អ្នកបើករថយន្តក្រុងទើបភ្ញាក់ពីដេក បើករថយន្តបុករះម៉ូតូ ៥ គ្រឿង នៅមុខផ្សារដើមគរ រួចរត់គេចខ្លួនបាត់ ( video inside )	( ភ្នំពេញ ) ៖ អ្នកបើកបររថយន្តក្រុងមួយគ្រឿង ទើបភ្ញាក់ពីដេក ឡើងបើករថយន្ត ច្រឡំជាន់ហ្កាមួយជើង ជ្រុលទៅបុករះម៉ូតូ ៥ គ្រឿង នៅតាមផ្លូវមុខផ្សារដើមគរ បណ្តាលឲ្យខូចខាតយ៉ាងដំណំផងដែរ ។ ហេតុការណ៍នេះ បានកើតឡើងនាម៉ោងជាង ២ រំលងអាធ្រាត ឈានចូលថ្ងៃទី ២៦ ខែកុម្ភៈ ឆ្នាំ ២០១៧ នៅត្រង់ចំណុចមុខផ្សារដើមគរ ស្ថិតក្នុងសង្កាត់ផ្សារដើមគរ ខណ្ឌទួលគោក ។ ប្រភពព័ត៌មានពីកន្លែងកើតហេតុ បានឲ្យដឹថា មុនកើតហេតុគេឃើញរថយន្តក្រុងខាងលើ បានឈប់ចោលនៅជិតផ្សារដើមគរ លុះមួយសន្ទុះក្រោយមក ក៏បានឃើញអ្នកបើកបរទើបភ្ញាក់ពីដេក បានឡើងបើករថយន្ត តែមិនដឹងយ៉ាងម៉េច បានឃើញរថយន្ត ក្រុងនោះ បើកយ៉ាងលឿនឆ្ពោះ ទៅមុខធ្វើឲ្យអ្នកដំណើរតាមផ្លូវរត់ចែកជើងគ្នា បន្ទាប់មករថយន្តនោះ បានជ្រុលទៅបុករះម៉ូតូ ដែលនៅពីមុខចំនួន ៥ គ្រឿង បណ្តាលឲ្យខូចខាតយ៉ាងដំណំ ។ ក្រោយកើតហេតុ អ្នកបើកបរបានរត់ចោលឡានបាត់ ក៏លេចមុខថៅកែមកសងសំណង ដើម្បីបញ្ចប់រឿង នៅកន្លែងបុកតែម្តង ៕
https://freshnewsasia.com/localnews/34430-	លទ្ធផលធ្វើពិនិត្យសុខភាពរបស់លោក ដូណាល់ ត្រាំភ៍ ត្រូវបានបញ្ជាក់ថា « មានសុខភាពរឹងមាំល្អណាស់ »	( ញ៉ូយ៉ក ) ៖ នៅថ្ងៃព្រហស្បតិ៍នេះ លោកវេជ្ជបណ្ឌិត harold bornstein បានបង្ហាញពីរបាយការណ៍លម្អិតទាក់ទង នឹងបញ្ហាសុខភាពលោក ដូណាល់ ត្រាំភ៍ ហើយបានឲ្យដឹងថា បេក្ខជនប្រធានាធិបតី គណបក្សសាធារណរដ្ឋរូបនេះ គឺមានសុខភាពរឹងមាំល្អណាស់ ។ នេះបើតាមការផ្សាយនៅមុននេះបន្តិច ដោយសារព័ត៌មាន bbc នាយប់ថ្ងៃព្រហស្បតិ៍ ទី ១៥ ខែកញ្ញា ឆ្នាំ ២០១៦ ។ លទ្ធផលធ្វើពិនិត្យសុខភាពលោក ដូណាល់ ត្រាំភ៍ បានបង្ហាញពីភាពជាធម្មតា នៃជាតិកូឡេស្តេរ៉ុល សំពាធឈាម ថ្លើម និងក្រពេញទីរ៉ូអ៊ីត រីឯការពិនិត្យទៅលើបេះដូង របស់លោក កាលពីឆ្នាំ ២០១៤ ក៏មិនសញ្ញាអ្វីបង្ហាញពីជំងឺបេះដូងនោះដែរ ហើយប្រវត្តិគ្រួសារលោកមិនដែលធ្លាប់មានជំងឺនេះឡើយ ។ ម្យ៉ាងវិញទៀតលោក ដូណាល់ ត្រាំភ៍ បានលេបថ្នាំបញ្ចុះជាតិកូឡេស្តេរ៉ុល និងថ្នាំអាស្ព៊ីរីនជាទៀងទាត់ ដើម្បីបង្កាកុំឲ្យកើតមានជំងឺបេះដូង ហើយលោកមិនផឹកស្រា និងជក់បារីនោះឡើយ ។ ជាមួយគ្នានេះដែរលោក ដូណាល់ ត្រាំភ៍ មានទម្ងន់ ២៣៦ ផោន ( ១០៧ គីឡូក្រាម ) និងមានកម្ពស់ ៦ ហ្វ៊ីត ៣ អ៊ីញ ( ១ ម៉ែត្រ ៩២ សង់ទីម៉ែត្រ ) ។ លោក bornestein ដែលជាវិជ្ជបណ្ឌិតផ្ទាល់ខ្លួនលោក ដូណាល់ ត្រាំភ៍ បានសរសេរជាចុងក្រោយថា « និយាយរួមសុខភាពរាងកាយរបស់លោកត្រាំភ៍ គឺនៅមាំទាំល្អខ្លាំងណាស់ » ៕
https://freshnewsasia.com/localnews/15901-	កម្ពុជានឹងទទួលបាន ៦២៣ ភាគហ៊ុន នៅក្នុងធនាគារ aiib នៅទីក្រុងប៉េកាំង	( ភ្នំពេញ ) ៖ រាជរដ្ឋាភិបាលកម្ពុជា នឹងទទួលបានភាគហ៊ុន ប្រមាណ ៦២៣ ហ៊ុន ក្នុងចំណោមភាគហ៊ុនសរុប ១ លានហ៊ុន នៅក្នុងធនាគារវិនិយោគហេដ្ឋារចនាសម្ព័ន្ធអាស៊ី ( aiib ) ដែលមានមូលដ្ឋានទៅទីក្រុងប៉េកាំង ប្រទេសចិន ។ នេះគឺជា ការរួមជាលើកទីពីររបស់កម្ពុជា ក្នុងការបង្កើតស្ថាប័នហិរញ្ញវត្ថុអន្តរជាតិពហុភាគី នៅអំឡុង ៥០ ឆ្នាំចុងក្រោយនេះ បន្ទាប់ពីបានចូលរួមជាសមាជិកស្ថាបនិកក្នុងការបង្កើតធនាគការអភិវឌ្ឍន៍អាស៊ី ( adb ) កាលឆ្នាំ ១៩៦៦ ។ នៅថ្ងៃទី ១៣ ខែមករា ឆ្នាំ ២០១៦ នេះ រដ្ឋសភាកម្ពុជា បានអនុម័តទាំងស្រុងលើសេចក្តីព្រាងច្បាប់ស្តីពីការអនុម័តយល់ព្រម លើកិច្ចព្រមព្រៀងស្តីពីការបង្កើត ធនាគារវិនិយោគហេដ្ឋារចនាសម្ព័ន្ធអាស៊ី ( aiib ) នេះ ។ សេចក្តីព្រាងច្បាប់នេះមាន ១១ ជំពូក ៦០ មាត្រា ដោយមានសមាជិកសភា ៩៣ រូប លើ ៩៨ រូបបានលើកដៃយល់ព្រម ។ ការបង្កើតធនាគារ aiib មានដើមទុនសរុបចំនួន ១០០ ទ្រីលានដុល្លាអាមេរិក បែងចែកជា ១ លានភាគហ៊ុន ក្នុងនោះដើមទុនក្នុងតំបន់អាស៊ី មានចំនួន ៧៥ % និងក្រៅតំបន់អាស៊ីមានចំនួន ២៥ %។ ដោយឡែករាជរដ្ឋាភិបាលកម្ពុជា បានសម្រេចបោះទុនវិនិយោគចំនួន ៦២៣ ភាគហ៊ុន ស្មើនឹង ៦២ , ៣ លានដុល្លាអាមេរិក ត្រូវជា ០ , ០៦៣៥ % នៃដើមទុនសរុបនិងមានសិទ្ធិបោះឆ្នោតសរុបទៅតាមតម្រូវការចាំបាច់របស់ធនាគារនេះ ។ កិច្ចព្រមព្រៀងស្តីពីការបង្កើតធនាគារវិនិយោគហេដ្ឋារចនាសម្ព័ន្ឋអាស៊ីនេះ ត្រូវបានរាជរដ្ឋាភិបាលកម្ពុជា ចុះហត្ថលេខាក្នុងឋានៈជាស្ថាបនិក នាថ្ងៃទី ២៩ ខែមិថុនា ឆ្នាំ ២០១៥ នៅរដ្ឋធានីប៉េកាំង នៃសាធារណរដ្ឋប្រជាមានិតចិន ដោយមានការចូលរួមពីប្រតិភូតំណាង ៥៧ ប្រទេស ៕
https://freshnewsasia.com/localnews/85578-	សភាយុវពាណិជ្ជករអន្តរជាតិកម្ពុជាសាខាចតុមុខ រៀបចំកម្មវិធី « business aspirant » ដើម្បីជំរុញអាជីវកម្ម របស់សហគ្រាសធុនតូច និងមធ្យម ឲ្យកាន់តែរីកចម្រើនទៅមុខ	( ភ្នំពេញ ) ៖ សភាយុវពាណិជ្ជករអន្តរជាតិ ( jci ) កម្ពុជាសាខាចតុមុខ បានស្ថាបនាកម្មវិធី « business aspirant » បានសហការជាមួយដៃគូ ពាក់ព័ន្ធជាច្រើននាក់ទៀត នាថ្ងៃអាទិត្យ ទី ២៩ ខែមេសា ឆ្នាំ ២០១៨ ក្នុងគោលបំណងជំរុញអោយអាជីវកម្ម របស់សហគ្រាសធុនតូច និងមធ្យម ឲ្យមានការរីកចម្រើន ។ នេះគឺជាឆ្នាំដំបូង របស់គម្រោង « business aspirant » ដែលបានចាប់ផ្តើមដោយ មានការគាំទ្រ ពីឧស្សាហកម្មធនាគារ និងមុខជំនួញឈានមុខដូចជា rhb ជាដើម ។ ដោយសំលឹងឃើញថា សេដ្ឋកិច្ច បើកចំហរបស់ប្រទេសកម្ពុជា រួមទាំងជាដែនដីដែលប្រជាសាស្ត្រក្មេងៗ មានភាពរស់រវើក និងចំណេះដឹង ពហុភាសា និងគោលនយោបាយសេដ្ឋកិច្ចបើកទូលាយ របស់រដ្ឋាភិបាលកម្ពុជា បានប្រែក្លាយប្រទេសកម្ពុជា ទៅជាដែនដី ប្រកបដោយ សុខសន្តិភាពដូចពេលបច្ចុប្បន្ននេះ រហូតទទួលបានជាលទ្ធផលសហគ្រាសខ្នាតតូចនិងមធ្យមបានរីកចម្រើនយ៉ាងឆាប់រហ័ស ។ យ៉ាងណាមិញវាដើរតួនាទីយ៉ាងសំខាន់ក្នុងការរួមចំណែកដល់អត្រាកំណើនសេដ្ឋកិច្ចរបស់ប្រទេសកម្ពុជា ។ ជាក់ស្តែងយោងទៅតាម រដ្ឋាភិបាលកម្ពុជា បានប៉ាន់ប្រមាណថា ៤០ % ទៅ ៥០ % នៃការងារសរុបអាចត្រូវបានរួមចំណែកដោយសហគ្រាសខ្នាតតូចនិងមធ្យម ។ ជាមួយនឹងការពិចារណាយ៉ាងហ្មត់ចត់ និងការរៀបចំដ៏សំខាន់ក្រុមប្រឹក្សាភិបាលសភាយុវពាណិជ្ជករអន្តរជាតិ ( jci ) កម្ពុជាសាខាចតុមុខ ចាប់តាំងពីឆ្នាំ ២០១៥ រហូតដល់ឆ្នាំ ២០១៨ បានសិក្សានិងយល់ព្រមបើកដំណើរការកម្មវិធី « business aspirant » នៅឆ្នាំនេះដើម្បីឆ្លើយតបនឹងបញ្ហាប្រឈមខាងលើ ។ តាមរយៈការប្រមូលផ្តុំអ្នកជំនួញ និងសហគ្រិនសំខាន់ៗ នៅកម្ពុជាដូចជា លោកជី សិលា - ស្ថាបនិកនៃក្រុមហ៊ុន sabay corp ឧកញ៉ា កែវ មុំ - ស្ថាបនិកក្រុមហ៊ុនលីលី ឧកញ៉ា ស្រ៊ាត មុំសុភា - ស្ថាបនិកនិងនាយិការនៃ sophiya corp និង លោកវា វីរៈ - ស្ថាបនិកក្រុមហ៊ុនអចលនទ្រព្យ century 21 fortuna investment ; dr . អេង លីគង់ ceo of master care dental clinic , បណ្ឌិត តាន់ មុនីវណ្ណ អគ្គនាយករងនៃក្រុមហ៊ុន ម៉ុង ឬទ្ធី គ្រុប ។ business aspirant បានជួយបេក្ខជនដែលបានដាក់ពាក្យឱ្យយល់ដឹងកាន់តែច្បាស់អំពីរបៀបនៃការអភិវឌ្ឍ និង ទ្រទ្រង់អាជីវកម្មរបស់ពួកគេ ។ ការប្រមូលផ្តុំនេះ ដើម្បីឲ្យក្រុមអាជីវករទាំងអស់នេះ បានជួបជាមួយអ្នកជំនួញឈានមុខ រួមទាាំំងបានឆ្លងកាត់ការបណ្តុះបណ្តាល លើអាជីវកម្ម សំខាន់ៗដូចជា kpi ច្បាប់ពន្ធនិងការទំនាក់ទំនងអាជីវកម្មរយៈពេលបួនខែ ។ លើសពីនេះទៀត business aspirant បានភ្ជាប់បេក្ខជនជាមួយ គ្រូបង្វឹកដែលអាចបន្តគាំទ្រពួកគេ ។ នៅក្នុងកម្មវិធីនាថ្ងៃអាទិត្យនោះ ក៏មានការរៀបចំព្រឹត្តិការណ៍ជាសាធារណៈដើម្បីផ្តល់ឱកាសដល់បេក្ខជន ដាក់តាំងបង្ហាញពីអាជីវកម្មរបស់ខ្លួន និងអ្វីដែលពួកគេបានរៀនពីការចូលរួមក្នុងគម្រោងនេះ ។ កម្មវីធីព្រឹត្តិការណ៍ទៅពេញមួយថ្ងៃដោយរួមមានការពិភាក្សាជំវិញប្រធានបទពីរ ។ ការពិភាក្សាទី ១ ក្រោមប្រធានបទ « តើអ្នកត្រៀមខ្លួនសម្រាប់ជីវិតហើយឬនៅ ? » ដែលបានបកស្រាយដោយ លោក sang darareaksmey នាយកប្រតិបត្តិនៃក្រុមហ៊ុន healthtime corp លោកស្រី chan bory នាយកគ្រប់គ្រងក្រុមហ៊ុន talent excellence development partner co . , ltd លោក ly oudam ស្ថាបនិកក្រុមហ៊ុន sg complex ។ ចំណែកការពិភាក្សាទី ២ « តើអ្នកមានគុណសម្បត្តិគ្រប់់គ្រាន់ឬទេ ? » បកស្រាយដោយ លោបណ្ឌិត តាន់ មុនីវណ្ណ អគ្គនាយករងនៃក្រុមហ៊ុន ម៉ុង ឬទ្ធី គ្រុប លោកវា វីរៈ - ស្ថាបនិកក្រុមហ៊ុនអចលនទ្រព្យ century 21 fortuna investment លោកអីវ គឹមសួរ អនុបណ្ឌិត និងគ្រូបង្វឹកពាណិជ្ជកម្មនៃអង្គការ actioncoach ។ គោលបំណងសំខាន់នៃការពិភាក្សានេះ គឺសម្រាប់ aspirant day គឺដើម្បីជម្រុញអ្នកចូលរួមអំពីការចាប់ផ្តើមអាជីវកម្មដោយការស្តាប់បទពិសោធ និងការពិភាក្សាពីវាគ្មិនសំខាន់ៗ ។ គោលដៅទស្សនិកជន គឺជាសិស្សវិទ្យាល័យនិងនិស្សិតសាកលវិទ្យាល័យរួមទាំងអ្នកបញ្ចប់ការសិក្សាថ្មីៗ ៕
https://freshnewsasia.com/localnews/23728-	នគរបាលខេត្តកំពង់ចាម ចាប់រថយន្ត lexus rx 330 ដឹកឈើគ្រញូង ២៧០ គីឡូក្រាម ឃាត់ខ្លួនជនសង្ស័យ ២ នាក់	( កំពង់ចាម ) ៖ លោកឧត្តមសេនីយ៍ បែន រ័ត្ន ស្នងការនគរបាលខេត្តកំពង់ចាម បានថ្លែងប្រាប់អង្គភាព fresh news នៅព្រឹកថ្ងៃទី ៨ ខែឧសភានេះថា នៅម៉ោង ១០ ៖ ០០ នាទីយប់មិញ កម្លាំងនគរបាលរបស់លោក បានចាប់រថយន្ត lexus rx 330 ដឹកឈើគ្រញូង ១ គ្រឿង ពណ៌ស ពាក់ស្លាកលេខ តាកែវ 2 a - 0869 នៅចំណុចភូមិសំរោងជ័យ ឃុំសំរោងជ័យ ស្រុកជើងព្រៃ ខេត្តកំពង់ចាម រួមទាំងឃាត់ខ្លួនអ្នកបើកបរ និងអ្នករួមដំណើរ ចំនួន ២ នាក់ផងដែរ ។ លោកឧត្តមសេនីយ៍ បែន រ័ត្ន បានថ្លែងថា ការចាប់រថយន្តដឹកឈើគ្រញូងនេះ ធ្វើឡើងបន្ទាប់ពីមានការសុំសហការពីកម្លាំង នគរបាលខេត្តកំពង់ធំ ថា មានរថយន្តល្មើសបាន បើករថយន្តមកដល់ទឹកដីខេត្តកំពង់ចាម ។ លោកឧត្តមសេនីយ៍ ស្នងការបានបញ្ជាក់ថា ជនសង្ស័យទាំងពីរមានឈ្មោះ ឈិន ធា ភេទប្រុស អាយុ ២១ ឆ្នាំ ជាអ្នកបើកបរ មានទីលំនៅក្នុងខេត្តកំពត និងម្នាក់ទៀតមានឈ្មោះ ផ្លុង ហាន ភេទប្រុស អាយុ ៣៦ ឆ្នាំ រស់នៅខេត្តកំពង់ចាម ។ បច្ចុប្បន្នទាំងរថយន្ត ទាំងឈើគ្រញូង ព្រមទាំងជនសង្ស័យ នគរបាលខេត្តកំពង់ចាម បានប្រគល់ជូននគរបាលខេត្តកំពង់ធំវិញហើយ នៅព្រឹកថ្ងៃទី ៨ ខែឧសភានេះ ៕
https://freshnewsasia.com/localnews/71391-	មកដល់ពេលនេះ អតីតក្រុមប្រឹក្សាស្រុក មេឃុំ ជំទប់ និងសមាជិកក្រុមប្រឹក្សាឃុំ ទូទាំងខេត្តកំពតចំនួន ១២១ រូប បានដើរចេញពីបក្សសង្គ្រោះជាតិ មកសុំចូលរួមជាមួយគណបក្សប្រជាជន	( កំពត ) ៖ គិតត្រឹមថ្ងៃទី ២៣ ខែវិច្ឆិកា ឆ្នាំ ២០១៧ អតីតក្រុមប្រឹក្សាស្រុក មេឃុំ ជំទប់ និងសមាជិកក្រុមប្រឹក្សាឃុំ មកពីគណបក្សសង្គ្រោះជាតិ នៅទូទាំងខេត្តកំពតចំនួន ១២១ រូប បានសុំចូលរួមរស់ជីវភាពនយោបាយជាមួយ គណបក្សប្រជាជនកម្ពុជា ។ ការសម្រេចដើរចេញរបស់ អតីតមន្ត្រីគណបក្សសង្គ្រោះជាតិទាំង ១២១ រូបនេះ បានធ្វើឡើងបន្ទាប់ពីតុលាការកំពូល បានកាត់ទោសរំលាយគណបក្សសង្គ្រោះជាតិ ដែលពាក់ព័ន្ធនឹង ការប្រព្រឹត្តអំពើក្បត់ជាតិ ព្រមទាំងបានហាមឃាត់សមាជិកជាន់ខ្ពស់របស់គណបក្សនេះ ចំនួន ១១៨ រូប មិនឱ្យធ្វើនយោបាយ រយៈពេល ៥ ឆ្នាំផងដែរ កាលពីថ្ងៃទី ១៦ ខែវិច្ឆិកា ឆ្នាំ ២០១៧ ។ អតីតមន្ត្រីគណបក្សសង្គ្រោះជាតិទាំង ១២១ នាក់នោះរួមមាន ៖ សមាជិកក្រុមប្រឹក្សាស្រុក ៩ នាក់ , មេឃុំ ១៦ នាក់ , ជំទប់ទី ១ ចំនួន ១២ នាក់ , ជំទប់ទី ២ ចំនួន ២១ នាក់ និងសមាជិក្រុមប្រឹក្សាឃុំ ៦៣ នាក់ ។ គណបក្សប្រជាជនកម្ពុជាខេត្តកំពត បានប្រកាសស្វាគមន៍ និងទទួលសមាជិកសមាជិកាថ្មី មកពីអតីតគណបក្សសង្គ្រោះជាតិចំនួន ១២១ រូប ដែលសុំចូលរួមរស់ជីវភាពនយោបាយជាមួយ គណបក្សប្រជាជនកម្ពុជា បន្ទាប់ពីបានជ្រួតជ្រាបនូវអំពើក្បត់ជាតិរបស់មេបក្សខ្លួន ។ សម្រាប់ការចុះចូលពីសំណាក់អតីតមន្ត្រីគណបក្សសង្គ្រោះជាតិខាងលើនេះ ត្រូវបានសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងជាប្រមុខដឹកនាំគណបក្សប្រជាជនកម្ពុជា បានប្រកាសតាមបណ្តាញសារព័ត៌មាន fresh news ថា « ការស្ម័គ្រចិត្តចុះចូលមកគណបក្សប្រជាជនកម្ពុជា មានឱសានវាទត្រឹមថ្ងៃទី ២៤ ខែវិច្ឆិកាប៉ុណ្ណោះ ព្រោះការរៀបចំបញ្ជីក្រុមប្រឹក្សាឃុំសង្កាត់ថ្មី ដើម្បីបញ្ជូនទៅកាន់ គជប នឹងត្រូវបិទត្រឹមថ្ងៃទី ២៤ ខែវិច្ឆិកា , ប្រសិនបើចាប់ពីថ្ងៃទី ២៥ ខែវិច្ឆិកាទៅ ការចុះចូលនៅតែបន្តដដែល ប៉ុន្តែមិនផ្តល់តួនាទីអ្វីនោះទេ » ។ សម្តេចតេជោ ហ៊ុន សែន បានប្រសាសន៍អំពាវនាវឲ្យអតីតមន្ត្រីគណបក្សសង្គ្រោះជាតិ ដែលត្រូវបានតុលាការកំពូលកាត់រំលាយ សូមប្រញាប់ប្រញាល់ចុះចូលជាមួយ គណបក្សប្រជាជនកម្ពុជា ដើម្បីទទួលបាននូវតួនាទីឋានៈអ្វីៗដដែល ព្រោះការកំណត់ពេលវេលាត្រឹមថ្ងៃទី ២៤ ខែវិច្ឆិកា នេះ ធ្វើឡើងតាមលក្ខខណ្ឌរបស់ គ . ជ . ប ៕
https://freshnewsasia.com/localnews/39129-	រឿងរ៉ាវដែលអ្នកនឹកស្មានមិនដល់អំពីជីវប្រវត្តិភរិយាលោក donald trump , តើស្ត្រីទី ១ របស់អាមេរិករូបនេះ ជាអ្នកណា ?	( អាមេរិក ) ៖ មនុស្សភាគច្រើនគិតថា លោកស្រី melania trump អតីតជាតារាបង្ហាញម៉ូតដែលមានរាងកាយដ៏ទាក់ទាញ បានសម្រេចចិត្តរៀបការជាមួយនឹងលោក donald trump ដើម្បីតែប្រាក់ ខណៈដែលលោក trump ជ្រើសរើសនាងក្នុងនាមជាភរិយាទីបី ដោយសារតែរូបរាង និងភាពស្រស់ស្អាតប៉ុណ្ណោះ តែការពិតទៅមានរឿងរ៉ាវជាច្រើននៅពីក្រោយអនាគតស្ត្រីទីមួយ របស់សហរដ្ឋអាមេរិករូបនេះ ។ ខាងក្រោមនេះជាជីវប្រវត្តិ របស់លោកស្រី melania trump : លោកស្រី melania trump កើតនៅថ្ងៃទី ២៦ ខែមេសា ឆ្នាំ ១៩៧០ ( វ័យ ៤៦ ) ជាជនជាតិ អាមេរិកស្លូវេនី អតីតជាតារាបង្ហាញម៉ូត និងជាភរិយាទីបី លោក donald trump ដែលជាពាណិជ្ជករប្រាក់វាល់លាន និងបច្ចុប្បន្នជាប្រធានាធិបតីជាប់ឆ្នោតអាមេរិក ។ លោកស្រីមានកំណើតនៅក្នុងប្រទេស ស្លូវេនី ហើយក្លាយជាប្រជាពលរដ្ឋអាមេរិកក្នុងឆ្នាំ ២០០៦ ។ លោកស្រីនឹងកាន់ចូលដំណែងជាស្ត្រីទីមួយរបស់អាមេរិក នៅថ្ងៃទី ២០ ខែមករា ឆ្នាំ ២០១៧ ខាងមុខនេះ ។ * ជីវិតពីកុមារភាព ៖ melania កើតនៅទីក្រុង novo mesto ក្នុងភាគអាគ្នេយ៍ប្រទេស ស្លូវេនី ដែលក្រោយមកបានក្លាយជាផ្នែកមួយប្រទេស យូហ្គោស្លាវី ។ នាងជាកូនស្រីរបស់លោក amalija និងលោកស្រី viktor knavs ដែលជាអ្នកគ្រប់គ្រងក្រុមហ៊ុនរថយន្ត និងម៉ូតូ ដែលផលិតចេញពីរោងចក្រក្នុងស្រុកមួយ ព្រមទាំងជាសមាជិករបស់ បក្សកុម្មុយនីស របស់ប្រទេស ស្លូវេនី ។ កាលពីនៅតូច នាងរស់នៅ និងធំធាត់ក្នុងលំនៅដ្ឋានដ៏សមញ្ញមួយ តែនៅពេលធំពេញវ័យ ក្រុមគ្រួសាររបស់នាងបានផ្លាស់ទៅរស់នៅក្នុងលំនៅដ្ឋានមួយ ដែលមានពីរជាន់នៅក្នុងទីក្រុង ljubljana ។ យុវតីរូបនេះបានចូលរៀនក្នុងសាលាជំនាញផ្នែកឌីហ្សាញ និងថតរូបនៅទីក្រុង ljubljana ព្រមទាំងសិក្សានៅសកលវិទ្យាល័យ ljubljana រយៈពេលមួយឆ្នាំ ក្រោយមកនាងក៏បានឈប់ពីទីនោះ ។ ថ្វីត្បិតត្រឹមជាតារាបង្ហាញម៉ូតម្នាក់ និងធ្លាប់បញ្ចប់ការសិក្សាថ្នាក់សកលវិទ្យាល័យ តែដោយសារនាងធ្លាប់ធ្វើដំណើរទៅកាន់ប្រទេសជាច្រើនដើម្បីអាជីពនេះ នាំឱ្យនាងអាចប្រើប្រាស់បានរហូតដល់ ៦ ភាសា ប្រកបដោយភាពស្ទាត់ជំនាញរួមមានភាសាស៊ែប៊ី អង់គ្លេស បារាំង អ៊ីតាលី អាឡឺម៉ង់ បូករួមទាំងភាសាកំណើតស្លូវេនីផងដែរ ។ * អាជីពការងារ ៖ melania trump ធ្លាប់សម្តែងជាតារាបង្ហាញម៉ូតតាំងពីអាយុ ៥ ឆ្នាំមកម្ល៉េះ ព្រមទាំងចាប់ផ្តើមអាជីពជាតារាបង្ហាញម៉ូតក្នុងវ័យ ១៦ ឆ្នាំ នៅពេលនាងថតម៉ូតឱ្យលោក stane jerko ដែលជាអ្នកថតម៉ូតជនជាតិស្លូវេនី ។ ក្នុងវ័យ ១៨ ឆ្នាំ នាងបានចុះហត្ថលេខាធ្វើកិច្ចសន្យាជាមួយភ្នាក់ងារបង្ហាញម៉ូតក្នុងទីក្រុង ម៉ីលណា ប្រទេស អ៊ីតាលី ។ នាងបានចូលរួមប្រកួតប្រជែងលើកទីពីរក្នុងកម្មវិធី look of the year ដែលត្រូវបានរៀបចំឡើងក្នុងទីក្រុង ljubljana ។ កម្មវិធីនេះផ្តល់ឱកាសដល់អ្នកជាប់ចំណាត់ថ្នាក់ ៣ នាក់ ទទួលបានកិច្ចសន្យាក្លាយជាតារាបង្ហាញម៉ូតលំដាប់អន្តរជាតិ ។ បន្ទាប់ពីបញ្ចប់ការសិក្សាត្រឹមឆ្នាំទីមួយ នៅសកលវិទ្យាល័យ ljubljana នាងបានធ្វើការជាតារាបង្ហាញម៉ូតនៅទីក្រុង milan និងទីក្រុង paris ក្រោយមកទើបទៅ ធ្វើការនៅទីក្រុង new york ក្នុងឆ្នាំ ១៩៩៦ ។ ក្រៅពីអាជីពជាតារាបង្ហាញម៉ូត លោកស្រីជាពាណិជ្ជករមួយរូបដែលរកស៊ីលើផ្នែកគ្រឿងអលង្ការ ។ ក្នុងអាជីពជាតារាបង្ហាញម៉ូតល្បីល្បាញម្នាក់ ផ្តល់ឱកាសឲ្យលោកស្រីលេចមុខលើក្របទស្សនាវដ្តីជាញឹកញាប់ ។ លោកស្រីជាមនុស្សដំបូង ក្នុងដំណែងស្ត្រីទីមួយដែលមានរូបភាពអាក្រាតកាយ ដែលបានបង្ហាញដោយបើកចំហដល់សាធារណជន ។ ហើយក្រៅពីការងារជាតារាបង្ហាញម៉ូត អាជីវកម្មលក់គ្រឿងអលង្ការ និងគាំទ្រដល់កិច្ចការរបស់លោក trump លោកស្រីក៏ជាម្តាយរបស់ក្មេងប្រុសម្នាក់ឈ្មោះ barron trump បច្ចុប្បន្នមានអាយុ ៩ ឆ្នាំ ដែលត្រូវបានលោកស្រីចាត់ទុកជាអទិភាពបំផុត ។ បើទោះបីជារវល់ក្នុងការងារយ៉ាងណា ស្ត្រីជាម្តាយរូបនេះបានចិញ្ចឹមបីបាច់កូនប្រុសដោយផ្ទាល់ ដោយមិនត្រូវការមេដោះជាអ្នកមើលថែជំនួសឡើយ ។ បច្ចុប្បន្នអនាគតជាស្ត្រីទីមួយរបស់អាមេរិករូបនេះ ក៏បានធ្វើការនៅក្រុមហ៊ុនមួយចំនួនរបស់ស្វាមីរបស់នាងផងដែរ ។ ថ្វីត្បិតមិនធ្លាប់ប្រឡូករឿងនយោបាយ ប៉ុន្តែលោកស្រីក៏ធ្លាប់បង្ហាញការមិនយល់ស្របរឿងមួយចំនួន ចំពោះស្វាមីរបស់ខ្លួនផងដែរ ជាពិសេសពាក់ព័ន្ធកិច្ចការ ជាប្រធានាធិបតីនេះ ។ លោកស្រីបញ្ជាក់ថា « ខ្ញុំមិនមែនជាមនុស្សដែលចាំតែយល់ស្របរហូតនោះទេ មិនខ្វល់ថា តើស្វាមីខ្ញុំជាអ្នកណាក៏ដោយ » « ខ្ញុំតែងតែផ្តល់មតិយោបល់ខ្លះដល់លោក ដោយពេលខ្លះលោកទទួលយក ប៉ុន្តែពេលខ្លះលោកមិនទទួលយកនោះទេ » ។ យ៉ាងនេះក្តីលោកស្រីបានបញ្ជាក់ថា មិនចង់ពាក់ព័ន្ធនឹងកិច្ចការនយោបាយរបស់លោកច្រើនពេកនោះទេ ហេតុផលភាគច្រើនពាក់ព័ន្ធនឹងរឿងផ្ទាល់ខ្លួនរបស់លោកស្រី ។ ថ្វីត្បិតលោកស្រីមានប្រាក់ចំណូលច្រើន តែមិនបានចំណាយប្រាក់ទាំងនោះសម្រាប់ខ្លួនឯងអស់នោះទេ លោកស្រីបានចំណាយប្រាក់មួយចំនួន ទៅលើមូលនីធិមនុស្សធម៌ផ្សេងៗកន្លែងដូចជា មូលនីធិ breast cancer research មូលនីធិ the police athletic league និងមូលនីធិ the american red cross ។ * ការរៀបអាពាហ៌ពិពាហ៌ជាមួយលោក donald trump ក្នុងឆ្នាំ ១៩៩៦ បន្ទាប់ពីធ្វើដំណើរទៅកាន់ទីក្រុង ញ៉ូវយក នាងបានជួបជាមួយលោក donald trump នៅក្នុងកម្មវិធី fashion week ក្នុងឆ្នាំ ១៩៩៨ ខណៈដែលលោកជាបុរសដែលមានភរិយាលើកទីពីរទៅហើយ ។ ដំបូងឡើយស្ត្រីដ៏ទាក់ទាញរូបនេះ បដិសេធមិនអោយលេខទូរសព្ទទៅលោក trump ឡើយ តែទីបំផុតអ្នកទាំងពីរបានទាក់ទងគ្នា ព្រមទាំងធ្លាប់បានបែកបាក់ម្តងបន្ទាប់មកទើបតែចាប់ផ្តើមទាក់ទងគ្នា ប៉ុន្តែត្រូវបានផ្សះផ្សារវិញក្នុងរយៈពេលប៉ុន្មានខែក្រោយមក ។ ក្នុងកម្មវិធីមួយក្នុងកញ្ចក់ទូរទស្សន៍លោក trump បានលើកឡើងថា ទំនាក់ទំនងរវាងអ្នកទាំងពីរពិតជាល្អប្រសើរបំផុត ពុំធ្លាប់មានភាពរកាំរកូសនោះទេ ។ អ្នកទាំងពីរបានរៀបការជាមួយគ្នាក្នុងថ្ងៃទី ២២ ខែមករា ឆ្នាំ ២០០៥ កន្លងទៅនេះ នៅឆ្នេរសមុទ្ររដ្ឋ florida សហរដ្ឋអាមេរិក ។ ក្នុងថ្ងៃរៀបអាពាហ៌ពិពាហ៌ លោក trump បានស្លៀកឈុតដែលច្នៃឡើងដោយអ្នកច្នៃម៉ូតដ៏ល្បីលំដាប់ពិភពលោក គឺលោក john galliano ដែលមានតម្លៃជាទឹកប្រាក់ចំនួន ២០០ . ០០០ ដុល្លារ ។ ការរៀបការនេះបានចំណាយប្រាក់ប្រមាណជាង ១ លានដុល្លារ ។ បច្ចុប្បន្នពួកគេរស់នៅក្នុងអគារ trump tower ដែលជាលំនៅដ្ឋាន ដែលមានការតុបតែងយ៉ាងប្រណិត សូម្បីកម្រាលត្រូវបានសាងសង់ឡើងពីមាសប្រភេទ 24 k gold និងថ្មម៉ាប ។ លោកស្រីបានក្លាយជាភរិយារបស់បុរសដែលរៀបការពីរលើករួចមកហើយ រួមទាំងមានកូនចុង ៤ នាក់ដែលកូនច្បងបំផុតរបស់លោក trump មានអាយុប្អូនលោកស្រីត្រឹមតែ ៧ ឆ្នាំប៉ុណ្ណោះ ។ យ៉ាងនេះក្តីលោកស្រីជាមនុស្សដែលស្រឡាញ់គ្រួសារ និងកូនៗរបស់លោក trump ជាក់ស្តែងពួកគេតែងតែចូលរួមក្នុងកម្មវិធីជាច្រើន និងថតរូបរួមគ្នា ។ * ការធ្វើអន្តោប្រវេសន៍ទៅកាន់សហរដ្ឋអាមេរិក ៖ តាមរយៈមេធាវីរបស់ melania បានបញ្ជាក់ថា ដំបូងឡើយនាងបានចូលទៅកាន់ទឹកដីសហរដ្ឋអាមេរិកក្នុងខែសីហា ឆ្នាំ ១៩៩៦ តាមរយៈទិដ្ឋការក្នុងនាមជាអ្នកទៅ កំសាន្តប៉ុណ្ណោះ ។ តែក្រោយមកនៅខែតុលា ឆ្នាំ ១៩៩៦ នាងទទួលបានទិដ្ឋាការ h - 1 b ( ជាទិដ្ឋការសម្រាប់បុគ្គលិកបរទេស ដែលអាមេរិកអនុញ្ញាតិឱ្យរស់នៅបណ្តោះអាសន្ន ក្នុងលក្ខខ័ណ្ឌពិសេស ) ។ បន្ទាប់មកនាងតែងតែវិលត្រឡប់ទៅកាន់ប្រទេសកំណើតវិញជាទៀងទាត់ដើម្បីធ្វើទិដ្ឋាការជាថ្មី ។ ក្រោយមក នាងក៏ទទួលបានកាតពណ៌បៃតង ( green card ជាកាតបញ្ជាក់ពីថាទទួលបានសិទ្ធក្លាយជាប្រជាពលរដ្ឋអចិន្ត្រៃរបស់អាមេរិក ) ។ មិនយូរប៉ុន្មាននាងក៏ទទួលបានសិទ្ធក្លាយជាពលរដ្ឋអាមេរិកក្នុងឆ្នាំ ២០០៦ បន្ទាប់ពីនាងរៀបការរួច ។ * តួនាទីក្នុងពេលបោះឆ្នោតប្រធានាធិបតីអាមេរិកឆ្នាំ ២០១៦ ៖ ក្នុងខែវិច្ឆិកា ឆ្នាំ ២០១៥ នៅពេលដែលត្រូវបានគេសួរពីយុទ្ធនាការឃោសនាបោះឆ្នោតប្រធានាធិបតី លោកស្រី trump បានឆ្លើយថា « ខ្ញុំបានជម្រុញទឹកចិត្តលោក ដោយខ្ញុំដឹងថា អ្វីដែលលោកនឹងធ្វើអ្វី ហើយលោកអាចធ្វើរឿងជាច្រើនសម្រាប់ប្រជាពលរដ្ឋអាមេរិក ។ លោកជាមនុស្សស្រឡាញ់ប្រជាពលរដ្ឋអាមេរិក ហើយពិតជាចង់ជួយដល់ពួកគេ » ។ ឆ្លើយតបកិច្ចសម្ភាសន៍ដោយភ្នាក់ងារសារព័ត៌មាន news york times ថាតើនាងនឹងធ្វើអ្វីប្រសិនបើលោក trump ជាប់ឆ្នោត នាងបានឆ្លើយថា « នឹងយកគម្រូតាមស្ត្រីទីមួយមុនៗ ដូចជាលោកស្រី betty ford ឬលោកស្រី jackie kennedy ជាដើមដោយខ្ញុំនឹងបន្តគាំទ្រស្វាមីរបស់ខ្ញុំ » ។ កាលពីថ្ងៃទី ០១ ខែកញ្ញា ឆ្នាំ ២០១៦ កន្លងទៅនេះ មេធាវីរបស់លោកស្រីបានដាក់ពាក្យបណ្តឹង ទៅលើកាសែត daily mail របស់អង់គ្លេស និង webster tarpley ជាអ្នកនយោបាយប្រចាំរដ្ឋ maryland សហរដ្ឋអាមេរិក ពីបទបង្ខូចកេរ្តិ៍ឈ្មោះរបស់លោកស្រី ដោយបានបោះពុម្ភផ្សាយព័ត៌មានមួយ ដែលដកស្រង់ចេញពីប្រភពផ្សេងទៀតថា លោកស្រីធ្លាប់ធ្វើការជាស្ត្រីលក់ខ្លួន តែមិនបើកចំហប្រចាំក្លឹប gentlemen នៅអ៊ីតាលីកាលពីទសវត្សរ៍ឆ្នាំ ១៩៩០ ។ យ៉ាងនេះក្តី ក្រោយមកកាសែតនេះបានចុះផ្សាយជាថ្មីជាមួយនឹងការសូមអភ័យទោស ។ * តំណែងជាស្ត្រីទីមួយរបស់សហរដ្ឋអាមេរិក ៖ លោកស្រី trump នឹងទទួលដំណែងជាស្ត្រីទីមួយរបស់អាមេរិកក្នុងថ្ងៃទី ២០ ខែមករា ឆ្នាំ ២០១៧ ខាងមុខ ។ លោកស្រីនឹងក្លាយជាស្ត្រីទីពីរក្នុងប្រវត្តិសាស្ត្រអាមេរិក ដែលបានកាន់ដំណែងជា first lady ក្នុងនាមជាប្រជាពលរដ្ឋដែលកើតនៅបរទេស បន្ទាប់ពីលោកស្រី louisa adams ដែលជាស្ត្រីកើតនៅចក្រភពអង់គ្លេស និងជាភរិយារបស់អតីតប្រធានាធិបតី john quincy adams ដែលបានកាន់អំណាចក្នុងអំឡុងឆ្នាំ ១៨២៥ ដល់ឆ្នាំ ១៨២៩ ៕ បកប្រែ និងសម្រួលដោយ ៖ អ៉ឹត ចណ្ណា
https://freshnewsasia.com/localnews/65673-	ទំព័រ facebook របស់ គ . ជ . ប ត្រូវបានជនអនាមិកលួចយកទៅគ្រប់គ្រង	( ភ្នំពេញ ) ៖ គណៈកម្មាធិការរៀបចំការបោះឆ្នោត ហៅកាត់ថា គ . ជ . ប បានប្រកាសឲ្យដឹងថា ទំព័រ facebook របស់ខ្លួន ដែលមានឈ្មោះ « អ្នកនាំពាក្យ គ . ជ . ប - nec spokesperson » ត្រូវបានជនអនាមិកលួច ( hack ) យកទៅគ្រប់គ្រង និងប្រើប្រាស់ ។ ក្នុងសេចក្តីប្រកាសដដែលនេះ គណៈកម្មាធិការជាតិរៀបចំការបោះឆ្នោតបានប្រកាសថា ខ្លួននឹងពុំទទួលខុសត្រូវចំពោះការបង្ហោះព័ត៌មាន ដែលផ្សព្វផ្សាយនៅលើទំព័រនេះបន្តទៀតនោះឡើយ ៕
https://freshnewsasia.com/localnews/55786-	breaking news : មេប៉ូលិសហ្វីលីពីន ត្រូវបានពួកឧទ្ទាមគាំទ្រ isis « កាត់ក្បាលនៅភាគខាងត្បូង » នេះបើតាមសម្តីប្រធានាធិបតីលោក ឌូតឺតេ ពេលមកដល់ស្រុកកំណើតភ្លាមៗ !	( ម៉ានីល ) ៖ បន្ទាប់ពីមកដល់ដែនដីកំណើតវិញភ្លាមៗប្រធានាធិបតី លោក រ៉ូឌ្រីហ្គោ ឌូតឺតេ បានថ្លែងថា ពួកឧទ្ទាមដែលមានទំនោរគាំទ្រក្រុម isis ស្ថិតនៅភាគខាងត្បូងហ្វីលីពីន បានកាត់ក្បាលមេប៉ូលិសហ្វីលីពីនហើយលោកក៏បានព្រមានបន្ថែមទៀតថា ច្បាប់អាជ្ញាសឹក នឹងត្រូវដាក់បន្ថែមនៅតំបន់មួយចំនួនទៀតនៅក្នុងប្រទេសដីកោះមួយនេះ ។ នេះបើតាមការចេញផ្សាយនៅមុននេះបន្តិច ដោយបណ្តាញព័ត៌មានហ្វីលីពីន នារសៀលថ្ងៃពុធ ទី ២៤ ខែឧសភា ឆ្នាំ ២០១៧ ។ នាព្រឹកថ្ងៃពុធនេះឧបការីផ្នែកទំនាក់ទំនង របស់លោកប្រធានាធិបតីហ្វីលីពីនបានឲ្យដឹងថា លោក ឌូតឺតេ បានសម្រេចចិត្តបញ្ចប់ដំណើរទស្សនកិច្ចរបស់លោកភ្លាមៗ នៅឯប្រទេសរុស្ស៊ី ហើយវិលត្រឡប់មកកាន់មាតុភូមិវិញ ដើម្បីដោះស្រាយបញ្ហាក្រុមភេរវករដោយផ្ទាល់ ក្រោយពេលដែលទាហានពីរនាក់ និងប៉ូលិសម្នាក់ទៀតបានស្លាប់ រួមជាមួយកម្លាំង ១២ នាក់ផ្សេងទៀតបានទទួលរងរបួស នៅក្នុងទីក្រុង marawi ជាទីដែលក្រុមឧទ្ទាម maute គាំទ្រ isis ប្រមាណជា ១០០ នាក់ បានដណ្តើមកាន់កាប់អគារមួយចំនួន និងបានដុតបំផ្លាញសាលារៀន ព្រះវិហារ និងមន្ទីរឃុំឃាំងថែមទៀតផង ។ ដោយឡែក ថ្លែងនៅក្នុងបទសម្ភាសន៍កាលពីអំឡុងពេលកំពុងស្ថិតនៅលើយន្តហោះ ធ្វើដំណើរឆ្ពោះមកកាន់ទីក្រុងម៉ានីលវិញ ប្រធានាធីបតីហ្វីលីពីនរូបនេះ បានគូសបញ្ជាក់យ៉ាងដូច្នេះថា « ជូនចំពោះប្រជាជាតិរបស់ខ្ញុំ ដែលធ្លាប់ឆ្លងកាត់បទពិសោធន៍ នៃការប្រើច្បាប់អាជ្ញាសឹក ។ វាមិនខុសគ្នាប៉ុន្មានទេ ទៅនឹងអ្វីដែលអតីតប្រធានាធិបតី marcos ធ្លាប់ធ្វើ . បើសិនច្បាប់នេះត្រូវប្រើពេលមួយឆ្នាំ ខ្ញុំនឹងធ្វើវា ហើយបើវាត្រូវការពេលមួយខែ ខ្ញុំក៏នឹងសប្បាយចិត្តធ្វើវាដូចគ្នា . ជូនចំពោះប្រជាជាតិរបស់ខ្ញុំ អ្នកទាំងអស់គ្នាកុំខ្លាចឱ្យសោះ ព្រោះខ្ញុំកំពុងត្រឡប់ទៅផ្ទះវិញហើយ ខ្ញុំនឹងដោះស្រាយបញ្ហានេះ នៅពេលខ្ញុំទៅដល់ផ្ទះ » ។ គួរបញ្ជាក់ថា ប្រធានាធិបតីហ្វីលីពីន លោក រ៉ូឌ្រីហ្គោ ឌូតឺតេ បានធ្វើដំណើរមកដល់ទីក្រុងម៉ូស្គូ កាលពីថ្ងៃចន្ទដើមសប្តាហ៍នេះ ហើយបានគ្រោងត្រៀមជួបពិភាក្សា ជាមួយនាយករដ្ឋមន្ត្រីរុស្ស៊ីនាថ្ងៃពុធនេះ និងជាមួយប្រធានាធិបតីរុស្ស៊ីលោក វ្ល៉ាឌីមៀ ពូទីន នៅថ្ងៃព្រហស្បតិ៍ស្អែក ប៉ុន្តែដំណើរជួបប្រធានាធិបតីរុស្ស៊ី ត្រូវបានធ្វើឡើងនាព្រលប់ថ្ងៃអង្គារមុនកាលកំណត់ ហើយកម្មវិធីជួបជាមួយនាយករដ្ឋមន្ត្រីរុស្ស៊ីត្រូវបង្ខំចិត្តលុបចោល ដោយលោកត្រូវវិលមកប្រទេសវិញ បីថ្ងៃមុនកាលកំណត់ថ្ងៃសុក្រសប្តាហ៍នេះ ៕
https://freshnewsasia.com/localnews/23814-	រូបភាពរបស់សប្បុរសជន ឧបត្ថម្ភថវិកាឱកាសប្រារព្ធខួបឆ្នាំទី ១៥៣ ទិវាពិភពលោកកាកបាទក្រហម	( ភ្នំពេញ ) ៖ ទស្សនារូបភាពរបស់សប្បុរសជន ឧបត្ថម្ភថវិកាក្នុងឱកាសប្រារព្ធខួបឆ្នាំទី ១៥៣ ទិវាពិភពលោកកាកបាទក្រហម អឌ្ឍចន្ទក្រហម ។ កម្មពិធីគម្រប់ខួបទី ១៥៣ ឆ្នាំនេះ ក្រោមអធីបតីភាពសម្តេចតេជោ ហ៊ុនសែន នាយករដ្ឋមន្ត្រី នៃកម្ពុជា ដោយបានរៀបចំឡើងនៅស្នាក់ការកណ្តាល របស់កាកបាទក្រហមកម្ពុជា ៕ ខាងក្រោមនេះជារូបភាពសប្បុរសជន ប្រគល់ថវិកាជូនប្រមុខរាជរដ្ឋាភិបាលកម្ពុជា ៖
https://freshnewsasia.com/localnews/57934-	គ្រោះធម្មជាតិ ! រន្ទះបាញ់ស្លាប់ម្នាក់ និងរបួសម្នាក់ នៅស្រុកកណ្តៀង ខេត្តពោធិ៍សាត់	( ពោធិ៍សាត់ ) ៖ ក្នុងចំណោមបុរស ២ នាក់ មានម្នាក់ត្រូវបានរន្ទះបាញ់ស្លាប់ភ្លាមៗ និងបុរសម្នាក់ទៀតរងរបួសស្រាល បន្ទាប់ពីបុរសទាំង ២ នាក់នោះទៅជ្រកក្នុងខ្ទមឃ្វាលក្របី ជាមួយគ្នា ចំមេឃកំពុងភ្លៀង ។ ហេតុការណ៍នេះ បានកើតឡើងនៅរសៀល ថ្ងៃទី ២១ ខែមិថុនា ឆ្នាំ ២០១៧ នៅចំណុចបឹងរនាមក្រោយ ក្នុងខ្ទមឃ្វាលក្របី ស្ថិតនៅក្នុងភូមិទួលគូ ឃុំកោះជុំ ស្រុកកណ្តៀង ខេត្តពោធិ៍សាត់ ។ លោក លីវ សេងហ៊ីម អធិការនគរបាលស្រុកកណ្តៀង បានប្រាប់ភ្នាក់ងារ fresh news ឲ្យដឹងថា ជនរងគ្រោះដែលត្រូវរន្ទះបាញ់ស្លាប់នោះ មានឈ្មោះ នួន ពុធ្ធលី ភេទប្រុស អាយុ ២១ ឆ្នាំ មុខរបរកសិករ មានស្រុកកំណើតនៅភូមិត្រាំពែ ឃុំស្នាមព្រះ ស្រុកបាកាន បច្ចុប្បន្នរស់នៅភូមិគៀន ឃុំកោះជុំ ស្រុកកណ្តៀង ខេត្តពោធិ៍សាត់ ។ លោកអធិការបន្តថា មុនពេលកើតហេតុបុរសទាំង ២ នាក់នោះ បានប្រាប់ក្រុមគ្រួសារថាទៅឃ្វាលក្របី នៅចំណុចកើតហេតុខាងលើ ។ ពេលកំពុងតែឃ្វាលស្រាប់តែមានភ្លៀងធ្លាក់ លាយឡំជាមួយផ្លេកបន្ទោរក៏ដាក់ក្របីចោល រួចទៅជ្រកក្រោមខ្ទម ភ្លាមនោះស្រាប់តែរន្ទះបាញ់ចំបុរសម្នាក់បណ្តាលឲ្យស្លាប់ភ្លាមៗ និងបុរសម្នាក់ទៀតរងរបួលស្រាលតែម្តង ។ ក្រោយពេលកើតហេតុ កម្លាំងជំនាញរបស់អធិការនគរបាលស្រុកកណ្តៀង បានចុះទៅដល់កន្លែងហេតុ និងបានប្រគល់សាកសពជនរងគ្រោះ ឲ្យក្រុមគ្រួសាររៀបចំធ្វើបុណ្យតាមប្រពៃណី ៕
https://freshnewsasia.com/localnews/88702-	ទីស្នាក់ការកណ្តាលរបស់បក្ស សម រង្ស៊ី ជាង ១៧ ឆ្នាំ បានក្លាយជារបស់បក្សឆន្ទៈខ្មែរ	( ភ្នំពេញ ) ៖ ទីស្នាក់ការកណ្តាលដែលធ្លាប់តែជាទីកន្លែង បម្រើលើសមរភូមិនយោបាយរបស់គណបក្ស សម រង្ស៊ី អស់រយៈពេល ១៧ ឆ្នាំនោះ នៅពេលនេះបានក្លាយជាទីស្នាក់កណ្តាលរបស់គណបក្ស « ឆន្ទៈខ្មែរ » របស់លោក គង់ ម៉ូនីកា កូនប្រុសលោក គង់ គាំ ដៃគូនយោបាយរបស់លោក សម រង្ស៊ី ។ នេះបើតាមការផ្សព្វផ្សាយនៅលើ facebook ផ្លូវការរបស់គណបក្សឆន្ទៈខ្មែរ នារសៀលថ្ងៃទី ៣ ខែមិថុនា ឆ្នាំ ២០១៨ នេះ ។ តាមរយៈ facebook របស់គណបក្សឆន្ទះខ្មែរ បានបញ្ជាក់ថា « ស្នាក់ការ ៧១ ដែលធ្លាប់ជាទីស្នាក់ការកណ្តាលរបស់គណបក្ស សម រង្ស៊ី អស់រយៈពេល ១៧ ឆ្នាំ ( ១៩៩៥ - ២០១២ ) និងជាប្រភពនៃអ្នកស្រលាញ់ប្រជាធិបតេយ្យជាច្រើនកន្លងមក បច្ចុប្បន្ននេះបានក្លាយជាទីស្នាក់កណ្តាលរបស់គណបក្ស ឆន្ទៈខ្មែរ » ។ សូមជម្រាបថា អតីតទីស្នាក់ការរបស់គណបក្ស សម រង្ស៊ី មួយនេះ មានទីតាំងស្ថិតនៅផ្ទះលេខ ៧១ ផ្លូវសុធារស សង្កាត់ទន្លេបាសាក់ ខ័ណ្ឌចំការមន រាជធានីភ្នំពេញ ។ ប៉ុន្តែក្រោយពេលគណបក្ស សម រង្ស៊ី បានចាប់ដៃជាមួយគណបក្សសិទ្ធិមនុស្ស របស់លោក កឹម សុខា បង្កើតគណបក្សសង្គ្រោះជាតិ កាលពីថ្ងៃទី ០៧ ខែកក្កដា ឆ្នាំ ២០១៣ ទីស្នាក់ការកណ្តាលរបស់គណបក្ស សម រង្ស៊ី ត្រូវបានទុកចោល ហើយ គណបក្សសង្គ្រោះជាតិ បានជ្រើសយកទីស្នាក់ការកណ្តាលស្ថិតនៅផ្ទះលេខ ៥៧៦ ផ្លូវជាតិលេខ ២ សង្កាត់ចាក់អង្រែលើ ខណ្ឌមានជ័យ រាជធានីភ្នំពេញ ។ គួរជម្រាបជូនផងដែរថា បន្ទាប់ពីគណបក្សសង្គ្រោះជាតិ ត្រូវបានកាត់រំលាយដោយតុលាការកាលពីថ្ងៃទី ១៦ ខែវិច្ឆិកា ឆ្នាំ ២០១៧ កន្លងទៅ កូនប្រុសរបស់លោក គង់ គាំ អតីតសមាជិកបក្សនេះ បានសម្រេចចិត្តបង្កើតគណបក្សឆន្ទៈខ្មែរ ព្រោះលោកអស់ជំនឿចិត្តទៅលើទណ្ឌិត សម រង្ស៊ី ដែលធ្លាប់តែអះអាងថា គណបក្សសង្គ្រោះជាតិនឹងរស់ឡើងវិញ ព្រមទាំងចូលរួមប្រកួតប្រជែងក្នុងការបោះឆ្នោតជ្រើសតាំងតំណាងរាស្ត្រអាណត្តិទី ៦ ទៀតផង ។ គណបក្សឆន្ទៈខ្មែរ ក៏បានប្រារព្ធពិធីសម្ពោធស្លាកគណបក្ស នៅទីស្នាក់ការកណ្តាលរបស់ខ្លួនរួចហើយ កាលពីថ្ងៃទី ៣១ ខែឧសភា ឆ្នាំ ២០១៨ កន្លងទៅ ។ ក្រោយលើកស្លាកថ្មីនៅលើដីអតីតគណបក្សសម រង្ស៊ីនោះ គណបក្សឆន្ទៈខ្មែរបានអះអាងថា ទីកន្លែងនេះ នឹងបន្តបេសកកម្ម ឧត្តមគតិ និងមនសិការបស់ប្រជាពលរដ្ឋ ដែលចង់បានការផ្លាស់ប្តូរជាវិជ្ជមាន ឲ្យទទួលបានជោគជ័យជាប្រវត្តិសាស្ត្រ ក្នុងការបោះឆ្នោតខាងមុខនេះ ៕
https://freshnewsasia.com/localnews/59211-	អាជ្ញាធរជាតិព្រះវិហារ ប្រារព្ធរំលឹកខួបអនុវស្សាវរីយ៍លើកទី ៩ នៃការចុះបញ្ជីប្រាសាទព្រះវិហារជាសម្បត្តិបេតិកភណ្ឌពិភពលោក	( ព្រះវិហារ ) ៖ ថ្ងៃនេះអាជ្ញាធរជាតិព្រះវិហារ បានប្រារព្ធពិធីរំលឹកខួបអនុស្សាវរីយ៍លើកទី ៩ នៃការចុះបញ្ជីប្រាសាទព្រះវិហារ ជាសម្បត្តិបេតិកភណ្ឌពិភពលោក ក្រោមអធិបតីភាពរបស់នាយឧត្តមសេនីយ៍ មាស សុភា មេបញ្ជាការរងកងយោធពលខេមរភូមិន្ទ និងជាមេបញ្ជាការកងទ័ពជើងគោក ដោយមានការចូលរួមពីថ្នាក់ដឹកនាំអាជ្ញាធរខេត្តព្រះវិហារ អាជ្ញាធរជាតិប្រាសាទព្រះវិហារ កងកម្លាំងប្រដាប់អាវុធប្រចាំការតំបន់ព្រះវិហារ ប្រជាពលរដ្ឋ និងសិស្សានុសិស្ស សរុបប្រមាណ ៥០០ នាក់ ។ ពិធីនេះត្រូវបានប្រារព្ធធ្វើឡើងរៀងរាល់ឆ្នាំនៅថ្ងៃទី ៧ ខែកក្កដា ឆ្នាំ ២០១៧ ដើម្បីរំលឹកអំពីការខិតខំប្រឹងប្រែងអស់ជាច្រើនឆ្នាំ របស់រាជរដ្ឋាភិបាលក្រោមការដឹក នាំដ៏ឈ្លាសវៃរបស់សម្តេចតេជោ ហ៊ុន សែន រហូតទទួលបានការសម្រេចជាឯកច្ឆ័នរបស់ គណៈកម្មាធិការបេតិកភណ្ឌពិភពលោកលើកទី ៣២ នៅទីក្រុងកេប៊ិច ប្រទេសកាណាដា ក្នុងការដាក់បញ្ចូលប្រាសាទព្រះវិហារ ជាសម្បត្តិបេតិកភណ្ឌពិភពលោក ក្នុងឆ្នាំ ២០០៨ ។ ឆ្នាំនេះការប្រារព្ធពិធីរំលឹកខួបអនុស្សាវរីយ៍មានលក្ខណៈខុសប្លែកពីឆ្នាំមុនៗ ដោយការរៀបចំពិធីធ្វើឡើងនៅរមណីយដ្ឋានប្រាសាទកោះកែរ ដែលជាប្រាសាទបុរាណល្បីល្បាញមួយទៀត ក្នុងខេត្តព្រះវិហារ ។ លោក ខៀវ សម្បត្តិ អគ្គនាយករងអាជ្ញាធរជាតិព្រះវិហារ បានឱ្យដឹងថា « អាជ្ញាធរជាតិព្រះវិហាររៀបចំពិធីរំលឹកខួបអនុស្សាវរីយលើកទី ៩ នៅរមណីយដ្ឋានប្រាសាទកោះកែរ ដោយសារយើងចង់ពញ្ញាក់ស្មារតី និងទាក់ទាញភ្ញៀវទេសចរណ៍ជាតិ និងអន្តរជាតិ ឱ្យមកទស្សនាខេត្តព្រះវិហារឱ្យបានច្រើនកុះករបន្ថែមទៀត តាមរយៈការបង្ហាញរូបភាពសម្បូរបែបនៃប្រាង្គប្រាសាទបុរាណ និងធនធានធម្មជាតិដ៏ស្រស់ស្អាតក្នុងទឹកដីខេត្តព្រះវិហារ ហើយម្យ៉ាងទៀតរាជរដ្ឋាភិបាលទើបតែបានផ្តល់សេចក្តីទុកចិត្តដល់អាជ្ញាធរជាតិព្រះវិហារឱ្យគ្រប់គ្រងនិងអភិរក្សតំបន់រមណីយដ្ឋានប្រាសាទកោះកែរចាប់តាំងពីឆ្នាំ ២០១៦ មក » ៕
https://freshnewsasia.com/localnews/95085-	អនាគតប្រធានាធិបតីម៉ិចស៊ីកូ ព្រមានដូណាល់ ត្រាំ ៖ « ពុំមាននរណាម្នាក់អាចមកគំរាមម៉ិចស៊ីកូ ដោយការសង់ជញ្ជាំងព្រំដែនឡើយ » ( video inside )	( ម៉ិចស៊ីកូ ) ៖ អនាគតប្រធានាធិបតីម៉ិចស៊ីកូ លោក អាន់ដ្រេស អូប្រាឌ័រ ( andres obrador ) ទំនងជាបានព្រលយពាក្យសម្តីដាក់ប្រធានាធិបតីអាមេរិក លោក ដូណាល់ ត្រាំ ថា ពុំមាននរណាម្នាក់អាចមកគំរាមកំហែងដល់ប្រទេសរបស់លោក តាមរយៈការសាងសង់ជញ្ជាំងព្រំដែននោះឡើយ ។ នេះបើតាមការដកស្រង់ការផ្សាយចេញពីសារព័ត៌មានរុស្ស៊ី sputnik នៅរសៀលថ្ងៃអង្គារ ទី ០៧ ខែសីហា ឆ្នាំ ២០១៨ ។ ថ្លែងក្នុងកិច្ចប្រជុំមួយជាមួយក្រុមវិស្វករម៉ិចស៊ីកូ លោក obrador បានលើកឡើងយ៉ាងដូច្នេះថា « គោលដៅរបស់យើង គឺនឹងធ្វើយ៉ាងណាឲ្យម៉ិចស៊ីកូក្លាយជាប្រទេសដ៏ខ្លាំងក្លាមួយ ហើយពុំមាននរណាម្នាក់អាចមកគំរាមកំហែងយើងថា ពួកគេនឹងបិទឬក៏ដាក់ពង្រាយយោធានៅព្រំដែន ឬសាងសង់ជញ្ជាំងនោះឡើយ » ។ លោក obrador ត្រូវគេរំពឹងថានឹងស្បថឡើងកាន់តំណែងជាផ្លូវការនៅថ្ងៃទី ០១ ខែធ្នូ ចុងឆ្នាំនេះ ក្រោយពីទទួលបានជ័យជម្នះក្នុងការបោះឆ្នោតជ្រើសរើសប្រធានាធិបតីកាលពីដើមខែកក្កដាកន្លងទៅ ។ គួរជម្រាបថា លោក ត្រាំ បានធ្វើការសន្យាជាច្រើនលើកច្រើនសាថានឹងសាងសង់ជញ្ជាំងមួយនៅព្រំដែនអាមេរិក - ម៉ិចស៊ីកូ ដើម្បីរារាំងការធ្វើអន្តោប្រវេសន៍ខុសច្បាប់ ព្រមទាំងការរត់ពន្ធក៏ដូចជាជួញដូរមនុស្សនិងគ្រឿងញៀន ដែលរឿងសាងសង់ជញ្ជាំងព្រំដែននេះ គឺជាការសន្យាដ៏សំខាន់មួយ កាលពីអំឡុងយុទ្ធនាការឃោសនារកសំឡេងឆ្នោតរបស់លោក ដូណាល់ ត្រាំ ៕
https://freshnewsasia.com/localnews/39050-	រថយន្តដឹកពោត បើកគេចពីរថយន្តផ្សេងទៀត ក្រឡាប់ផ្ងាជើង បង្កឲ្យមានការរាំងស្ទះជាង ២ ម៉ោង នៅលើកំណាត់ផ្លូវជាតិលេខ ៥	( ពោធិ៍សាត់ ) ៖ រថយន្តដឹកពោតមួយគ្រឿង បើកគេចពីរថយន្តផ្សេងទៀត បណ្តាលឲ្យក្រឡាប់ផ្ងាជើង ខាងត្បូងផ្លូវ ធ្លាក់ពោតពេញផ្លូវ បង្កឲ្យមានការរាំងស្ទះជាង ២ ម៉ោង ។ ហេតុការណ៍គ្រោះថ្នាក់ចរាចរណ៍នេះ កើតឡើងនៅយប់ ថ្ងៃទី ៩ ខែវិច្ឆិកា ឆ្នាំ ២០១៦ នៅលើកំណាត់ផ្លូវ ជាតិលេខ ៥ ចន្លោះបង្គោលគីឡូម៉ែត្រលេខ ១៦៩ - ១៧០ ស្ថិតក្នុងភូមិកណ្តុរស ឃុំបឹងកន្ទួត ស្រុកក្រគរ ខេត្តពោធិ៍សាត់ ។ លោក ឯម រុន អធិការនគរបាលស្រុកក្រគរ បានប្រាប់ភ្នាក់ងារ fresh news ឲ្យដឹងមុននេះថា គ្រោះថ្នាក់ចរាចរណ៍ បណ្តាលឲ្យមានការ កកស្ទះចរាចរណ៍ជាង ២ ម៉ោងខាងលើនេះ មកពីរថយន្តដឹកពោត ម៉ាក hyundai ព័ណ៌ស ពាក់ស្លាកលេខព្រះសីហនុ 3 a - 2983 ធ្វើដំណើរពីកើតទៅលិច បើកបរដោយបុរសឈ្មោះ ស្រន់ វង់ អាយុ ៣៧ ឆ្នាំ រស់នៅភូមិព្នៅលិច ឃុំព្រៃចារ ស្រុកជើងព្រៃ ខេត្តកំពង់ចាម លុះមកដល់ចំណុចកើតហេតុ បានគេចជាមួយរថយន្តផ្សេងៗទៀត បណ្តាលឲ្យក្រឡាប់ផ្ងាជើងខាងត្បូងផ្លូវ ធ្លាក់ពោតពេញផ្លូវបង្កឲ្យមាន ការរាំងស្ទះចរាចរណ៍ជាង ២ ម៉ោង តែមិនបណ្តាលឲ្យរបួសមនុស្សទេ ។ ក្រោយពេលកើតហេតុ កម្លាំងការិយាល័យនគរបាលចរាចរណ៍ផ្លូវគោក នៃស្នងការដ្ឋាននគរបាលខេត្ត សហការជាមួយកម្លាំងនគរបាល ស្រុកក្រគរ បានចុះអន្តរាគមន៍ស្ទូចរថយន្តចេញ ជៀសវាងគ្រោះថ្នាក់បន្តជាយថាហេតុ ៕
https://freshnewsasia.com/localnews/64372-	ចាប់ពីថ្ងៃនេះតទៅ « ប្រជាជនអាមេរិកទាំងអស់ មិនអាចធ្វើដំណើរទៅកូរ៉េខាងជើងទៀតទេ » ព្រោះបម្រាមមួយឆ្នាំ ដាក់ចូលជាធរមានហើយ !	( វ៉ាស៊ីនតោន ) ៖ សេចក្តីណែនាំមិនឱ្យប្រជាជនអាមេរិក ធ្វើដំណើរទៅកាន់ប្រទេសកូរ៉េខាងជើង បានចូលជាធរមានហើយនៅថ្ងៃសុក្រសប្តាហ៍នេះ ( ម៉ោងនៅក្នុងសហរដ្ឋអាមេរិក ) នៅក្នុងបរិបទដែល ទីក្រុងវ៉ាស៊ីនតោន និងទីក្រុងព្យុងយ៉ាង កំពុងប្រើវោហាស័ព្ទគំរាមដាក់គ្នាទៅវិញទៅមក ដោយសារតែកម្មវិធីនុយក្លេអ៊ែរ និងមីស៊ីលកូរ៉េខាងជើងកំពុងរីកចំរើនខ្លាំងក្លា ជាងការរំពឹងទុកពីអន្តរជាតិ ។ នេះបើតាមការចេញផ្សាយដោយ ទីភ្នាក់ងារសារព័ត៌មានយ៉ុនហាប់ នៅថ្ងៃសៅរ៍ ទី ០២ ខែកញ្ញា ឆ្នាំ ២០១៧ ។ ការហាមឃាត់នេះ ត្រូវបានប្រកាសដោយក្រសួងការបរទេសអាមេរិកកាលពីខែកក្កដា បន្ទាប់ពីនិស្សិតអាមេរិកម្នាក់ ឈ្មោះ អូតតូ វ៉មបាយឺ ( otto warmbier ) បានស្លាប់ក្រោយជាប់ឃុំនៅកូរ៉េខាងជើង អស់រយៈពេលជាច្រើនខែ មុននឹងត្រូវបញ្ជូនត្រឡប់មកសហរដ្ឋអាមេរិកវិញនៅខែមិថុនា ក្នុងស្ថានភាពសន្លប់ស្តូកស្តឹង ។ មួយវិញទៀត រាប់ចាប់ពីថ្ងៃសុក្រតទៅ រាល់លិខិតឆ្លងដែនប្រជាជនអាមេរិកទាំងអស់ ដែលធ្វើដំណើរឆ្លងកាត់ ឬនៅក្នុងប្រទេសកូរ៉េខាងជើង នឹងត្រូវអស់សុពលភាព ។ ក្រសួងការបរទេសអាមេរិក បានបញ្ជាក់យ៉ាងដូច្នេះថា « ក្រសួងការបរទេសអាមេរិកបានកំណត់ថា ការបង្កហានិភ័យធ្ងន់ធ្ងរនៃការចាប់ខ្លួន ឬឃុំខ្លួនពលរដ្ឋអាមេរិកក្នុងរយៈពេលយូរ គឺជាគ្រោះថ្នាក់ដល់សុវត្ថិភាពរូបរាងកាយរបស់ពលរដ្ឋអាមេរិក ដែលធ្វើដំណើរទៅកាន់កូរ៉េខាងជើង ។ ដូច្នេះការហាមឃាត់ការធ្វើដំណើរនេះ នឹងត្រូវចូលជាធរមានសម្រាប់រយៈពេលមួយឆ្នាំ រហូតដល់មានការបន្តសុពលភាព ឬក៏រំលាយចោលដោយរដ្ឋមន្ត្រីការបរទេស ។ ក៏ប៉ុន្តែអ្នកសារព័ត៌មាន សមាជិកកាកបាទក្រហម ឬអ្នកពាក់ព័ន្ធនឹងកិច្ចការមនុស្សធម៌ ឬក៏ស្ថិតនៅក្នុងផលប្រយោជន៍ជាតិ មិនស្ថិតក្រោមការហាមឃាត់នេះឡើយ » ។ គួរបញ្ជាក់ថា ប្រជាជនអាមេរិកដែលស្ថិតនៅកូរ៉េខាងជើង ត្រូវបានស្នើឱ្យចាកចេញពីប្រទេសកម្មុយនីស្តមួយនេះគិតត្រឹមថ្ងៃព្រហស្បតិ៍ ( ទី ៣១ ខែសីហា ) ខណៈពលរដ្ឋអាមេរិកបីនាក់ទៀត កំពុងជាប់ឃុំនៅកូរ៉េខាងជើង ៕
https://freshnewsasia.com/localnews/39481-	ការស្ទង់មតិ ៖ ប្រជាជនរុស្ស៊ីភាគច្រើនចង់ឲ្យលោក វ្ល៉ាឌីមៀ ពូទីន ធ្វើជាប្រធានាធិបតីបន្តទៀតនៅឆ្នាំ ២០១៨	( មូស្គូ ) ៖ ប្រជាជនរុស្ស៊ី ៦៣ ភាគរយបានប្រាប់ឲ្យដឹងថាពួកគេចង់ឲ្យលោក វ្ល៉ាឌីមៀន ពូទីន ប្រធានាធិបតីបច្ចុប្បន្នបន្តដឹកនាំប្រទេសចាប់ពីឆ្នាំ ២០១៨ ទៅមុខទៀត ប៉ុន្តែក្នុងនោះក៏មានអ្នកជំទាស់ និងអ្នកដែលចង់ឃើញមេដឹកនាំថ្មីផ្សេងទៀតមកដឹកប្រទេសមហាអំណាចមួយនេះផងដែរ ។ នេះបើតាមការចេញផ្សាយដោយសារព័ត៌មានចិនស៊ិនហួរ នាល្ងាចថ្ងៃពុធ ទី ១៦ ខែវិច្ឆិកា ឆ្នាំ ២០១៦ ។ លទ្ធផលខាងលើនេះត្រូវបានធ្វើឡើងតាមរយៈការស្ទង់មតិរបស់មជ្ឈមណ្ឌល levada ដែលមានមូលដ្ឋាន នៅទីក្រុងមូស្គូ ប្រទេសរុស្ស៊ីដោយក្នុងនោះអ្នកផ្តល់បទសម្ភាសន៍ចំនួន ១ , ៦០០ នាក់មកពីតំបន់ចំនួន ៤៨ នៅទូទាំងសហព័ន្ធរុស្ស៊ី ។ ក្នុងចំណោមអ្នកផ្តល់បទសម្ភាសន៍ទាំងអស់គឺ ៦៣ ភាគចង់ឲ្យលោក ពូទីន បន្តតំណែងប្រធានាធិបតីរុស្ស៊ីបន្ទាប់ពីការបោះឆ្នោតឆ្នាំ ២០១៨ , ១៩ ភាគរយជំទាស់ , ១៩ ភាគរយមិនទាន់សម្រេចចិត្ត ។ សម្រាប់សំនួរផ្សេងទៀតវិញ ក្នុងចំណោមអ្នកចូលរួមទាំងអស់ ២៦ ភាគរយជឿជាក់ថានឹងមានមេដឹកនាំថ្មីជំនួសលោក ពូទីន និង ៤៩ ភាគរយទៀតគិតផ្ទុយពីនេះ ។ គួរបញ្ជាក់ថាលោក វ្ល៉ាឌីមៀ ពូទីន បច្ចុប្បន្នអាយុ ៦៣ ឆ្នាំបានក្លាយជាប្រធានាធិបតីរុស្ស៊ីនៅថ្ងៃទី ០៧ ខែឧសភា ឆ្នាំ ២០០០ និងបានធ្លាក់ទៅធ្វើជានាយករដ្ឋមន្ត្រីវិញនៅឆ្នាំ ២០០៨ ។ បន្ទាប់ពីការកាន់តំណែងប្រធានាធិបតីមួយអាណត្តិពីឆ្នាំ ២០០៨ ដល់ ២០១២ របស់លោក dmitry medvedev លោក ពូទីន ក៏បានឡើងកាន់តំណែងជាប្រធានាធិបតីរុស្ស៊ីឡើងវិញនៅថ្ងៃទី ០៧ ខែឧសភា ឆ្នាំ ២០១២ រហូតមកដល់បច្ចុប្បន្ន ៕
https://freshnewsasia.com/localnews/87570-	ពុទ្ធិកសាកលវិទ្យាល័យព្រះសីហនុរាជ រៀបចំបាឋកថាថ្មី ១ ទៀត ស្តីពី « តម្លៃសីលធម៌នៃព្រះពុទ្ធសាសនា និងពាហិរសាសនា » ដើម្បីក្រើនរំលឹកដល់យុវជនជំនាន់ក្រោយ	( ភ្នំពេញ ) ៖ ថ្នាក់ដឹកនាំនៃពុទ្ធិកសាកលវិទ្យាល័យព្រះសីហនុរាជ នៅថ្ងៃទី ២២ ខែឧសភា ឆ្នាំ ២០១៨ នេះ បានរៀបចំកម្មវិធី បាឋកថាថ្មី ១ ទៀត ស្តីពី « តម្លៃសីលធម៌នៃព្រះពុទ្ធសាសនា និងពាហិរសាសនា » ដើម្បីចែកជូនចំណេះដឹងថ្មីៗបន្ថែមទៀត ដល់យុវជនជំនាន់ក្រោយ ជាពិសេសគឺសមណនិស្សិត - និស្សិត ដែលសិក្សានៅពុទ្ធិកសាកលវិទ្យាល័យព្រះសីហនុរាជ ។ ព្រះធម្មឃោសាចារ្យបណ្ឌិត ឃី សុវណ្ណរតនា ព្រះសាកលវិទ្យាធិការរងទទួលបន្ទុកដឹកនាំ គ្រប់គ្រងពុទ្ធិកសាកលវិទ្យាល័យព្រះសីហនុរាជ មានព្រះថេរដីកាថា ថ្នាក់ដឹកនាំនៃពុទ្ធិកសាកលវិទ្យាល័យព្រះសីហនុរាជ បានរៀបចំឲ្យមានបាឋកថាប្រចាំខែ និងបាឋកថាពិសេសជាបន្តបន្ទាប់ ពីព្រោះយល់ឃើញថា បាឋកថានេះ ជាកម្មវិធីដ៏សំខាន់មួយ សម្រាប់ផ្តល់ចំណេះដឹង និងការចែករំលែកបទពិសោធន៍ល្អៗ ទៅដល់សមណនិស្សិត - និស្សិត នៃពុទ្ធិកសាកលវិទ្យាល័យព្រះសីហនុរាជ ។ បាឋកថា លើកនេះ បានរៀបចំឡើងក្រោមប្រធានបទ « តម្លៃសីលធម៌នៃព្រះពុទ្ធសាសនា និងពាហិរសាសនា » រៀបចំឡើងនៅថ្ងៃទី ២២ ខែឧសភា ឆ្នាំ ២០១៨ នេះ នៅពុទ្ធិកសាកលវិទ្យាល័យព្រះសីហនុរាជ ដោយមាន វាគ្មិនចូលរួម រួមមាន លោក ភីតធឺ សៀ និងវាគ្មិនល្បីៗមួយចំនួនទៀត ចូលរួមចែករំលែក នៅក្នុងកម្មវិធី បាឋកថា ក្រោមប្រធានបទ « តម្លៃសីលធម៌នៃព្រះពុទ្ធសាសនា និងពាហិរសាសនា » នាពេលនោះផងដែរ ។ ព្រះធម្មឃោសាចារ្យបណ្ឌិត ឃី សុវណ្ណរតនា មានព្រះថេរដីកាថា បាឋកថាដែលរៀបចំឡើងដោយ ពុទ្ធិកសាកលវិទ្យាល័យព្រះសីហនុរាជ គឺមានវាគ្មិនជាសាស្ត្រចារ្យខ្មែរ និងបរទេស ដែលមានជំនាញច្បាស់លាស់ ដែលមានបទពិសោធន៍ និងចំណេះដឹងខ្ពង់ខ្ពស់ ជាពិសេសនៅក្នុងអំឡុងពេលបវេសនការ រហូតដល់វិស្សមកាលវិញ គឺមានកម្មវិធីនេះជាហូរហែ ។ ព្រះធម្មឃោសាចារ្យបណ្ឌិត ឃី សុវណ្ណរតនា មានព្រះថេរដីកាថា មូលហេតុ ដែលដែលជ្រើសរើសប្រធានបទនេះ មកដោយសំលឹងឃើញថា សង្គ្រាមកើតឡើង គឺផ្ទុយពីគោលការណ៍សាសនាទាំងអស់ ពីព្រោះសាសនាបានបង្រៀនឲ្យមនុស្សមានសន្តិភាព ប៉ុន្តែការអនុវត្តគឺផ្ទុយ ដោយសារមានក្រុមសាសនាខ្លះ បកស្រាយពីសាសនាខុសប្លែកពីគ្នា និងពេលខ្លះ មិនត្រឹមត្រូវទៅតាមក្បួនច្បាប់ និងគោលការណ៍ច្បាស់លាស់ ពេលខ្លះកើតឡើងដោយសារការបកស្រាយនូវគំនិតផ្ទាល់ខ្លួន ដើម្បីតែប្រយោជន៍ខ្លួនឯង និងប្រយោជន៍នយោបាយ រហូតក្លាយជាជម្លោះសាសនា និងភរវកម្មជាដើម ។ ព្រះសាកលវិទ្យាធិការរងទទួលបន្ទុកដឹកនាំ គ្រប់គ្រងពុទ្ធិកសាកលវិទ្យាល័យព្រះសីហនុរាជ ព្រះធម្មឃោសាចារ្យបណ្ឌិត ឃី សុវណ្ណរតនា មានព្រះថេរដីកាបន្ថែមថា ជារួមអ្នកកាន់ព្រះពុទ្ធសាសនា គឺមានសាសនានិយម មានសន្តិភាព តែអ្នកកាន់ព្រះពុទ្ធសាសនា មិនដែលធ្វើសង្គ្រាម ក្នុងនាមសាសនានោះទេ តែជាបុគ្គលទៅវិញទេ ។ នៅពេលអ្នកកាន់ពុទ្ធសាសនាយកសាសនាមកអនុវត្ត ក្នុងសង្គម គឺមានជាប់ពាក់ព័ន្ធគ្នាទៅវិញទៅមក ជាមួយសាសនាដទៃទៀត ។ ពុទ្ធសាសនា បានចូលរួមចំណែកយ៉ាងធំធេង នៅក្នុងការអភិវឌ្ឍប្រទេស ព្រះពុទ្ធសាសនា ផ្សព្វផ្សាយនៅទីណា គឺនាំយកមកនូវ សុខសន្តិភាព វប្បធម៌ អហិង្សា និងការអនុគ្រោះឲ្យគ្នាទៅវិញទៅមក ។ តែយ៉ាងណាក៏ដោយ ក៏នៅមានបុគ្គលខ្លះ គោរពព្រះពុទ្ធសាសនាហើយ តែបែរជាយកអំពើហិង្សាមកដាក់ខ្លួនទៅវិញ នេះមិនមែនជាបុគ្គល គួរគោរព នោះទេ ។ ឥទ្ធិពលនៃកង្វះសីលធម៌នៅក្នុងសង្គម គឺត្រូវមានការផ្សារភ្ជាប់គ្នា ជាមួយការប្រតិបត្តិ និងគោរពព្រះពុទ្ធសាសនា បើបុគ្គលទាំងនោះ គោរពទៅតាមព្រះពុទ្ធសាសនានោះ សង្គមក៏មិនមែនបុគ្គលប្រព្រឹត្ត អំពើអសីលធម៌ ថយចុះដែរ ៕
https://freshnewsasia.com/localnews/93357-	លោក ហ៊ុន ម៉ានិត អញ្ជើញប្រកាសបញ្ចូលក្របខ័ណ្ឌយោធា បំពាក់ឋានន្តរស័ក្តិ និងគ្រឿងឥស្សរយយស ជូននិវត្តជន ជនពិការ និងបាត់បង់សមត្ថភាពការងារ របស់ស៊ីម៉ាក់ចំនួន ២៧១ នាក់	( ភ្នំពេញ ) ៖ និវត្តជន ជនពិការ និងបាត់បង់សមត្ថភាពការងារចំនួន ២៧១ នាក់ នៃមជ្ឈមណ្ឌលសកម្មភាពកំចាត់មីនកម្ពុជា ( ស៊ីម៉ាក់ ) នៅថ្ងៃទី ២០ ខែកក្កដា ឆ្នាំ ២០១៨ នេះ ត្រូវប្រកាសបញ្ចូលក្របខ័ណ្ឌយោធា បំពាក់ឋានន្តរស័ក្តិ និងបំពាក់គ្រឿងឥស្សរយយស ។ ពិធីនេះរៀបចំឡើងនៅទីបញ្ជាការដ្ឋានស៊ីម៉ាក់រាជធានីភ្នំពេញ ក្រោមអធិបតីភាពឧត្តមសេនីយ៍ ហ៊ុន ម៉ានិត តំណាងដ៏ខ្ពង់ខ្ពស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ។ លោក ហេង រតនា បានបញ្ជាក់ប្រាប់ fresh news ថា បងប្អូនជានិវត្តជន ពិការ និងបាត់បង់សមត្ថភាពការងារ នៃមជ្ឈមណ្ឌលសកម្មភាពកំចាត់មីនកម្ពុជា ( cmac ) ចំនួន ២៧១ នាក់ ត្រូវទទួលបញ្ចូលក្របខ័ណ្ឌ បំពាក់ឋានន្តរស័ក្តិ និងបំពាក់គ្រឿងឥស្សរយយស នៅថ្ងៃសុក្រ ទី ២០ ខែកក្កដានេះ គឺជាប្រកាស និងបំពាក់ឋានន្តរស័ក្តិជំហានទី ១ នៅមានជំហានបន្តបន្ទាប់ទៀត ។ សូមជម្រាបថា អតីតមន្ត្រីបុគ្គលិកដែលបានចូលនិវត្តន៍ អ្នកបាត់បង់លទ្ធភាពពលកម្ម ពិការ ឬគ្រួសារនៃអ្នកដែលបានស្លាប់ ឬពលីកន្លងមករបស់អង្គភាពស៊ីម៉ាក់ ត្រូវបានរាជរដ្ឋាភិបាលកម្ពុជា សម្រេចបញ្ចូលក្របខណ្ឌ ក្នុងកងយោធពលខេមរភូមិន្ទ ប្រយោជន៍ដើម្បីទទួលបានគោលរបបសោធន ៕
https://freshnewsasia.com/localnews/52771-	ពលរដ្ឋរស់នៅក្បែរជើងភ្នំ ខេត្តបន្ទាយមានជ័យ រិះគន់ទៅលើការដ្ឋានផលិតថ្មក្រុមហ៊ុន « សិលាភ្នំរូង » បំផ្ទុះថ្មភ្នំបង្កឲ្យប៉ះពាល់សុខភាព , អាជ្ញាធរ និងមន្ត្រីជំនាញថា គ្មានអ្វីប៉ះពាល់ឡើយ	( បន្ទាយមានជ័យ ) ៖ ប្រជាពលរដ្ឋរស់នៅក្បែរជើងភ្នំ ស្ថិតក្នុងភូមិភ្នំរូង ឃុំបឹងបេង ស្រុកម៉ាឡៃ ខេត្តបន្ទាយមានជ័យ បានរិះគន់ទៅលើការដ្ឋាន ផលិតថ្មក្រុមហ៊ុន « សិលាភ្នំរូង » bmccc co - ltd បានបំផ្ទុះថ្មភ្នំបង្កឲ្យប៉ះពាល់សុខភាព និងបំផ្លាញទ្រព្យសម្បត្តិ ផ្លូវថ្នល់ ផ្លូវលំ ផ្លូវជាតិ ប៉ុន្តែខាងក្រុមហ៊ុនឆ្លើយថា បញ្ហាប្រេះស្រាំនោះ គឺការកសាងផ្ទះគ្មានបច្ចេកទេស ខណៈអាជ្ញាធរស្រុក និងមន្ត្រីជំនាញថា គ្មានបញ្ហាអ្វីនោះឡើយ ព្រោះជាសិទ្ធិរបស់ម្ចាស់ការដ្ឋាន និងមានច្បាប់អនុញ្ញាតត្រឹមត្រូវ ។ ប្រជាពលរដ្ឋរស់នៅក្បែរនោះ បានប្រាប់ឲ្យដឹងនៅរសៀលថ្ងៃទី ១៩ ខែមេសា ឆ្នាំ ២០១៧ នេះថា នៅពេលក្រុមហ៊ុនខាងលើនេះ ធ្វើសកម្មភាពបំផ្ទុះថ្មភ្នំម្តងៗ គឺបង្កឲ្យរំញោជ ( ញ័រ ) បណ្តាលឲ្យផ្ទះពួកគាត់ បង្កឲ្យមានការប្រេះស្រាំ ជញ្ជាំងផ្ទះថ្ម កញ្ចក់ផ្ទះ សសរផ្ទះថ្ម ខូចខាត តែខាងក្រុមហ៊ុនមិនទទួលខុសត្រូវឡើយ ។ ពួកគាត់បានបន្តទៀតថា ចំណែករថយន្តដឹកថ្មគ្រួសវិញ គឺដឹកទាំងថ្ងៃ ទាំងយប់ ហុយដី ធ្វើឲ្យប៉ះពាល់ដល់សុខភាព ផ្លូវដង្ហើម ជាពិសេសនោះ រំខាន់ឲ្យពួកគាត់ទទួលដំណេក មិនបានស្ងប់ស្ងល់ឡើយ ព្រោះតែរំខាងសម្លេង រថយន្តរបស់ក្រុមហ៊ុនខាងលើនេះ ។ តំណាងក្រុមហ៊ុនខាងលើនេះ បានឆ្លើយប្រាប់ថា « ការប្រេះស្រាំផ្ទះនោះ គឺបណ្តាលមកពីផ្ទះគាត់ សាងសង់គ្មានបច្ចេសទេសឲ្យបានត្រឹមត្រូវ បើមិនជឿទេចូលមកមើលកន្លែង office ខ្ញុំនៅក្បែរ និងជាប់កន្លែងបំផ្ទុះមិនមានការប្រេះស្រាំនោះទេ ។ ក្រុមហ៊ុនខ្ញុំមានច្បាប់ត្រឹមត្រូវ មិនដែលបង្កប៉ះពាល់អារម្មណ៍ដល់ប្រជាពលរដ្ឋឡើយ » ។ ដោយឡែកលោក ឯម សុខា អភិបាលស្រុកម៉ាឡៃ និងលោក សុត វឌ្ឍនា ប្រធានមន្ទីររ៉ែ និងថាមពលខេត្ត បានឆ្លើយបំភ្លឺស្រដៀងគ្នាដូច្នោះថា ក្រុមខាងលើនេះ គេមានច្បាប់ត្រឹមត្រូវ ចំណែកការប៉ះពាល់ និងការរំខាន គឺដូចជាមិនមាននោះឡើយ ព្រោះយើងបានចុះទៅត្រួតពិនិត្យអស់ហើយ ៕
https://freshnewsasia.com/localnews/56639-	នាយឧត្តមសេនីយ៍ នេត សាវឿន ៖ ត្រឹមម៉ោងជាង ១០ ព្រឹកថ្ងៃនេះ បញ្ហាសន្តិសុខនៅតាមការិយាល័យបោះឆ្នោត ទូទាំងប្រទេស បានដំណើរយ៉ាងល្អប្រសើរ	( ភ្នំពេញ ) ៖ នាយឧត្តមសេនីយ៍ នេត សាវឿន អគ្គស្នងការនគរបាលជាតិ បានប្រាប់បណ្តាញសារព័ត៌មាន fresh news មុននេះថា គិតត្រឹមម៉ោងជាង ១០ ព្រឹកថ្ងៃទី ៤ ខែមិថុនា ឆ្នាំ ២០១៧ នេះ បញ្ហាសន្តិសុខនៅតាមការិយាល័យបោះឆ្នោតទូទាំងប្រទេស បានដំណើរការ យ៉ាងល្អប្រសើរ មិនមានអ្វីកើតឡើងខុសប្រក្រតីនោះទេ ។ សូមបញ្ជាក់ថា ការបោះឆ្នោតជ្រើសរើសក្រុមប្រឹក្សា ឃុំ - សង្កាត់ អាណត្តិទី ៤ មានប្រជាពលរដ្ឋគ្រប់អាយុបោះឆ្នោត ៧ . ៨ លាននាក់ ស្មើនឹង ៨១ . ៣៨ ភាគរយ បានចុះឈ្មោះបោះឆ្នោត ក្នុងចំណោមប្រជាពលរដ្ឋដែលគ្រប់អាយុបោះឆ្នោតប្រមាណ ៩ . ៦ លាននាក់ ដែលមានការិយា ល័យបោះឆ្នោតចំនួន ២២ , ១៤៨ ការិយាល័យ ។ ដើម្បីរក្សាសន្តិសុខ សណ្តាប់ធ្នាប់ និងរបៀបរៀបរយនៅថ្ងៃបោះឆ្នោតទី ០៤ ខែមិថុនានេះ កងកម្លាំងសមត្ថកិច្ចសរុប ៣៧ , ៥៣០ នាក់ ត្រូវបានដាក់ពង្រាយការពារការិយាល័យបោះឆ្នោត និងរាប់សន្លឹកឆ្នោត ។ ក្នុងនោះកម្លាំងនគរបាលមានចំនួន ៣៥ , ០៤៣ នាក់ កងរាជអាវុធហត្ថចំនួន ៦៤៣ នាក់ និងកងយោធពលខេមភូមិន្ទ ១ , ៨៤៤ នាក់ ៕
https://freshnewsasia.com/localnews/105655-	ប្រមុខនុយក្លេអ៊ែរអ៉ីរ៉ង់ ៖ ផលវិបាកដ៏ធ្ងន់ធ្ងរបំផុតមិនធ្លាប់មាននឹងផ្ទុះឡើង បើកិច្ចព្រមព្រៀងនុយក្លេអ៊ែរអ៉ឺរ៉ង់ត្រូវបំផ្លាញ ( video inside )	( ព្រុចសែល ) ៖ ប្រមុខនុយក្លេអ៊ែរអ៉ីរ៉ង់ លោក ali akbar salehi បានព្រមាននៅថ្ងៃចន្ទនេះថា សហភាពអឺរ៉ុបអាចនឹងត្រូវជួប ផលវិបាកដ៏ធ្ងន់ធ្ងរបំផុតមិនធ្លាប់មាន បើបណ្តោយឱ្យកិច្ចព្រមព្រៀងនុយក្លេអ៊ែរអ៉ឺរ៉ង់ឆ្នាំ ២០១៥ ត្រូវបានបំផ្លាញដោយសារតែ សហរដ្ឋអាមេរិក ។ នេះបើតាមការចេញផ្សាយដោយទីភ្នាក់ងារសារព័ត៌មាន reuters នៅថ្ងៃចន្ទ ទី ២៦ ខែវិច្ឆិកា ឆ្នាំ ២០១៧ ។ លោក salehi ធ្វើការកត់សម្គាល់បែបនេះ នៅក្នុងសន្និសីទសារព័ត៌មានមួយក្នុងទីក្រុងព្រុចសែល ប្រទេសប៊ែលហ្សិកនៅថ្ងៃចន្ទ នេះ ។ ថ្លែងនាឱកាសនោះ ប្រមុខអង្គការថាមពលនុយក្លេអ៊ែរអ៉ីរ៉ង់រូបនេះ បានគូសបញ្ជាក់ដូច្នេះថា ៖ « បើសិនជាកិច្ចព្រមព្រៀង នុយក្លេអ៊ែរអ៉ឺរ៉ង់ឆ្នាំ ២០១៥ ត្រូវបានបំផ្លាញ . នោះផលវិបាកធ្ងន់ធ្ងរបំផុតមិនធ្លាប់មាននឹងកើតឡើង ហើយស្ថានភាពនឹងកាន់តែ អាក្រក់ឡើងជាងពេលបច្ចុប្បន្នទៅទៀត » ។ លោក salehi បន្ថែមថា បើទោះជាសហរដ្ឋអាមេរិកដកខ្លួនចេញពីកិច្ចព្រមព្រៀង នុយក្លេអ៊ែរអ៉ីរ៉ង់ ព្រមទាំងដាក់ទណ្ឌកម្មប្រឆាំងនឹងទីក្រុងតេហេរ៉ង់ឡើងវិញក៏ដោយ តែសហភាពអឺរ៉ុបគួរតែជួយសង្គ្រោះ កិច្ចព្រមព្រៀងមួយនេះ ។ គួរជម្រាបថា ប្រទេសជាហត្ថលេខី ដូចជាអង់គ្លេស រុស្ស៉ី បារាំង អាល្លឺម៉ង់ និងចិន ធ្លាប់បានបង្ហាញក្តីសង្ឃឹមថាពួកគេអាចនឹង បញ្ចុះបញ្ចូលឱ្យអ៉ីរ៉ង់នៅតែគោរពតាមលក្ខខណ្ឌ ដែលមានចែងនៅក្នុងកិច្ចព្រមព្រៀងនុយក្លេអ៊ែរអ៉ឺរ៉ង់ បើទោះជាសហរដ្ឋអាមេរិក ប្រកាសដកខ្លួនចេញពីកិច្ចព្រមព្រៀងនេះក៏ដោយ ៕
https://freshnewsasia.com/localnews/100425-	ស្ត្រីខ្មែរដែលជាម្ចាស់រូបបីកូន រត់គេចពីរបបប្រល័យពូជសាសន៍ ប៉ុល ពត មើលទៅគួរអោយសង្វេគ ទទួលមរណភាពនៅប្រទេសបារាំង	( ភ្នំពេញ ) ៖ ស្ត្រីខ្មែរមួយរូបដែលពិភពលោកបានស្គាល់ តាមរយៈរូបថតបីកូនរួមជាមួយកូនប្រុសស្រី ឈរអមសង្ខាងមើលទៅគួរអោយសង្វេគ និងអាណោចអាធម ខណៈគាត់កំពុងរត់គេចពីរបបប្រល័យពូជសាសន៍ ប៉ុល ពត ផ្សងទៅរកសេរីភាពនោះ ពេលនេះគាត់បានទទួលមរណភាពហើយ ក្នុងជន្មាយុ ៨៦ ឆ្នាំ កាលពីថ្ងៃទី ២៥ ខែកញ្ញា ឆ្នាំ ២០១៨ កន្លងទៅនេះ នៅពែរីញើ ប្រទេសបារាំង នេះបើតាមព័ត៌មានដែលគេបង្ហោះនៅតាមបណ្តាញទំនាក់ទំនងសង្គមហ្វេសប៊ុក ។ បើតាមការផ្សព្វផ្សាយពីបណ្តាញទំនាក់ទំនងសង្គមហ្វេសប៊ុក ដែលបានចែកចាយបន្តគ្នានូវរូបថត និងព័ត៌មាន ស្ត្រីបីកូនរត់គេចពីសង្គ្រាមក្នុងអំឡុងឆ្នាំ ១៩៧៩ ក្នុងឈុតសំលៀកបំពាក់ពណ៌ខ្មៅ បីកូនក្នុងដៃ ឈរអមដោយកូនប្រុសស្រី នៅសង្ខាងក្នុងទឹកមុខស្លេកស្លាំងស្គមស្គាំង មើលទៅគួរឲ្យសង្វេគនោះត្រូវបានគេចាប់អារម្មណ៍ជាខ្លាំង ក្រោយពីរូបថតនេះត្រូវបានគេផ្សព្វផ្សាយជាសាធារណៈ ។ មិនតែប៉ុណ្ណោះ ទិដ្ឋភាពក្នុងរូបថតមួយសន្លឹកនេះ ក៏ត្រូវបានគេយកទៅឆ្លាក់ធ្វើជារូបសំណាក ដាក់តាំងនៅតាមសួនច្បារសាធារណៈ នៅក្នុងប្រទេសបារាំងបង្ហាញពីទុក្ខសោកនៃស្ត្រី និងកុមារកម្ពុជាដែលរងគ្រោះដោយសាររបបប្រល័យពូជសាសន៍ប៉ុលពត និងរងគ្រោះដោយសារភ្លើងសង្គ្រាម នៅក្នុងប្រទេសកម្ពុជាដែរផងដែរដើម្បីទុកជាការចងចាំ ។ មិនតែប៉ុណ្ណោះ រូបថតនេះបានធ្វើឲ្យពិភពលោកចាប់អារម្មណ៍ និងស្គាល់រូបគាត់ ជាពិសេសបានធ្វើឲ្យប្រជាពលរដ្ឋខ្មែរ គ្រប់មជ្ឈដ្ឋានចាប់អារម្មណ៍ និងចង់ដឹងអំពីរឿងរ៉ាវរបស់គាត់ថាតើមានវាសនាបែបណា ។ ស្ត្រីវ័យចំណាស់រូបនោះ ត្រូវបានគេស្គាល់ឈ្មោះ តោង អូន ( ថោង អូន ) កើតក្នុងឆ្នាំ ១៩៣២ ( ១ - កក្កដា ១៩៣២ ) នៅក្នុងរាជធានីភ្នំពេញ ។ គាត់បានរៀបអាពាហ៍ពិពាហ៍ជាមួយ លោក ថោង សំ និងមានកូនចំនួន ៥ នាក់ ប្រុស ៤ ស្រី ១ ។ នៅក្នុងរបបគុកឥតជញ្ជាំង បនប្រល័យពូជសាសន៍ ពុល ពត លោកស្ត្រីរូបនេះ បានទទួលរងទុក្ខវេទនា ដូចជាប្រជាពលរដ្ឋខ្មែរទូទៅក្នុងសម័យនោះដែរ ។ លុះដល់ឆ្នាំ ១៩៧៩ រូបគាត់ និងកូនៗបានរត់ភៀសខ្លួនជាមួយស្វាមី ទៅរស់នៅជំរុំព្រំដែនថៃ បន្ទាប់មកទើបត្រូវបានជាប់ជាជនភៀសខ្លួន បានទៅរស់នៅប្រទេសបារាំងរហូតមក ដូចមាននៅក្នុងរូបថតស្រាប់ ( ស្លាប់កូនម្នាក់ ក្នុងសម័យនោះ កូនស្រី ) ។ កូនប្រុសដែលបីនៅក្នុងដៃ ឈ្មោះ តោង សំណាង មានអាយុ ៣៩ ឆ្នាំ ( រស់នៅប្រទេសបារាំង ) ក្មេងស្រីដែលឈរនៅខាងឆ្វេងដៃ ឈ្មោះ តោង សុភាព មានអាយុ ៤២ ឆ្នាំ ( រស់នៅប្រទេសបារាំង ) ក្មេងប្រុសឈរនៅខាងស្តាំដៃ ឈ្មោះ តោង សារឿន មានអាយុ ៤៧ ឆ្នាំ ( រស់នៅប្រទេសបារាំង ) ( មានស្វាមី និងកូនឈរនៅក្បែរនោះដែរ ) ៕
https://freshnewsasia.com/localnews/35028-	ចៅសង្កាត់ព្រែប្រា និងអគ្គលេខាធិការក្រុមប្រឹក្សាសកម្មភាពជនពិការ ព្រមទាំងអង្គភាព fresh news ចូលរួមកាន់បិណ្ឌ នៅវត្តព្រែកប្រា	( ភ្នំពេញ ) ៖ នៅបុណ្យកាន់បិណ្ឌ ដែលជាបុណ្យប្រពៃណីជាតិខ្មែរ ដែលពុទ្ធបរិស័ទគ្រប់រូបទូទាំង ប្រទេសតែងតែប្រារព្ធធ្វើបុណ្យកាន់បិណ្ឌនេះ ព្រឹកថ្ងៃនេះលោក ហួរ ហួត ចៅសង្កាត់ព្រែកប្រា លោក ឯម ច័ន្ទមករា អគ្គលេខាធិការក្រុមប្រឹក្សាសកម្មភាពជនពិការ បានរួមគ្នាផ្តួចផ្តើមជាមួយគណៈកម្មការ អាចារ្យវត្តព្រែកប្រា និងពុទ្ធបរិស័ទចំណុះជើងវត្ត រួមជាមួយលោក លឹម ជាវុត្ថា នាយកប្រតិបត្តិអង្គភាព fresh news លោកមេធាវី យឹម វិស្សុត , លោកមេធាវី ថាន ថាវរៈ និងលោក ហែម សុភ័ក្រ រៀបចំប្រារព្ធពិធីបុណ្យកាន់បិណ្ឌ នៅវត្តព្រែកប្រា សង្កាត់ព្រែកប្រា ខណ្ឌច្បារអំពៅ រាជធានីភ្នំពេញ ដោយមានការប្រគេនយាគូដល់ព្រះសង្ឃ ធ្វើពិធីរាប់បាត្រ បស្សុកូល ដើម្បីឧទ្ទិសកុសលដល់ញាតិកាលទាំងប្រាំពីរសណ្តាន ដែលបានចែកឋាន ព្រមទាំងឧទ្ទិសកុសលដល់ដួងព្រលឹងអ្នកស្នេហាជាតិ ដែលបានបូជាអាយុជីវិតដើម្បីការពារជាតិមាតុភូមិ ដោយសូមឱ្យដួងព្រលឹងអ្នកទាំងនោះបាន ទៅកាន់ឋានសុខគតិភពកុំបីឃ្លាងឃ្លៀតឡើយ ។ នៅក្នុងឱកាសនោះដែលអគ្គលេខាធិការ ក្រុមប្រឹក្សាសកម្មភាពជនពិការ លោក ឯម ច័ន្ទមករា និងលោក ហួរ ហួត ចៅសង្កាត់ព្រែកប្រា ក៏បាននាំយកនូវទេយ្យទាន រួមមានទឹកសុទ្ធ ទឹកក្រូច មី ស្លាដក់ និងបច្ច័យមួយចំនួនដើម្បីប្រគេនដល់ព្រះសង្ឃ ដែលកំពុងគង់ចាំព្រះវស្សាចំនួន ១៥ អង្គ ក្នុងវត្តព្រែកប្រាផងដែរ ៕
https://freshnewsasia.com/localnews/39914-	ព្រះមហាក្សត្រចេញព្រះរាជក្រឹត្យ តម្លើងឋានន្តរស័ក្តិមន្ត្រីនគរបាលជាតិ ថ្នាក់ឧត្តមសេនីយ៏ចំនួន ៥ រូប	( ភ្នំពេញ ) ៖ មន្ត្រីនគរបាលជាតិថ្នាក់វរសេនីយ៏ឯក និងថ្នាក់ឧត្តមសេនីយ៏ត្រីចំនួន ៥ រូប ត្រូវបានព្រះមហាក្សត្រចេញព្រះរាជក្រឹត្យតម្លើងឋានន្តរស័ក្តិជាឧត្តមសេនីយ៏ទោ និងជាឧត្តមសេនីយ៏ត្រី ។ យោងតាមព្រះរាជក្រឹត្យចេញដោយព្រះមហាក្សត្រដែលឡាយព្រះហស្តលេខាកាលពីថ្ងៃទី ២១ ខែវិច្ឆិកា ឆ្នាំ ២០១៦ ម្សិលមិញនេះ បានសម្រេចតម្លើងឋានន្តរស័ក្តិ ដល់មន្ត្រីជាន់ខ្ពស់នគរបាលជាតិចំនួន ៥ រូប ។ ក្នុងនោះ ២ រូបតម្លើងជាឧត្តមសេនីយ៏ទោ និង ៣ រូបតម្លើងជាឧត្តមសេនីយ៏ត្រី ។ ខាងក្រោមនេះជាព្រះរាជក្រឹត្យតម្លើងឋានន្តរស័ក្តិ ដែលឡាយព្រះហស្តលេខាដោយព្រះមហាក្សត្រ ៖
https://freshnewsasia.com/localnews/84209-	មេប៉ូលីសចរាចរណ៍ បញ្ជាប៉ូលីសចរាចរណ៍ទាំងអស់ ត្រូវបង្កើនការត្រួតពិនិត្យល្បឿនតាមដងផ្លូវ ដើម្បីកាត់បន្ថយការគ្រោះថ្នាក់ ក្នុងឱកាសបុណ្យចូលឆ្នាំ	( ភ្នំពេញ ) ៖ ស្របពេលប្រជាពលរដ្ឋកំពុងតែសម្រុកទៅកាន់ស្រុកកំណើតរៀងៗខ្លួន ក្នុងឱកាសបុណ្យចូលឆ្នាំថ្មីប្រពៃណីជាតិខ្មែរ ធ្វើឲ្យតាមដងផ្លូវទាំងអស់កំពុងតែមមាញឹកដូចគ្នា ហើយបញ្ហាគ្រោះថ្នាក់ចរាចរណ៍ក៏ងាយនឹងប្រឈមផងដែរ ។ លោកឧត្តមសេនីយ៍ឯក រុន រ័ត្នវាសនា ប្រធាននាយកដ្ឋាននគរបាលចរាចរណ៍ និងសណ្តាប់ធ្នាប់សាធារណៈ នៃអគ្គស្នងការនគរបាលជាតិ នៅថ្ងៃទី ១៣ ខែមេសា ឆ្នាំ ២០១៨ នេះ បានដាក់បទបញ្ជាយ៉ាងម៉ឺងម៉ាត់ដល់នគរបាលចរាចរណ៍ទូទាំងប្រទេស ត្រូវបង្កើនការត្រួតពិនិត្យល្បឿងយានយន្តតាមដងផ្លូវ ដើម្បីកាត់បន្ថយគ្រោះថ្នាក់ចរាចរណ៍ ក្នុងឱកាសបុណ្យជាតិមួយនេះ ។ លោកឧត្តមសេនីយ៍ឯក រុន រ័ត្នវាសនា បានថ្លែងយ៉ាងដូច្នេះថា គ្រប់ស្នងការរងនគរបាលចរាចរណ៍ទូទាំងរាជធានី - ខេត្តទាំងអស់សូមបង្កើនការត្រួតពិនិត្យចំហរ ពាក់ព័ន្ធការត្រួតពិនិត្យល្បឿនចាប់ពីស្អែកនេះទៅ គ្រប់ដងផ្លូវទាំអស់ ហើយសូមប្រើម៉ាស៊ីនត្រួតពិនិត្យល្បឿនឲ្យអស់លទ្ធភាព ដើម្បិកាត់បន្ថយការបើកលឿន ។ ជាមួយគ្នានេះ លោកឧត្តមសេនីយ៍ប្រធាននាយកដ្ឋាន ក៏បានអំពាវនាវដល់បងប្អូនប្រជាពលរដ្ឋដែលធ្វើដំណើរទៅស្រុកកំណើត និងធ្វើដំណើរកម្សាន្តតាមរមណីយដ្ឋានផ្សេងៗ ត្រូវបង្កើនការប្រុងប្រយ័ត្នខ្ពស់ និងគោរពច្បាប់ចរាចរណ៍ឲ្យបានគ្រប់ៗគ្នា ។ សូមជម្រាបថា ក្នុងឱកាសបុណ្យចូលឆ្នាំប្រពៃណីជាតិខ្មែរនេះ កម្លាំងនគរបាលជាតិរាប់ម៉ឺននាក់ នឹងត្រូវដាក់ពង្រាយដើម្បីការពារសន្តិសុខ សណ្តាប់ធ្នាប់ សាធារណៈជូនប្រជាពលរដ្ឋនៅទូទាំងប្រទេស ។ នាយឧត្តមសេនីយ៍ សន្តិបណ្ឌិត នេត សាវឿន បានដាក់បទបញ្ជាយ៉ាងម៉ឺងម៉ាត់ដល់ប្រធានអង្គភាពជំនាញ និងស្នងការរាជធានី - ខេត្តទាំងអស់ ត្រូវពង្រឹងសន្តិសុខ និងត្រៀមកម្លាំងជានិច្ច ដើម្បីអន្តរាគមន៍ជួយដល់ប្រជាពលរដ្ឋឲ្យបានទាន់ពេលវេលា នៅក្នុងឱកាសបុណ្យចូលឆ្នាំថ្មីនាពេលខាងមុខនេះ ។ បន្ថែមពីនេះ នាយឧត្តមសេនីយ៍អគ្គស្នងការ ក៏បានណែនាំពីបញ្ហាចរាចរណ៍ ត្រូវធ្វើយ៉ាងណាកុំឲ្យមានការកកស្ទះទាំងចេញ និងចូលរាជធានី ហើយក៏ត្រូវជួយរំលឹកដល់ប្រជាពលរដ្ឋអំពីបញ្ហាអគ្គិភ័យផងដែរ ព្រោះថារដូវចូលឆ្នាំនេះ ជារដូវក្តៅ ៕
https://freshnewsasia.com/localnews/90985-	ប្រធានកិត្តិយសគណចលនាស្ត្រីខេត្តកំពត អំពាវនាវដល់ប្រជាពលរដ្ឋទាំងអស់ក្នុងស្រុកជុំគិរី កុំឲ្យចាញ់ការញុះញង់ របស់ជនអគតិមួយចំនួន ដែលមានបំណងចង់បំផ្លាញជាតិ	( កំពត ) ៖ ភរិយាអភិបាលខេត្តកំពត លោកស្រី លាង ហៃ ជាវ តាយ ប្រធានកិត្តិយសគណចលនាស្ត្រីខេត្តកំពត បានផ្តាំផ្ញើដល់បណ្តាញចលនាស្ត្រី ត្រូវខិតខំប្រឹងប្រែងអនុវត្តន៍ភារកិច្ច ឲ្យកាន់តែបានខ្ជាប់ខ្ជួន ដោយបំផុសដល់ប្រជាពលរដ្ឋគ្រប់ភូមិសាស្ត្រនៃស្រុកជុំគិរី ត្រូវបំបាត់នូវករណីហិង្សាក្នុងគ្រួសារ ។ លោកស្រី ក៏បានអំពាវនាវដល់មន្ត្រីគណបក្ស និងប្រជាពលរដ្ឋទាំងអស់ ក្នុងស្រុកជុំគិរី សូមកុំចាញ់ការញុះញង់ របស់ជនអគតិមួយចំនួន ដែលមានបំណងចង់បំផ្លាញជាតិ ។ លោកស្រី លាង ហៃ ជាវ តាយ បានអំពាវនាវបែបនេះ ក្នុងឱកាសជាគណអធិបតី ពិធីសំណេះសំណាល និងប្រកាសទទួលស្គាល់បណ្តាញចលនាស្ត្រី ១៣១ នាក់ ថ្នាក់ស្រុក - ឃុំ និងភូមិ នៅស្រុកជុំគិរី ខេត្តកំពត នៅព្រឹកថ្ងៃទី ២៦ ខែមិថុនា ឆ្នាំ ២០១៨ នៅស្នាក់ការគណបក្សប្រជាជនកម្ពុជាស្រុកជុំគិរី ។ ក្នុងពិធីនេះដែរលោកស្រី លាង ហៃ ជាវ តាយ បានលើកឡើងទៀតថា ស្ត្រីមានតួនាទីសំខាន់ ក្នុងការអភិវឌ្ឍសង្គមជាតិឲ្យមានការរីកចម្រើន ហើយប្រទេសជាតិទាំងមូលពិតជាត្រូវការចាំបាច់បំផុត នូវចលនារបស់ស្ត្រីដែលជាមាតានៃពិភពលោក ។ លោកស្រីប្រធានកិត្តិយស បានបញ្ជាក់ទៀតថា ដោយសារបច្ចុប្បន្នស្ត្រីនៅទូទាំងប្រទេសភាគច្រើនមានការយល់ដឹងពីសង្គម និងមានចំណេះដឹងខ្ពស់នោះ គឺបានធ្វើឲ្យករណីហិង្សាក្នុងគ្រួសារមានអាត្រាថយចុះ រហូតដល់គ្មានករណីនេះកើតឡើងដូចមុនៗ ទៀតឡើយ ។ លោកស្រីបន្តទៀតថា ស្ត្រីត្រូវចេះសាមគ្គីភាពផ្ទៃក្នុងឲ្យបានល្អប្រសើរ ពិសេសត្រូវសហការរវាងអាជ្ញាធរមានសមត្ថកិច្ចគ្រប់ជាន់ថ្នាក់ ហើយត្រូវជំរុញដល់ស្ត្រីទូទាំងតំបន់របស់ ឲ្យចូលរួមជាមួយចលនាស្ត្រី ក្នុងជួរគណបក្សប្រជាជនកម្ពុជាឲ្យបានកាន់តែផុលផុសឡើង ដើម្បីចូលរួមចំណែកក្នុងការងារសង្គម និងជួយអភិវឌ្ឍន៍ប្រទេសជាតិ ឲ្យកាន់តែមានភាពរីកចម្រើនឥតឈប់ឈរ ។ ជាមួយគ្នានេះ ភរិយាអភិបាលខេត្តកំពត ក៏បានអំពាវនាវ ដល់ប្រជាពលរដ្ឋទូទាំងស្រុកជុំគិរី ត្រូវទៅបោះឆ្នោតទាំងអស់គ្នា ជូនគណបក្សប្រជាជនកម្ពុជា មានរូបសញ្ញាទេវតាបាចផ្កា នៅលេខរៀងទី ២០ ដែលនឹងប្រព្រឹត្តឡើងនៅថ្ងៃអាទិត្យ ទី ២៩ ខែកក្កដា ឆ្នាំ ២០១៨ ខាងមុខនេះ ៕
https://freshnewsasia.com/localnews/34416-	សម្តេចតេជោ ហ៊ុន សែន បានអញ្ជើញដល់ក្រុងបានលុង ខេត្តរតនគិរី និងជួបសំណេះសំណាលលោកគ្រូ អ្នកគ្រូ និងសិស្សានុសិស្ស	( រតនគិរី ) ៖ គិតត្រឹមម៉ោង ៥ ៖ ៣០ នាទីល្ងាចថ្ងៃទី ១៥ ខែកញ្ញា ឆ្នាំ ២០១៦ នេះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានអញ្ជើញដល់ក្រុងបានលុង ខេត្តរតនគិរីហើយ ជាទីដែលសម្តេចនឹងត្រូវជួបសំណេះសំណាលជាមួយ មន្ត្រីរាជការ និងកម្លាំងប្រដាប់អាវុធនៅថ្ងៃទី ១៦ ខែកញ្ញា ស្អែកនេះ ។ នៅម៉ោងប្រមាណ ៥ ៖ ៣០ នាទី ថ្ងៃទី ១៥ ខែកញ្ញានេះ សម្តេចតេជោ បានបន្តចុះជួបសិស្សសាលា និងលោកគ្រូអ្នកគ្រូ ក្នុងសាលារៀនមួយកន្លែង ស្ថិតនៅក្នុងក្រុងបានលុង ។ សូមជំរាបថា នៅមុននេះសម្តេចេតេជោ ហ៊ុន សែន ក៏បានបន្តចុះជួបសំណេះសំណាល និងសួរសុខទុក្ខលោកគ្រូ អ្នកគ្រូ និងសិស្ស នៅសាលាបឋមសិក្សាសហការ ស្ថិតក្នុងភូមិព្រួក ឃុំប៉ាតាង ស្រុកលំផាត់ ខេត្តរតនគិរី ។ ក្នុងឱកាសចុះជួបសំណេះសំណាលបឋមសិក្សាសហការ សម្តេចតេជោ ហ៊ុន សែន បានផ្តល់ជូនអាគារសិក្សា ១ ខ្នង ៦ បន្ទប់ កែលំអរអាគារចាស់ឡើងវិញ និងចាក់ផ្លូវបតុងចូលសាលាផងដែរ ៕
https://freshnewsasia.com/localnews/55837-	ក្រសួងធនធានទឹក ៖ ចាប់ថ្ងៃនេះ ដល់ថ្ងៃទី ២៧ ខែឧសភា បណ្តារាជធានី - ខេត្តមួយចំនួននឹងមានភ្លៀងធ្លាក់ច្រើន , តំបន់សមុទ្រមានភ្លៀង និងខ្យល់បោកបក់ខ្លាំង រលកខ្ពស់ៗ សូមប្រុងប្រយ័ត្នខ្ពស់បំផុត !	( ភ្នំពេញ ) ៖ ក្រសួងធនធានទឹក និងឧតុនិយម បានចេញសេចក្តីជូនដំណឹង ស្តីពីការព្យាករណ៍អាកាសធាតុប្រចាំសប្តាហ៍ ដោយបញ្ជាក់ថា ក្នុងសប្តាហ៍នេះ ប្រទេសកម្ពុជា បាន និងកំពុងរងនូវឥទ្ធិពលជ្រលងសម្ពាធទាប ដែលបណ្តារាជធានី - ខេត្តមួយចំនួន មានភ្លៀងធ្លាក់ច្រើន ពិសេសចាប់ពីថ្ងៃទី ២៥ - ២៧ ខែឧសភា ឆ្នាំ ២០១៧ ។ ក្រសួងបានឲ្យដឹងទៀតថា នៅលើផ្ទៃសមុទ្រ និងតំបន់ឆ្នេរ ផ្ទៃមេឃមានសភាពអាប់អួ មានភ្លៀង និងខ្យល់បោកបក់ខ្លាំង ព្រមទាំងមានរលកសមុទ្រខ្ពស់ៗ ដូចនេះ សូមបងប្អូនប្រជានេសាទ និងអ្នកធ្វើដំណើរតាមសមុទ្រ បង្កើនការប្រុងប្រយ័ត្នខ្ពស់បំផុត ៕
https://freshnewsasia.com/localnews/83015-	រដ្ឋសភា ប្រជុំអចិន្ត្រៃយ៍ជាថ្មី ពិនិត្យមើលសំណើដាក់បេក្ខជន ឈរឈ្មោះជាសមាជិកព្រឹទ្ធសភាអាណត្តិថ្មី និងរបៀបវារៈមួយចំនួនទៀត	( ភ្នំពេញ ) ៖ នៅព្រឹកថ្ងៃទី ០៣ ខែមេសា ឆ្នាំ ២០១៨ នេះ រដ្ឋសភា បានបើកកិច្ចប្រជុំអចិន្ត្រៃយ៍ជាថ្មី ដើម្បីពិនិត្យមើលសំណើដាក់បេក្ខជន សម្រាប់ឈរឈ្មោះជា សមាជិកព្រឹទ្ធសភាអាណត្តិទី ៤ និងរបៀបវារៈមួយចំនួនទៀត ។ កិច្ចប្រជុំនេះ ត្រូវបានធ្វើឡើងក្រោមអធិបតីភាព សម្តេច ហេង សំរិន ប្រធានរដ្ឋសភា ។
https://freshnewsasia.com/localnews/62513-	លោកបណ្ឌិត ឃឹម ប៊ុនសុង ជួបសំណេះសំណាល ជាមួយសមាជិកសមាជិកា គណបក្សប្រជាជនកម្ពុជា ឃុំកៀនសង្កែ ស្រុកសូទ្រនិគម ប្រមាណ ៣៥០ នាក់	( សៀមរាប ) ៖ នៅព្រឹកថ្ងៃទី ១២ ខែសីហា ឆ្នាំ ២០១៧ លោកបណ្ឌិត ឃឹម ប៊ុនសុង សមាជិកគណៈកម្មាធិការកណ្តាល ជាប្រធានគណៈកម្មាធិការគណបក្សខេត្ត និងជាអភិបាលខេត្តសៀមរាប ជួបសំណេះសំណាល ជាមួយសមាជិក សមាជិកា គណបក្សប្រជាជនកម្ពុជា ឃុំកៀនសង្កែ ស្រុកសូទ្រនិគម ប្រមាណ ៣៥០ នាក់ ។ នៅក្នុងឱកាសនោះលោកបណ្ឌិត ឃឹម ប៊ុនសុង ក៏បានលើកឡើងនូវអនុសាសន៍ល្អៗមួយចំនួន របស់ប្រមុខរាជរដ្ឋាភិបាលកម្ពុជា ដែលមានសម្តេចតេជោ ហ៊ុន សែន នាយករដ្ឋមន្ត្រី ដែលបានឆ្លុះបញ្ចាំងឲ្យឃើញនូវពីការគិតគូរខ្ពស់ ប្រកបដោយចក្ខុវិស័យ ដើម្បីវឌ្ឍនភាពសង្គម កំណើនសេដ្ឋកិច្ច និងអភិវឌ្ឍន៍លើគ្រប់វិស័យ ។ ក្នុងនោះដែរ លោកអភិបាលខេត្ត ក៏បានលើកផងដែរថា ទោះបីក្រោយការប្រកាសចូលកាន់តំណែងជាមេឃុំ ចៅសង្កាត់ អាណត្តិទី ៤ មកពីបណ្តាគណបក្សនយោបាយផ្សេង ក៏ពិតមែន តែថ្នាក់ដឹកនាំ នៃគណបក្សប្រជាជនកម្ពុជា ក៏នៅតែបន្តធ្វើកិច្ចអភិវឌ្ឍសង្គមជាតិ ដើម្បីបំពេញនូវតម្រូវការរបស់ប្រជាពលរដ្ឋ ហើយមិនចេះតែដើរសន្យាខ្យល់ ដូចគណបក្សមួយចំនួននោះឡើយ ។ នាឱកាសនោះ សមាជិកសមាជិកា ចូលរួមប្រមាណ ៣៥០ នាក់ ម្នាក់ៗទទួលបាន ថវិកាចំនួន ២ ម៉ឺនម្នាក់ផងដែរ ៕
https://freshnewsasia.com/localnews/26391-	អភិបាលខេត្តពោធិ៍សាត់ អំពាវនាវដល់ដៃគូអភិវឌ្ឍន៍ជាតិ និងអង្គការអន្តរជាតិ សូមផ្តល់ ឧបត្ថម្ភគាំទ្រចំពោះអតីតយុទ្ធជន	( ពោធិ៍សាត់ ) ៖ សមាគមអតីតយុទ្ធជនកម្ពុជា ខេត្តពោធិ៍សាត់ បានប្រារព្ធពិធីអបអរខួបអនុស្សាវរីយលើកទី ៩ ទិវាអតីតយុទ្ធជនកម្ពុជា ដែលប្រព្រឹត្តទៅ នៅព្រឹកថ្ងៃទី ១៣ ខែមិថុនា ឆ្នាំ ២០១៦ នេះ ក្រោមអធិបតីភាព លោក ម៉ៅ ធនិន អភិបាលខេត្ត និងជាប្រធានកិត្តិយសសមាគមអតីតយុទ្ធជនកម្ពុជាខេត្ត និងមានការចូលរួមពីលោក អ៊ឹង គឹមលាង អភិបាលរងខេត្ត លោកឧត្តមសេនីយ៍ត្រី ប៉ែន ណាវណ្ណ មេបញ្ជាការតំបន់ប្រតិបត្តិការសឹករងខេត្ត និងជាប្រធានសមាគមអតីតយុទ្ធជនកម្ពុជាខេត្ត ព្រមទាំង លោក លោកស្រី ប្រធាន អនុប្រធាន មន្ទីរអង្គភាពនានាជុំវិញខេត្ត អភិបាលស្រុកក្រុង កងកម្លាំងប្រដាប់អាវុធ សមាជិកសមាជិកាសមាគមន៍យ៉ាងច្រើនកុះករផងដែរ ។ នៅក្នុងឱកាសនោះលោកអភិបាលខេត្ត បានអំពាវនាវដល់ដៃគូអភិវឌ្ឍន៍ជាតិ និងអង្គការអន្តរជាតិ សូមផ្តល់ ឧបត្ថម្ភគាំទ្រចំពោះអតីតយុទ្ធជន ។ ក្នុងឱកាសនេះដែរ លោក ម៉ៅ ធនិន បានថ្លែងថា ការប្រារព្ធទិវានេះ ដើម្បីឲ្យជនកម្ពុជាគ្រប់រូប គ្រប់វ័យគ្រប់មជ្ឈដ្ឋាន ក្នុងសង្គមឲ្យនឹកឃើញចងចាំទុកក្នុងចិត្ត នូវមហាពលីកម្មដ៏ធំធេង មិនមានកាត់ថ្លៃបាន ក្នុងការតស៊ូ ដើម្បីបុព្វហេតុរំដោះជាតិ មាតុភូមិប្រែក្លាយប្រទេសឲ្យសម្បូរសប្បាយរុងរឿង ដូចសព្វថ្ងៃនេះ ។ លោកបានបន្តថា បងប្អូនអតីតយុទ្ធជនទាំងអស់ ត្រូវចូលរួមចលនា ៣ ពូកែ អំពាវនាវដល់ដៃគូអភិវឌ្ឍន៍ជាតិ និងអង្គការអន្តរជាតិ សូមផ្តល់កិច្ចសហប្រតិបត្តិការ ឧបត្ថម្ភគាំទ្រចំពោះអតីតយុទ្ធជនឲ្យបានសកម្មបន្តទៀត ។ លោកក៏បានអំពាវនាវឲ្យមន្ទីរសង្គមកិច្ច ត្រូវបើកផ្តល់របបគោលនយោបាយដល់ អតីតយុទ្ធជន និងគ្រួសារឲ្យទាន់ពេលវេលា ត្រូវទប់ស្កាត់ការលក់របបគោលនយោបាយ ។ លោក ញឹក សារ៉េត ប្រធានមន្ទីរសង្គមកិច្ច និងជាអនុប្រធានប្រចាំការសមាគមន៍អតីតយុទ្ធជនកម្ពុជាខេត្ត បានថ្លែងថា ការរៀបចំទិវាអតីតយុទ្ធជនកម្ពុជា គឺមានគោលបំណងលើកកម្ពស់ ការយល់ដឹង អំពីអតីតយុទ្ធជន បំផុសចលនាគាំទ្រអតីតយុទ្ធជន លើកកម្ពស់ស្មារតីជួយឧបត្ថម្ភ និងដើម្បីជាឱកាសឲ្យប្រជាជន អតីតយុទ្ធជន បានយល់ដឹងអំពីការរីកចម្រើន របស់សមាគមន៍អតីតយុទ្ធជនកម្ពុជា ។ លោកបានបន្តថា គិតត្រឹមខែឧសភា ឆ្នាំ ២០១៦ អតីតយុទ្ធជនគ្រប់ប្រភេទ និងគ្រួសារដែលកំពុងទទួលរបបឧបត្ថម្ភគោលនយោបាយ មាន ៤២៩៧ នាក់ ក្នុងនោះមានអ្នកនៅក្នុងបន្ទុក ១៤៨៤ នាក់ ស្រី ១១៧២ នាក់ ។ បន្ថែមពីនេះ លោក ម៉ៅ ធនិន និងលោកស្រី ហ៊ុន ចាន់ធី ក៏បានចែកអំណោយដល់អ្នកដែលចូលរួម ១៤០ នាក់ ម្នាក់ៗទទួលបានសារុងមួយ ថវិកា ១ ម៉ឺនរៀល និងបើកប្រាក់មរណសង្គ្រោះដល់គ្រួសារយុទ្ធជនពលី ៤ នាក់ ដែលក្នុងម្នាក់ៗទទួលប្រាក់ ៤ លានរៀល ដែលនឹងប្រគល់ជូននៅថ្ងៃទី ១៧ ខែមិថុនា ខាងមុខនេះ ៕
https://freshnewsasia.com/localnews/93173-	សម្ភារបម្រើឱ្យការបោះឆ្នោត ៤ មុខសំខាន់ៗ បានដឹកទៅដល់គោលដៅចំនួន ១១ ខេត្ត រួចរាល់ហើយ	( ភ្នំពេញ ) ៖ សម្ភារបម្រើឱ្យការបោះឆ្នោតចំនួន ៤ មុខសំខាន់ៗ ក្នុងនោះរួមមាន សន្លឹកឆ្នោត បញ្ជីបោះឆ្នោត ទឹកខ្មៅលុបមិនជ្រះ និងត្រាសម្ងាត់ បានដឹកទៅដល់គោលដៅចំនួន ១១ ខេត្តរួចរាល់ហើយ នៅល្ងាចថ្ងៃទី ១៧ ខែកក្កដា ឆ្នាំ ២០១៨ ។ នេះបើយោងតាមសេចក្តីប្រកាសរបស់ គ . ជ . ប ដែលសារព័ត៌មាន fresh news ទទួលបាននៅព្រឹកថ្ងៃទី ១៨ ខែកក្កដា ឆ្នាំ ២០១៨ ។ នៅក្នុងសេចក្តីប្រកាសនោះបានឱ្យដឹងទៀតថា សម្ភារបម្រើឱ្យការបោះឆ្នោត ៤ មុខសំខាន់ៗនោះ នឹងដឹកចេញពីឃ្លាំង គ . ជ . ប ជាលើកទី ២ ទៅកាន់ខេត្តចំនួន ១៣ ផ្សេងៗទៀត នៅថ្ងៃទី ១៩ ខែកក្កដា ឆ្នាំ ២០១៨ រីឯរាជធានីភ្នំពេញនឹងដឹកចេញពីឃ្លាំង គ . ជ . ប នៅថ្ងៃទី ២០ ខែកក្កដា ឆ្នាំ ២០១៨ ជាថ្ងៃបញ្ចប់នៃការដឹកជញ្ជូន ៕ ខាងក្រោមនេះជាសេចក្តីប្រកាសរបស់គ . ជ . ប ៖
https://freshnewsasia.com/localnews/31030-	អភិបាលខេត្តកំពង់ឆ្នាំង ថ្លែងអំណរគុណ សម្តេចតេជោ ហ៊ុន សែន ដែលបានដោះស្រាយរាល់ការលំបាករបស់ប្រជាពលរដ្ឋ	( កំពង់ឆ្នាំង ) ៖ អភិបាលខេត្តកំពង់ឆ្នាំង លោក ឈួរ ច័ន្ទឌឿន និងថ្នាក់ដឹកនាំខេត្ត តំណាងឲ្យមន្ត្រីរាជការ កងកម្លាំងប្រដាប់អាវុធ លោកគ្រូ អ្នកគ្រូ សិស្សានុសិស្ស បងប្អូនអាជីវករ និងប្រជាពលរដ្ឋទូទាំងខេត្ត បានបង្ហាញក្តីរំភើបយ៉ាងខ្លាំង និងថ្លែងអំណរគុណជូនចំពោះសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលសម្តេចបានមកសួរសុខទុក្ខ សំណេះសំណាលដោយផ្ទាល់ នៅថ្ងៃទី ៩ ខែសីហា ឆ្នាំ ២០១៦ នេះ ប្រកបដោយភាពជិតស្និត និងសាមញ្ញជាទីបំផុត ។ លោក ឈួរ ច័ន្ទឌឿន បានបង្ហាញពីអំណោយដ៏ធំៗ ជាច្រើនដែលសម្តេចតេជោ ហ៊ុន សែន ផ្តល់ជូនបងប្អូនប្រជាពលរដ្ឋ ក្រុមអាជីវករ ព្រមទាំងលោកគ្រូ អ្នកគ្រូ សិស្សានុសិស្សរួមមាន ៖ ទី ១ - សម្រាប់សាលាគរុកោសល្យ និងវិក្រឹត្យការខេត្ត ទទួលបានអាគារ ១ ខ្នង ២ ជាន់ ១២ បន្ទប់ និងលុបស្រះទឹក ២ កន្លែង ដើម្បីរៀបចំទីលានកីឡា ទី ២ - សម្រាប់វិទ្យាល័យព្រះបាទសុមរាម្រឹត ទទួលបានអាគារ ១ ខ្នង ៣ ជាន់ ១៨ បន្ទប់ និងចាក់ដីទីធ្លាសាលា ដើម្បីរៀបចំទីលានកីឡា ទី ៣ - សម្រាប់វិទ្យាល័យ ហ៊ុន សែន រលាប្អៀរ ទទួលបានអាគារ ១ ខ្នង ២ ជាន់ ១២ បន្ទប់ ជីកស្រះមួយកន្លែងយកដីចាក់ទីធ្លាធ្វើទីលានកីឡា និងធ្វើរបងព័ទ្ធជុំវិញសាលា ទី ៤ - សម្រាប់វិទ្យាល័យបរិបូណ៌ត្បូង ទទួលបានអាគារសិក្សា ១ ខ្នង ២ ជាន់ ១២ បន្ទប់ ទីចាត់ ១ ខ្នង បណ្ណាល័យ ១ ខ្នង ជីកស្រះមួយកន្លែងយកដីចាក់ទីធ្លាសាលា និងធ្វើរបងព័ទ្ធជុំវិញសាលា ទី ៥ - វិទ្យាល័យ ហ៊ុន សែន បរិបូណ៌ទទួលបានអាគារ ២ ខ្នង ២ ជាន់ ២៤ បន្ទប់ ជួសជុលអាគារសម្តេចចាស់ដែលខូច ទីចាត់ការ ១ ខ្នង ជីកស្រះមួយកន្លែងយកដីចាក់ទីលានកីឡា ។ បើតាមលោកអភិបាលខេត្ត សម្រាប់បងប្អូនអាជីវករវិញ នឹងអាចមានសិទ្ធិលក់ដូររហូតដល់ឆ្នាំ ២០៤០ ដែលអំណោយ និងដំណោះស្រាយបែបនេះ ពិតជាបានបញ្ចប់នូវទុក្ខលំបាករបស់ប្រជាពលរដ្ឋ នៅទូទាំងខេត្តដែលមានកន្លងមក ៕
https://freshnewsasia.com/localnews/52601-	កូនខ្មែរដឹងទេ ! តើល្បែងស្តេចចង់ មានអត្ថន័យបែបណា ? អ្នកជំនាញផ្នែកអារ្យធម៌ខ្មែរ បកស្រាយជូន !	( ភ្នំពេញ ) ៖ នៅក្នុងឱកាសថ្ងៃចុងក្រោយនៃថ្ងៃចូលឆ្នាំប្រពៃណីខ្មែរ អ្នកជំនាញផ្នែកអារ្យធម៌ខ្មែរលោក រ័ត្ន សណ្តាប់ បានថ្លែងឲ្យដឹងថា ល្បែងស្តេចចង់ ឬល្បែងអៀវ គឺជាល្បែងប្រពៃណីខ្មែរ ដែលពួកកុមារី កុមារា ស្ថិតក្នុងវ័យជំទង់ៗតែតែងនាំគ្នា ប្រារព្វលេងកំសាន្ត ដោយម្ខាងប្រុស រីឯម្ខាងទៀតស្រី មានច្រើននាក់មិនកំណត់ ។ គេលេងល្បែងនេះនៅពេលទំនេរ ពិសេសក្នុងរដូវបុណ្យចូលឆ្នាំថ្មីប្រពៃណីខ្មែរ ។ បណ្តាអ្នកទាំងពីរពួកនេះ គឺគេជ្រើសរើសប្រុស ឬស្រីម្នាក់ឲ្យធ្វើតំណាងជា « ស្តេច » ដែលអង្គុយចំកណ្តាលវង់លើកៅអី ឬជាត្បាល់បុកអង្ករជាដើម ។ ចំពោះរឿងរ៉ាវសាវតារល្បែងស្តេចចង់នេះ មានសេចក្តីដំណាលថា ព្រះបាទឥន្ទ្របត្តបុរី យើងនេះ នៅថ្ងៃមួយ ក្នុងព្រះរាជពិធីមានក្រុមញាត្តិវង្ស និងអស់លោកមហាមន្ត្រី ក្នុងពេលនោះ ព្រះរាជាព្រះអង្គក៏បានប្រឌិតល្បែងនេះទ្បើង ដើម្បីជាការកំសាន្តសប្បាយ ។ លុះក្រោយមកប្រជារាស្ត្រ ក៏បន្តលេងល្បែងនេះ ដោយយកត្រាប់តាមការប្រឌិត របស់ខ្លួន ដើម្បីជាការកំសាន្តសប្បាយ ដោយជំនួសស្តេចពិតប្រាកដ មកជាចាត់អ្នកលេងម្នាក់ឲ្យធ្វើជាតំណាងនៃ « ស្តេច » រហូតដល់សព្វថ្ងៃ ។ ពាក់ព័ន្ធអត្ថន័យនៃល្បែងនេះ លោក រត្ន័ សណ្តាប់ បានបន្តថ្លែងថា ល្បែងនេះ ជាល្បែងកំសាន្តសប្បាយក៏ពិតមែន តែក៏បានបង្កប់នូវផ្នែកចិត្តសាស្ត្រ ក្នុងការអប់រំឲ្យយើងចេះ ជ្រើសរើសនូវរាល់មេដឹកនាំរបស់ខ្លួនឲ្យបានត្រឹមត្រូវ គឺមានន័យដូចគ្នា និងល្បែងក្នុងរបបប្រជាធិបតេយ្យយ៉ាងដូច្នេះដែរ ព្រោះល្បែងនេះ បានបង្ហាត់ចិត្តមនុស្សឲ្យចេះប្រកាន់ នូវពាក្យ « សច្ចៈ យុត្តិធម៌ និងត្រឹមត្រូវ » ជាពិសេសតម្រូវឲ្យយើងត្រូវចេះថ្លឹងថ្លែង ពិនិត្យមើលមេដឹកនាំណាដែលមានភាពស្មោះត្រង់ជាមួយជាតិ មាតុភូមិ និងប្រជាជនយ៉ាងពិតប្រាកដ ហើយមេដឹកនាំណាដែលមានចរឹតលក្ខណៈពូកែភរភូតនោះ ។ ជាចុងបញ្ចប់ លោក បានបញ្ជាក់ថា ល្បែងនេះ គឺពិតជាល្បែងបង្ហាត់ឲ្យយើងត្រូវចេះពិនិត្យមើល នូវរាល់ការជ្រើសតាំងមេដឹកនាំនីមួយៗ ដែលនិងត្រូវមកធ្វើតំណាងជាភ្នែក ច្រមុះរបស់ខ្លួន គឺត្រូវរើសនរណាជាមនុស្សត្រឹមត្រូវបរិសុទ្ធដោយពិតប្រាកដ មិនត្រូវរើសអ្នកណា ដែលមានចរឹតក្រទ្បិចក្រទ្បុកពូកែភរភូតនោះទេ ៕
https://freshnewsasia.com/localnews/71484-	មូលនិធិ « aeon 1 % club » ជួយយុវជនកម្ពុជា ៧៦ រូប បានសិក្សានៅប្រទេសជប៉ុន និងកសាងសាលានៅកម្ពុជា ១៥០ កន្លែង	( ភ្នំពេញ ) ៖ មូលនិធិ « aeon 1 % club » ជាមូលនិធិមួយដែលបានដកយកប្រាក់ចំណេញ ១ ភាគរយពីផ្សារ aeon ដើម្បីធ្វើសកម្មភាពមនុស្សធម៌ និងការបណ្តុះបណ្តាល ។ មកដល់ពេលបច្ចុប្បន្នមូលនិធិនេះ បានជួយឲ្យយុវជនកម្ពុជា ៧៦ រូប បានទទួលការអប់រំនៅប្រទេសជប៉ុន ជួយសាងសង់សាលានៅកម្ពុជា ១៥០ កន្លែង ព្រមទាំងបានផ្តល់ជំនួយមនុស្សធម៌ដល់កុមារពិការដោយសារគ្រាប់មីនផងដែរ ។ លោក hiroshi tokoo អ្នកគ្រប់គ្រងមូលនិធិ « aeon 1 % club » បានបញ្ជាក់ថា មូលនិធិ « aeon 1 % club » បានផ្តល់ថវិកាដល់យុវជនកម្ពុជា ៧៦ រូបបានទទួលការអប់រំនៅប្រទេសជប៉ុន កសាងសាលានៅកម្ពុជា ១៥០ កន្លែង និងជំនួយមនុស្សធម៌ជាច្រើននៅកម្ពុជា ។ មូលនិធិនេះ ក៏បានជួយឲ្យយុវជនជប៉ុនជាច្រើននាក់ បានមកទស្សនកិច្ចនៅកម្ពុជា សិក្សា និងស្វែងយល់ពីវប្បធម៌របស់កម្ពុជាផងដែរ ។ លោក hiroshi tokoo បានថ្លែងដូច្នេះ ក្នុងពិធីជួបជុំទូតវ័យក្មេងកម្ពុជា និងជប៉ុន នៅសាលប្រជុំស្ថានទូតជប៉ុន ក្រោមវត្តមានលោក ហូរីណូអ៊ុជិ ហ៊ីដេហ៊ីសា ឯកអគ្គរាជទូតជប៉ុនប្រចាំកម្ពុជា តំណាងក្រសួងអប់រំកម្ពុជា រួមជាមួយភ្ញៀវជាតិ អន្តរជាតិ ជាច្រើនាក់ នាថ្ងៃយប់ថ្ងៃទី ២៣ ខែវិច្ឆិកា ឆ្នាំ ២០១៧ ។ លោក hiroshi tokoo បានឲ្យដឹងថា មូលនិធិ « aeon 1 % club » មានសកម្មភាពធំៗចំនួន ៣ រួមមាន ៖ ទី ១ . ផ្តោតទៅលើយុវជនដើម្បីពង្រីកសុបិន្ត របស់ពួកគេទៅថ្ងៃអនាគត , កសាងសាលារៀន , ទី ២ ៖ ក្នុងគោលបំណងពង្រឹងចំណងមិត្តភាពរវាងបណ្តាលប្រទេសផ្សេងៗក្នុងតំបន់ ដូចជា ៖ ចិន អាស៊ីអាគ្នេយ៍ជាដើម និងទី ៣ ៖ ជួយអភិរក្សនូវវប្បធម៌ចាស់ៗរបស់ជប៉ុន ។ លោក hiroshi tokoo បានឲ្យដឹងដែរថា សកម្មភាពដំបូងរបស់មូលនិធិ « aeon 1 % club » ដំបូងឡើយធ្វើតែលើកុមាររងគ្រោះដោយសារគ្រាប់មីននៅកម្ពុជាទេ ដោយផ្តល់ជាជើងសិប្បនិមិត្តដល់កុមាររងគ្រោះនៅខេត្តបាត់ដំបង ។ លុះក្រោយមកមូលនិធិនេះ បានធ្វើសកម្មភាពសាលាបឋមសិក្សាដល់បណ្តាលប្រទេសក្នុងតំបន់អាស៊ាន ក្នុងនោះកម្ពុជាទទួលបានជំនួយជាសាលារៀនច្រើនជាងគេ ។ តាមរយៈមូលនិធិនេះ លោក hiroshi tokoo សង្ឃឹមថា ក្រុមទូតវ័យក្មេងទាំងអស់នេះនឹងបានស្វែងយល់ពីភាពចម្រុះគ្នារវាងប្រជាពលរដ្ឋទាំងប្រទេសពីប្រពៃណី ទំនៀមទម្លាប់ រវាងគ្នា និងគ្នា ។ ជាពិសេសធ្វើឲ្យពួកគាត់រស់នៅចុះសម្រុងគ្នាដោយមិនប្រកាន់ពូជសាសន៍ ដែលជាផ្នែកមួយធ្វើឲ្យសន្តិភាពពិភពលោក និងក្នុងតំបន់មានស្ថេរភាពជានិរន្តរ៍ ៕
https://freshnewsasia.com/localnews/98601-	ខ្ញុំបាទ ឧត្តមសេនីយ៍ទោ សំ វីរៈ សូមអបអរសាទរ និងគោរពជូនពរ នាយឧត្តមសេនីយ៍សន្តិបណ្ឌិត សុខ ផល ក្នុងឱកាសត្រូវបានតែងតាំង ជារដ្ឋលេខាធិការក្រសួងមហាផ្ទៃ	( ភ្នំពេញ ) ៖ នាយឧត្តមសេនីយ៍សន្តិបណ្ឌិត សុខ ផល ត្រូវបានព្រះករុណា សម្តេច ព្រះបាទ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា បានចេញព្រះរាជក្រឹត្យត្រាស់បង្គាប់តែងតាំង ជារដ្ឋលេខាធិការក្រសួងមហាផ្ទៃ ។ ឆ្លៀតក្នុងឱកាសដ៏មហានក្ខត្តឫក្សនេះ ខ្ញុំបាទ ឧត្តមសេនីយ៍ទោ សំ វីរៈ អនុប្រធាន នាយកដ្ឋានជនបរទេស មិនមែនអន្តោប្រវេសន្ត និងបច្ចេកវិទ្យា សូមសម្តែងនូវការអបអរសាទរដ៏កក់ក្តៅបំផុតជូន នាយឧត្តមសេនីយ៍សន្តិបណ្ឌិត ព្រមទាំងមានជំនឿយ៉ាងមុតមាំថា នាយឧត្តមសេនីយ៍សន្តិបណ្ឌិត នឹងបន្តទទួលបានជោគជ័យថ្មីៗបន្ថែមទៀត ក្នុងតួនាទីថ្មី ដើម្បីរួមចំណែកភារកិច្ចដ៏សំខាន់ ជាមួយរាជរដ្ឋាភិបាលលើការកសាង និងអភិវឌ្ឍន៍ប្រទេសជាតិ កាន់តែរីកចំរើនខ្លាំងទៅមុខទៀត ។ ក្នុងឱកាសនេះផងដែរ យើងខ្ញុំទាំងអស់គ្នា សូមគោរពជូនពរ នាយឧត្តមសេនីយ៍សន្តិបណ្ឌិត និងលោកជំទាវ ព្រមទាំងគ្រួសារ សូមជួបតែសេចក្តីសុខ សុភមង្គល និងបានប្រកបដោយពរទាំងឡាយ ៤ ប្រការគឺ អាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ ៕
https://freshnewsasia.com/localnews/29464-	ករណីរថយន្ត range rover ស្លាកលេខ ខ . ម ០៩ 2 - 8886 បុកសិស្សវិទ្យាល័យស្លាប់ អ្នកបើកជាយោធាផ្កាយ ១	( កំពង់ធំ ) ៖ មន្ត្រីយោធាពាក់ផ្កាយ ១ មានតួនាទីជានាយរងសរុប អគ្គលេខាធិការដ្ឋាន ក្រសួងការពារជាតិ គឺលោកឧត្តមសេនីយ៍ត្រី ស័ន សម្បត្តិ អាយុ ៤៨ ឆ្នាំ បានបើករថយន្ត range rover ពាក់ស្លាកលេខ ខ . ម ០៩ 2 - 8886 បើកបុកបុរសម្នាក់កំពុងជិះម៉ូតូបណ្តាលឲ្យ ដួលបែកក្បាលស្លាប់ភ្លាមៗ នៅនឹងកន្លែងកើតហេតុ ។ គ្រោះថ្នាក់ចរាចរណ៍ខាងលើនេះ បានកើតឡើងនៅល្ងាចថ្ងៃទី ២០ ខែកក្កដា ឆ្នាំ ២០១៦ លើផ្លូវជាតិលេខ 6 ( ផ្លូវអាស៊ានថ្មី ) ភូមិវាំងខាងជើង ឃុំតាំងក្រសាំង ស្រុកសន្ទុក ខេត្តកំពង់ធំ ។ ពេលកើតហេតុភ្លាមៗនោះ មានសេចក្តីរាយការណ៍ជាច្រើនបានអះអាងថា អ្នកបើករថយន្ត គឺលោកឧត្តមសេនីយ៍ សៀ សម្បត្តិ ជាស្នងការ នៃស្នងការដ្ឋានយុត្តិធម៌ អាវុធហត្ថលើផ្ទៃប្រទេស ប៉ុន្តែ លោកឧត្តមសេនីយ៍ អេង ហ៊ី អ្នកនាំពាក្យបានច្រានចោលដោយបញ្ជាក់ថា លោក សៀ សម្បត្តិ មិនបានស្ថិតនៅក្នុងហេតុការណ៍គ្រោះថ្នាក់ចរាចរណ៍នោះទេ ។ លោកឧត្តមសេនីយ៍ អេង ហ៊ី បានបន្តថា « លោកឧត្តមសេនីយ៍ សៀ សម្បត្តិ មិនមានបេសសកម្ម ទៅខេត្តកំពង់ធំនោះឡើយ ដូច្នេះនេះព័ត៌មានមិនពិតដែលថាលោកជាជនបង្កគ្រោះថ្នាក់ចរាចរណ៍ តាមពិតគឺជាអ្នកផ្សេងនោះទេ តែលោកមិនស្គាល់ឡើយ » ។ លោក ស៊ីវ វណ្ណាអធិការរងនគរបាលចរាចរណ៍ស្រុកសន្ទុក បានឲ្យដឹងថា មុនពេលកើតរថយន្ត range rover មួយគ្រឿងពាក់ស្លាកលេខ ខ . ម ០៩ 2 - 8886 ធ្វើដំណើរ ក្នុងទិសដៅពីជើងទៅត្បូងហើយពេលនោះ គេឃើញជនរងគ្រោះកំពុងបើកម៉ូតូម៉ាក c 125 ពណ៌ខ្មៅ ស្លាកលេខ កំពង់ធំ 1 t - 0891 ចេញពីត្បូងទៅជើងបញ្ច្រាស់ទិសគ្នា ។ ពេលមកដល់កន្លែងកើតហេតុ អ្នកបើកម៉ូតូបត់ចូលស្ថានីយ៍ប្រេងមួយកន្លែង ទើបរថយន្តស៊េរីទំនើបជាន់ហ្វ្រាំងមិនទាន់បណ្តាលឲ្យបុកពេញ ពេញទំហឹងបែកក្បាលធ្លាយខួរស្លាប់ភ្លាមៗ នៅនិងកន្លែងកើតហេតុតែម្តង ។ ជនរងឈ្មោះ ប៉ន ប៉ុន ជាសិស្សថ្នាក់ទី 11 c សាលាវិទ្យាល័យតាំងក្រសាំង អាយុ ១៩ ឆ្នាំទីលំនៅភូមិផ្លុង ឃុំប្រាសាទ ស្រុកសន្ទុក ខេត្តកំពង់ធំ ចំណែកម្ចាស់រថយន្តសេរីទំនើបឈ្មោះ ស័ន សម្បត្តិ អាយុ ៤៨ ឆ្នាំ ជាមន្ត្រីយោធាផ្កាយ ១ ។ បន្ទាប់ពីបង្កគ្រោះថ្នាក់ចរាចរណ៍ខាងលើនេះមន្ត្រីយោធារូបនេះ បានយករថយន្តទៅទុកក្នុងបន្ទាយរបស់ខ្លួន នៅឃុំតាំងក្រសាំង ដោយហាមមិនឲ្យអ្នកសារព័ត៌មានថតរូបរថយន្ត ។ បច្ចុប្បន្ន ម៉ូតូរបស់ជនរងគ្រោះ ត្រូវបានយកទៅរក្សារទុកនៅអធិការដ្ឋាននគរបាលស្រុកសន្ទុក រីឯ សពជនរងគ្រោះ ត្រូវបានឪពុកម្តាយយកទៅធ្វើបុណ្យតាមប្រពៃណី ៕
https://freshnewsasia.com/localnews/21532-	ក្រសួងវប្បធម៌ និងវិចិត្រសិល្បៈ ប្រតិកម្មនឹងការលើកឡើងរបស់ តារាកំប្លែងនាយគ្រឿន	( ភ្នំពេញ ) ៖ មន្ត្រីនាយកដ្ឋានសិល្បៈភាពយន្ត និងផ្សព្វផ្សាយវប្បធម៌ នៃអគ្គនាយកដ្ឋានបច្ចេកទេសវប្បធម៌ នៃក្រសួងវប្បធម៌ និងវិចិត្រសិល្បៈ នៅថ្ងៃទី ០៥ ខែមេសា ឆ្នាំ ២០១៦ បានចេញសេចក្តីបំភ្លឺ ជុំវិញអត្ថបទមួយ ដែលមានចំណងជើងថា « នាយគ្រឿន ៖ ក្រសួងវប្បធម៌គួរចុះមកផ្ទាល់ ជាជាងការរិះគន់ » ។ បើតាមលិខិតបំភ្លឺរបស់ក្រសួងវប្បធម៌ ការលើកឡើងរបស់តារាកំប្លែងនាយគ្រឿននេះ ធ្វើឡើងមិនសមហេតុផល និងផ្ទុយទៅនឹង អនុក្រឹត្យ ស្តីពីការគ្រប់គ្រង ត្រួតពិនិត្រសិល្បភាពយន្ត វីដេអូ ត្រង់មាត្រា ១៣ និងសារាចរណ៍របស់របស់ក្រសួង ៕ ព័ត៌មានលម្អិតសូមអានសេចក្តីបំភ្លឺរបស់ក្រសួងវប្បធម៌ទាំងស្រុង ៖
https://freshnewsasia.com/localnews/37189-	នៅថ្ងៃស្អែក សាលារាជធានីនឹងអញ្ជើញ cnrp មកពិភាក្សាគ្នា អំពីការរៀបចំខួបលើកទី ២៥ កិច្ចព្រមព្រៀងទីក្រុងប៉ារីស	( ភ្នំពេញ ) ៖ បន្ទាប់ពីទទួលបានលិខិតស្នើសុំរៀបចំពិធីអបអរខួបលើកទី ២៥ កិច្ចព្រមព្រៀងសន្តិភាពទីក្រុងប៉ារីស នៅថ្ងៃទី ២៣ ខែតុលា ឆ្នាំ ២០១៦ នៅទីលានប្រជាធិបតេយ្យ , សាលារាជធានីភ្នំពេញ នឹងអញ្ជើញតំណាងគណបក្សសង្គ្រោះជាតិ មកពិភាក្សាគ្នា អំពីការរៀបចំកម្មវិធី និងអំពីចំនួនអ្នកចូលរួម នេះបើយោងតាមលោក មាន ចាន់យ៉ាដា អ្នកនាំពាក្យសាលារាជធានីភ្នំពេញ ថ្លែងប្រាប់អង្គភាពព័ត៌មាន fresh news ឲ្យមុននេះនៅរសៀលថ្ងៃទី ១៨ ខែតុលា ឆ្នាំ ២០១៦ នេះ ។ សូមជំរាបថា នៅថ្ងៃនេះតំណាងរាស្ត្រគណបក្សសង្គ្រោះជាតិ ៣ រូប មានលោក ម៉ៅ មុនីវណ្ណ លោក ហូរ វ៉ាន់ និងលោក ឡុង រី បានផ្ញើលិខិតជូនលោក ប៉ា សុជាតិវង្ស អភិបាលរាជធានីភ្នំពេញ ស្នើរៀបចំពិធីអបអរខួបលើកទី ២៥ នៃកិច្ចព្រមព្រៀងសន្តិភាព ទីក្រុងប៉ារីស នៅថ្ងៃទី ២៣ ខែតុលា ឆ្នាំ ២០១៦ នៅទីលានប្រជាធិបតេយ្យ ៕ លិខិតរបស់តំណាងរាស្ត្រសង្គ្រោះជាតិទាំងស្រុង ៖
https://freshnewsasia.com/localnews/84072-	ទូលព្រះបង្គំជាខ្ញុំ ម៉ុម សារឿន សូមថ្វាយព្រះពរ ព្រះករុណាជាអម្ចាស់ជីវិតលើត្បូង និង សម្តេចព្រះមហាក្សត្រី ក្នុងឱកាសបុណ្យចូលឆ្នាំខ្មែរ ប្រពៃណីជាតិ	( ភ្នំពេញ ) ៖ នៅក្នុងឱកាសបុណ្យចូលឆ្នាំខ្មែរ ប្រពៃណីជាតិ ឆ្នាំច សំរឹទ្ធស័ក ព . ស ២៥៦២ , ទូលព្រះបង្គំជាខ្ញុំ ម៉ុម សារឿន អភិបាលខេត្តស្ទឹងត្រែង និងលោកជំទាវ ព្រមទាំងមន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋគ្រប់ជនជាតិទូទាំងខេត្តស្ទឹងត្រែង សូមព្រះបរមរាជានុញ្ញាតថ្វាយព្រះពរ ព្រះករុណាព្រះបាទសម្តេចព្រះបរមនាថ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា និងសម្តេចព្រះមហាក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរ សូមព្រះអង្គទាំងទ្វេ ទ្រង់មានព្រះកាយពលមាំមួន ព្រះបញ្ញាញាណវាងវៃ ព្រះរាជសុខភាពល្អបរិបូរណ៍ ព្រះជន្មាយុយឺនយូរ ដើម្បីគង់ប្រថាប់ជាម្លប់ដ៏ត្រជាក់ត្រជុំ ដល់ប្រជារាស្ត្រទូទាំងប្រទេស ជានិច្ចនិរន្តន៍តរៀងទៅ ។ ក្នុងឱកាសដ៏នក្ខត្តឫក្សនេះ ទូលព្រះបង្គំយើងខ្ញុំទាំងអស់គ្នាជាកូនចៅ ចៅទួតរបស់ព្រះអង្គ សូមលំឱនកាយវាចាចិត្ត បួងសួងដល់គុណព្រះរតនត្រ័យ វត្ថុស័ក្តិសិទ្ធិទាំងអស់ក្នុងលោក និងទេវតារក្សាព្រះរាជាណាចក្រកម្ពុជា ជាពិសេស ទេវតាឆ្នាំថ្មី ឆ្នាំច សំរឹទ្ធស័ក ព . ស ២៥៦២ ព្រះនាម មហោទរាទេវី សូមព្រះអង្គមេត្តាប្រោសប្រទាននូវព្រះសព្ទសាធុការពរថ្វាយ ព្រះករុណាជាអម្ចាស់ជីវិតលើត្បូង និងសម្តេចព្រះមហាក្សត្រី ព្រះវររាជមាតាជាតិខ្មែរ ព្រះអង្គទ្រង់ប្រកបដោយព្រះពុទ្ធពរទាំងបួនប្រការគឺ អាយុ វណ្ណៈ សុខៈ ពលៈ ជាភិយ្យោភាពតរៀងទៅ ៕
https://freshnewsasia.com/localnews/87707-	៥៤ អណ្តូងត្រូវបានភរិយារបស់លោក ហ៊ុន ម៉ាណែត ប្រគល់ជូនប្រជាពលរដ្ឋចំនួន ៣ ខេត្ត ដើម្បីអាស្រ័យផល	( ភ្នំពេញ ) ៖ អណ្តូងទឹកស្អាតចំនួន ៥៤ អណ្តូង ត្រូវបានលោកស្រី ពេជ ចន្ទ មុន្នី ហ៊ុន ម៉ាណែត ប្រធានមូលនិធិអណ្តូងទឹកស្អាត លោកតា ហ៊ុន នាង និងលោកយាយ ឌី ប៉ុក ឪពុកម្តាយបង្កើតសម្តេចតេជោ ហ៊ុន សែន ព្រមទាំងក្រុមការងារ បានប្រគល់ជូនដល់ប្រជាជនអាស្រ័យផលចំនួន ៦ ស្រុក ស្ថិតក្នុង ៣ ខេត្តផ្សេងគ្នា រួមមាន ៖ ស្រុកបន្ទាយស្រី និងស្រុកវ៉ារិន ខេត្តសៀមរាប , ស្រុកអន្លង់វែង និងក្រុងសំរោង ខេត្តឧត្តរមានជ័យ , ស្រុកស្វាយចេក និងស្រុកមង្គលបុរី ខេត្តបន្ទាយមានជ័យ ក្នុងរយៈពេល ៤ យប់ ៥ ថ្ងៃ ដោយគិតចាប់តាំងពីថ្ងៃទី ១៩ ដល់ ថ្ងៃទី ២២ ខែឧសភាឆ្នាំ ២០១៨ នេះ ។ សូមជំរាបថា ក្នុងចំណោមអណ្តូងទឹកទាំង ៥៤ អណ្តូងនេះ មាន ១០ អណ្តូង ជាអំណោយរបស់មហាឧបាសិកា ប៊ុន ស៊ាងលី និងឧបាសក លីន គ្រី ឪពុកម្តាយបង្កើត សម្តេចកិត្តិព្រឹទ្ឋបណ្ឌិត ប៊ុន រ៉ានី ហ៊ុនសែន ។ ថ្លែងទៅកាន់ប្រជាពលរដ្ឋ ដែលបានចូលរួមក្នុងកម្មវិធីប្រគល់អណ្តូងទឹកទាំងអស់ លោកស្រី ពេជ ចន្ទ មុន្នី ហ៊ុន ម៉ាណែត បានឲ្យដឹងថា ដោយមានការយកចិត្តទុកដាក់ពីសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ដែលជានិច្ចកាលសម្តេចទាំងពីរ លោកតែងតែគិតគូ និងយកចិត្តទុកដាក់ ចំពោះប្រជាលរដ្ឋគ្រប់ទីកន្លែង ហេតុដូច្នេះហើយទើបសម្តេចបានចាត់ឲ្យក្រុមការងារ មូលនីធិអណ្តូងទឹកស្អាតធ្វើអណ្តូងជូន ដល់ពួកគាត់ប្រើប្រាស់ក្នុងជីវភាពប្រចាំថ្ងៃ ។ ក្នុងឱកាសនោះដែរ ដោយមានការស្នើសុំ និងមើលឃើញតម្រូវការជាក់ស្តែង របស់ប្រជាពលរដ្ឋក្នុងជីវភាពប្រចាំថ្ងៃ នៅមានការខ្វះខាត ជាពិសេសអ្នកដែលនៅឆ្ងាយពីប្រភពទឹក លោកស្រីបានចាត់ឲ្យក្រុមការងារ ធ្វើជូនបន្ថែមទៀត នៅតាមបណ្តាស្រុកទាំង ៦ ខាងលើនេះ សរុបប្រមាណជិត ៣០ អណ្តូងទៀត ។ លោកស្រីបានឲ្យដឹងទៀតថា គម្រោងមូលនីធិអណ្តូងទឹកស្អាតលោកតា ហ៊ុន នាង និងលោកយាយ ឌី ប៉ុក ឪពុកម្តាយបង្កើតសម្តេចតេជោ ហ៊ុន សែន ធ្វើជូនប្រជាពលរដ្ឋនៅទូទាំង ប្រទេសចំនួន ១ ពាន់អណ្តូង ។ រហូតមកដល់ពេលនេះ អណ្តូងទឹកដែលបានខួងរួចរាល់ហើយចំនួន ៤៧៧ អណ្តូង រួមទាំងអណ្តូង ដែលប្រគល់ជួនអោយប្រើប្រាស់ជាផ្លូវការបានចំនួន ៣៦៦ អណ្តូង ។ ឆ្លៀតនៅក្នុងកម្មវិធីប្រគល់អណ្តូងនេះដែរ លោកស្រីក៏បានដឹកនាំសមាគមគ្រូពេទ្យស្ម័គ្រចិត្ត យុវជនសម្តេចតេជោ មកពិនិត្យសុខភាពបងប្អូនប្រជាពលរដ្ឋមួយចំនួនទៀត សំរាប់ពលរដ្ឋណាដែលមានបញ្ហាសុខភាព និងទទួលបានការពិគ្រោះជម្ងឺជាមួយគ្រូពេទ្យជំនាញ និងផ្តល់ថ្នាំព្យាបាលជំងឺស្រាលៗដោយមិនគិតថ្លៃ ។ លើសពីនោះបើសភាពជំងឺធ្ងន់ធ្ងរ ត្រូវបានបញ្ជូនមកព្យាបាលនៅភ្នំពេញ ក្រោមការឧបត្ថម្ភទាំងស្រុងរបស់សម្តេចតេជោ ហ៊ុន សែន និង សម្តេចកិត្តិព្រឹទ្ធបណ្ឌិត ៕
https://freshnewsasia.com/localnews/95258-	breaking news : មន្ត្រីកូរ៉េទាំងពីរនឹងជួបពិភាក្សាគ្នានៅទឹកដីកូរ៉េខាងជើង ដើម្បីត្រួតពិនិត្យលទ្ធផលជារួម និងត្រៀមរៀបចំជំនួប មូន - គីម ជាលើកទីពីរ !	( សេអ៊ូល ) ៖ ក្រសួងបង្រួបបង្រួមជាតិកូរ៉េខាងត្បូង បានបញ្ជាក់នៅថ្ងៃព្រហស្បតិ៍នេះថា ទីក្រុងសេអ៊ូល និងទីក្រុងព្យុងយ៉ាង នឹងរៀបចំកិច្ចប្រជុំកម្រិតខ្ពស់មួយនៅសប្តាហ៍ក្រោយនេះ ដើម្បីត្រួតពិនិត្យនូវការអនុវត្ត តាមអ្វីដែលមានចែងក្នុងសេចក្តីថ្លែងការណ៍ រួម panmunjom ក៏ដូចជាពិភាក្សាផងដែរពីលទ្ធភាព នៃការរៀបចំនួនកំពូលរវាងមេដឹកនាំ នៃប្រទេសទាំងពីរជាថ្មីម្តងទៀត ។ នេះបើតាមការចេញផ្សាយដោយទីភ្នាក់ងារសារព័ត៌មានយ៉ុនហាប់ នៅរសៀលថ្ងៃព្រហស្បតិ៍ ទី ០៩ ខែសីហា ឆ្នាំ ២០១៨ ។ យោងតាមក្រសួងខាងលើដដែល កិច្ចប្រជុំនេះនឹងត្រូវធ្វើឡើងនៅថ្ងៃចន្ទសប្តាហ៍ក្រោយ នៅឯភូមិ panmunjom ប៉ែកខាងទឹកដីកូរ៉េខាងជើង នៃតំបន់ព្រំដែនគ្មានយោធារវាងកូរ៉េទាំងពីរ ។ ចំណែកឯ រដ្ឋមន្ត្រីក្រសួងបង្រួបបង្រួមជាតិកូរ៉េខាងត្បូងលោក ចូ ម្យាំងក្យុន ( cho myoung - gyon ) នឹងដឹកនាំប្រតិភូកូរ៉េខាងត្បូងចូលរួមក្នុងកិច្ចប្រជុំនេះ ។ គួរបញ្ជាក់ថា ប្រទេសកូរ៉េទាំងពីរបានប្រឹងប្រែងស្តារនូវទំនាក់ទំនងជាច្រើនវិស័យរួចមកហើយ ដូចជាវិស័យកីឡា ទំនាក់ទំនងយោធាតាមព្រំដែន សិល្បៈ និងឈានទៅរកវិស័យជាច្រើនទៀត ដើម្បីស្របទៅតាមស្មារតីនៃកិច្ចព្រមព្រៀង នៅក្នុងជំនួបរវាងលោក គីម ជុងអ៊ុន និងលោក មូន ជែអ៊ីន កាលពីប៉ុន្មានខែមុននេះ ៕
https://freshnewsasia.com/localnews/44764-	អគ្គិភ័យឆេះផ្ទះសំណាក់ រិន ប៊ុនឡា ទាំងព្រលឹមនៅមុខស្នងការដ្ឋានខេត្តព្រះសីហនុ បំផ្លាញទ្រព្យសម្បត្តិមួយចំនួន	( ព្រះសីហនុ ) ៖ អគ្គិភ័យមួយកើតមានឡើង នៅព្រលឹមថ្ងៃទី ១៨ ខែមករា ឆ្នាំ ២០១៧ នេះ ក្នុងផ្ទះសំណាក់ឈ្មោះ « រិន ប៊ុនឡា » នៅមុខស្នងការនគរបាលខេត្តព្រះសីហនុ ស្ថិតនៅផ្លូវឯករាជ្យ ក្រុម ១៧ ភូមិ ២ សង្កាត់ ៣ ក្រុងព្រះសីហនុ ។ លោកឧត្តមសេនីយ៍ទោ ជួន ណារិន្ទ ស្នងការនគរបាលខេត្ត បានឲ្យដឹងថា ករណីគ្រោះអគ្គិភ័យនេះ ត្រូវបានកម្លាំងសមត្ថកិច្ចជួយទាន់ពេលវេលា ។ លោកស្នងការបញ្ជាក់ថា ម្ចាសផ្ទះសំណាក់ឈ្មោះ សឹង សារិន ភេទប្រុស អាយុ ៦១ ឆ្នាំ ហើយមូលហេតុមិនទាន់ដឹងច្បាស់នៅឡើយទេ ដោយកម្លាំងនគរបាលជំនាញកំពុងធ្វើការស្រាវជ្រាវបន្ត ។ ដោយឡែក ការខូចខាតគឺសម្ភារៈប្រើប្រាស់ក្នុងបន្ទប់ទាំងអស់ ៕
https://freshnewsasia.com/localnews/66730-	ប្រធានក្រុមប្រឹក្សារាជធានីភ្នំពេញ ដឹកនាំរៀបចំវេទិកាផ្សព្វផ្សាយ និងពិគ្រោះយោបល់របស់ក្រុមប្រឹក្សារាជធានីភ្នំពេញ អាណត្តិទី ២ នៅខណ្ឌដូនពេញ	( ភ្នំពេញ ) ៖ លោក ម៉ប់ សារិន ប្រធានក្រុមប្រឹក្សារាជធានីភ្នំពេញ នៅព្រឹកថ្ងៃទី ០៣ ខែតុលា ឆ្នាំ ២០១៧ នេះ ដឹកនាំរៀបចំវេទិកាមួយដើម្បីផ្សព្វផ្សាយ និងពិគ្រោះយោបល់របស់ក្រុមប្រឹក្សារាជធានីភ្នំពេញ អាណត្តិទី ២ ។ ពិធីដែលបានរៀបចំឡើងនៅភោជនីយដ្ឋាន awj នេះក៏មានការចូលរួមពី លោក អៀង អូននី អភិបាលរងរាជធានីភ្នំពេញ តំណាងលោក ឃួង ស្រេង អភិបាលរាជធានីភ្នំពេញ និងលោក ជា ជាតិ អនុរដ្ឋលេខាធិការក្រសួងអប់រំ យុវជន និងកីឡា តំណាងក្រុមការងារថ្នាក់ជាតិចុះជួយខណ្ឌដូនពេញ លោក លោកស្រី សមាជិកក្រុមប្រឹក្សារាជធានីភ្នំពេញ ព្រមទាំងថ្នាក់ដឹកនាំ មន្ត្រីពាក់ព័ន្ធ ប្រជាពលរដ្ឋ សរុបចំនួន ៤៦៥ នាក់ ។ ក្នុងនោះ វេទិកាបានទទួលសំណួរជាលាយលក្ខអក្សរ ចំនួន ៥២ សំណួរ និងសំណួរផ្ទាល់មាត់ចំនួន ០៩ នាក់ ហើយអង្គវេទិកាបានអនុញ្ញាតឲ្យលោក សុខ ពេញវុធ អភិបាលខណ្ឌដូនពេញ ធ្វើការឆ្លើយតបបំភ្លឺនូវសំណួរ សំណូមពរ និងមតិយោបល់ផ្ទាល់មាត់ របស់បងប្អូនប្រជាពលរដ្ឋគ្រប់បញ្ហា ដែលបានលើកឡើងទាក់ទងមូលដ្ឋានខណ្ឌ និងបានលើកសំណើរផ្ទាល់ ដល់រដ្ឋបាលរាជធានីភ្នំពេញផងដែរ ៕
https://freshnewsasia.com/localnews/18122-	រាជរដ្ឋាភិបាលសម្រេចដាក់ផ្ទៃដី ១៩៩ ហិកតា នៅស្រុកពញាក្រែក ខេត្តត្បូងឃ្មុំ ជាតំបន់អភិរក្សព្រៃឈើ និងសត្វព្រៃ	( ភ្នំពេញ ) ៖ សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា បានសម្រេចយកផ្ទៃដីទំហំ ១៩៩ ហិកតា ស្ថិតនៅក្នុងភូមិជីពាំង ឃុំក្រែក និងភូមិត្រពាំងរំសែង ឃុំត្រពាំងផ្លុង ស្រុកពញាក្រែក ខេត្តត្បូងឃ្មុំ ជាតំបន់អភិរក្សព្រៃឈើ និងសត្វព្រៃ ។ យោងតាមអនុក្រឹត្យចុះថ្ងៃទី ១០ ខែកុម្ភៈ ដែល fresh news ទទួលបាននៅយប់ថ្ងៃទី ១៦ ខែកុម្ភៈ ឆ្នាំ ២០១៦ នេះ បានឲ្យដឹងថា ការបង្កើតតំបន់ព្រៃការពារសម្រាប់អភិរក្សព្រៃឈើ និងសត្វព្រៃនេះ ដើម្បីការពារ អភិរក្ស និងស្តារឡើងវិញនូវធនធានព្រៃឈើ និងសត្វព្រៃគ្រប់ប្រភេទ ជាពិសេសប្រភេទដែលកំពុងរងគ្រោះថ្នាក់ ។ អនុក្រឹត្យនេះមាន ៤ ជំពូក និង ៧ មាត្រា ។ សូមអានអនុក្រឹត្យរបស់រាជរដ្ឋាភិបាល ដែលមានខ្លឹមសារទាំងស្រុង ដូចខាងក្រោម ៖
https://freshnewsasia.com/localnews/48264-	ហុងកុងឈរលើលំដាប់ទី ៣ ដែលវិនិយោគច្រើនជាងគេនៅកម្ពុជា បន្ទាប់ពីចិន និងជប៉ុន ! ( video inside )	( ភ្នំពេញ ) ៖ ហុងកុង បានឈរលើលំដាប់ទី ៣ ដែលវិនិយោគច្រើនជាងគេនៅកម្ពុជា បន្ទាប់ពីចិន និងជប៉ុន ដោយមានទឹកប្រាក់រហូតដល់ជាង ១ ពាន់លានដុល្លារ នេះបើយោងតាមសេចក្តីប្រកាសព័ត៌មានរបស់ក្រុមប្រឹក្សា អភិវឌ្ឍន៍កម្ពុជា នៅថ្ងៃទី ២៧ ខែកុម្ភៈ ឆ្នាំ ២០១៧ ។ ការបង្ហាញតួលេខនេះ ត្រូវបានបង្ហាញឡើងក្នុងជំនួបពិភាក្សា រវាងលោក សុខ ចិន្តាសោភា រដ្ឋមន្ត្រីប្រតិភូអមនាយករដ្ឋមន្ត្រី អគ្គលេខាធិការក្រុមប្រឹក្សាអភិវឌ្ឍន៍កម្ពុជា បានទទួលជួបពិភាក្សាការងារជាមួយ លោក ma siu cheung លេខាធិការទទួល បន្ទុកកិច្ចអភិវឌ្ឍនៃតំបន់រដ្ឋបាលពិសេសហុងកុង ដែលបានដឹកនាំគណៈប្រតិភូធុរកិច្ច របស់ក្រុមប្រឹក្សាអភិវឌ្ឍន៍ ពាណិជ្ជកម្មហុងកុង ។ លោក សុខ ចិន្តាសោភា បានសម្តែងនូវកិច្ចស្វាគមន៍យ៉ាងកក់ក្តៅ និងវាយតម្លៃខ្ពស់ ចំពោះការចំណាយពេលវេលា និងធនធានរបស់គណៈប្រតិភូធុរកិច្ច ដើម្បីធ្វើដំណើរមកស្វែងយល់ដោយផ្ទាល់ពីកាលានុវត្តភាពវិនិយោគនៅកម្ពុជា ។ លោកបានឲ្យដឹងថា គណៈប្រតិភូធុរកិច្ច ហុងកុង ពីភាពអំណោយផលនៃបរិយាកាសវិនិយោគ , ស្ថិរភាពនយោបាយ , ស្ថិរភាពម៉ាក្រូសេដ្ឋកិច្ច និងសន្តិសុខពេញលេញ ដែលកត្តាទាំងនេះ បានធ្វើឱ្យកម្ពុជាស្ថិតនៅលើគន្លងនៃការអភិវឌ្ឍសេដ្ឋកិច្ច ក្នុង រយៈពេលជាង ២ ទសវត្សរ៍ ដោយសម្រេចបាននូវអត្រាកំណើនសេដ្ឋកិច្ចជាមធ្យម ៧ . ៧ .% ក្នុងមួយឆ្នាំ ។ ការវិវឌ្ឍនេះ បានធ្វើឱ្យកម្ពុជាធ្វើដំណើរយ៉ាងក្លៀវក្លាប្រកបដោយភាពជឿជាក់ក្នុងការអភិវឌ្ឍប្រទេសជាតិ ហើយឈរលើភាពច្បាស់លាស់នេះ អ្នកវិនិយោគបរទេស បានបណ្តាក់ទុនលើគ្រប់វិស័យ រួមទាំង វិស័យសំណង់ ។ លោកបញ្ជាក់ថា « ការវិនិយោគរបស់ហុងកុង នៅកម្ពុជា ពីឆ្នាំពីឆ្នាំ ១៩៩៤ ដល់ឆ្នាំ ២០១៦ មានចំនួន ២៤៤ គម្រោង មានទុនវិនិយោគសរុបប្រមាណ ១ . ២៥ ពាន់លានដុល្លារអាមេរិក ស្មើនឹង ២ . ១៩ % នៃទុនវិនិយោគសរុប » ។ សម្រាប់ការវិនិយោគហុងកុងក្នុងឆ្នាំ ២០១៦ គឺមានចំនួន ១៤ គម្រោង ក្នុងផលិតកម្មស៊ីម៉ង់ត៍ , កាត់ដេរសម្លៀកបំពាក់ , ស្បែកជើង , កាបូប , កសិឧស្សាហកម្ម , និងឧស្សាហកម្មដទៃទៀត ក្នុងទឹកប្រាក់វិនិយោគប្រមាណ ៣២០ លានដុល្លារអាមេរិក ស្មើនឹង ៩ . ៨៥ % នៃទុនវិនិយោគសរុបប្រចាំឆ្នាំ ២០១៦ ហើយដែលបានធ្វើឱ្យការវិនិយោគ របស់ហុងកុងស្ថិតក្នុងលំដាប់លេខរៀងទី ៣ បន្ទាប់ពីចិន និងជប៉ុន ក្នុងចំណោមការ វិនិយោគផ្ទាល់ពីបរទេសនៅឆ្នាំ ២០១៦ កន្លងទៅ ។ លោក ma siu cheung បានសម្តែងនូវអំណរគុណចំពោះ បដិសណ្ឋារកិច្ចស្វាគមន៍របស់ក្រុមប្រឹក្សាអភិវឌ្ឍន៍កម្ពុជា និងអបអរសាទរចំពោះរាជរដ្ឋាភិបាលក្នុងការគ្រប់គ្រងនិងដឹកនាំប្រទេសដែលធ្វើឱ្យមានការរីកចម្រើនលូតលាស់ និងមានកំណើនយ៉ាងខ្លាំង ។ លោកបានសន្យានឹងខិតខំធ្វើការផ្សព្វផ្សាយ និងជំរុញឱ្យអ្នកវិនិយោគហុងកុង ឱ្យមកបណ្តាក់ទុននៅកម្ពុជា ឱ្យបានកាន់តែច្រើនថែមទៀត ដើម្បីបន្តរឹតចំណងមិត្តភាព និងទំនាក់ទំនងសេដ្ឋកិច្ច នៃប្រជាជាតិទាំងពីរ ៕
https://freshnewsasia.com/localnews/90534-	ប្រកាសចូលកាន់តំណែងប្រធានមន្ទីរធម្មការ ខេត្តព្រៃវែងថ្មីជាផ្លូវការ ជំនួសប្រធានចាស់ដែលចូលនិវត្តន៍ , ទេសរដ្ឋមន្ត្រី ហ៊ឹម ឆែម ណែនាំ ៧ ចំណុចសំខាន់ៗ ដើម្បីពង្រឹងការងារ	( ព្រៃវែង ) ៖ ទេសរដ្ឋមន្ត្រី ហ៊ឹម ឆែម រដ្ឋមន្ត្រីក្រសួងធម្មការ និងសាសនា នៅរសៀលថ្ងៃទី ២២ ខែមិថុនា ឆ្នាំ ២០១៨ នេះ បានអញ្ជើញប្រកាសប្រគល់ភារកិច្ច ចូលកាន់មុខតំណែង ជាប្រធានមន្ទីរធម្មការ និងសាសនា ខេត្តព្រៃវែងថ្មី គឺលោក លី សិទ្ធី ជំនួសលោក មុំ ច័ន្ទតារា ដែលត្រូវចូលនិវត្តន៍ ។ ថ្លែងក្នុងឱកាសនោះ ទេសរដ្ឋមន្ត្រី ហ៊ឹម ឆែម បានលើកឡើងថា លោក មុំ ច័ន្ទតារា ដល់ពេលវេលាត្រូវចូលនិវត្តន៍ទៅតាមការកំណត់ របស់ច្បាប់សហលក្ខន្តិកៈ មន្ត្រីរាជការស៊ីវិល និងតម្រូវឲ្យមានអ្នកបន្តវេន ដើម្បីបំពេញភារកិច្ចបន្តទៀត ដូច្នេះក្រសួងបានអនុវត្តន៍ទៅតាមការកំណត់នៃច្បាប់ដោយបានធ្វើការតែងតាំង លោក លី សិទ្ធី ដើម្បីបន្តគ្រប់គ្រង និងដឹកនាំវិស័យធម្មការ និងសាសនាទូទាំងខេត្តព្រៃវែង ឲ្យមានការវិវឌ្ឍ និងរីកចម្រើន រួមចំណែកអភិវឌ្ឍន៍ប្រទេសជាតិ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ។ បន្ថែមពីនេះ លោកទេសរដ្ឋមន្ត្រី ក៏បានកោតសរសើរ និងវាយតម្លៃខ្ពស់ចំពោះកិច្ចខិតខំប្រឹងប្រែងរបស់ថ្នាក់ដឹកនាំ មន្ត្រីរាជការ បុគ្គលិក នៃមន្ទីរធម្មការ និងសាសនាខេត្តព្រៃវែង ដែលមានឆន្ទៈស្រួចស្រាល់ និងការប្តេជ្ញាចិត្តមោះមុតយកអស់កម្លាំងកាយចិត្ត និងបញ្ញាក្នុងការបំពេញតួនាទី ភារកិច្ច និងកាតព្វកិច្ច ដើម្បីបម្រើដល់វិស័យការងារធម្មការ និងសាសនា នៅក្នុងដែនសម្មត្ថកិច្ចរបស់ខ្លួន ប្រកបដោយស្មារតីទទួលខុសត្រូវខ្ពស់ ។ ជាមួយគ្នានេះ ទេសរដ្ឋមន្ត្រី ហ៊ឹម ឆែម ក៏បានផ្តាំផ្ញើដល់ប្រធានមន្ទីរធម្មការ និងសាសនា ខេត្តព្រៃវែង ដែលទើបត្រូវបានប្រកាសតែងតាំងថ្មី នូវអនុសាសន៍មួយចំនួនដូចខាងក្រោម ៖ ទី ១ ៖ ត្រូវបន្តធ្វើការបណ្តុះបណ្តាលកសាងសមត្ថភាពធនធានមនុស្ស និងការអភិវឌ្ឍអង្គភាពរបស់ខ្លួនថ្នាក់ខេត្ត / ក្រុង / ស្រុក / ខណ្ឌ ដើម្បីពង្រឹងរបៀបរបបការងារឲ្យកាន់តែមានប្រសិទ្ធភាព និងការទទួលខុសត្រូវខ្ពស់ ទី ២ ៖ រៀបចំកែលម្អប្រព័ន្ធរដ្ឋបាល និងហិរញ្ញវត្ថុ របស់មន្ទីរឲ្យបានសមស្រប និងមានប្រសិទ្ធភាព ទី ៣ ៖ រៀបចំឲ្យមានផែនការយុទ្ធសាស្ត្រ សម្រាប់ជា ផែនការអភិវឌ្ឍន៍របស់មន្ទីរ ក្នុងរយៈពេលខ្លី រយៈពេលមធ្យម និងរយៈពេលវែង ទី ៤ ៖ ត្រូវរៀបចំឲ្យមានបទបញ្ជាផ្ទៃក្នុង ឲ្យសមស្របតាមការអភិវឌ្ឍរីកចម្រើនរបស់មន្ទីរ ទី ៥ ៖ ត្រូវមានសាមគ្គីភាពផ្ទៃក្នុង នៅក្នុងមន្ទីរទាំងមូល បំពេញការងារដោយគោរពតាមឋានានុក្រម ទី ៦ ៖ ត្រូវមានទំនាក់ទំនង និងសហការល្អ ជាមួយព្រះមេគណខេត្ត - ក្រុងទាំងពីរគណៈ មេដឹកនាំសាសនាផ្សេងៗគ្រប់ឋានានុក្រម និងអាជ្ញាធរគ្រប់លំដាប់ថ្នាក់ ជាពិសេសអាជ្ញាធរមូលដ្ឋានថ្នាក់ក្រោមជាតិ និងទី ៧ ៖ ត្រូវផ្តល់របាយការណ៍ប្រចាំខែ ត្រីមាស ប្រចាំឆមាស និងប្រចាំឆ្នាំ រួមទាំងព័ត៌មានពាក់ព័ន្ធផ្សេងៗ ទៅក្រសួងធម្មការ និងសាសនា ឲ្យបានទៀងទាត់ និងទាន់ពេលវេលា ដើម្បីក្រសួងធ្វើការបូកសរុប និងរាយការណ៍ជូនប្រមុខរាជរដ្ឋាភិបាលកម្ពុជា ៕
https://freshnewsasia.com/localnews/31034-	អាវុធហត្ថខេត្តស្ទឹងត្រែង បង្ក្រាបករណីឃាតកម្ម , ជនល្មើស ២ នាក់ប្រើកាំបិតផ្គាក់ កាប់សម្លាប់ជន ២ នាក់ចោលក្នុងព្រៃ	( ស្ទឹងស្រែង ) ៖ លោកឧត្តមសេនីយ៍ត្រី អៀង វ៉ាន់ឌី មេបញ្ជាការកងរាជអាវុធហត្ថខេត្តស្ទឹងត្រែង បានថ្លែងប្រាប់អង្គភាព fresh news ថានៅថ្ងៃទី ០៩ ខែសីហា ឆ្នាំ ២០១៦ ម៉ោង ១៥ ៖ ៣០ នាទី កម្លាំងអាវុធហត្ថខេត្តស្ទឹងត្រែង បានធ្វើកាបង្ក្រាបករណីឃាតកម្មគិតទុកជាមុន សម្លាប់បុរស ២ នាក់ កាលពីវេលាថ្ងៃទី ០៧ ខែសីហា ឆ្នាំ ២០១៦ ត្រង់ចំណុចអូរ ភូមិសាស្ត្រ ភូមិស្រែគរថ្មី ឃុំស្រែគរថ្មី ស្រុកសេសាន ខេត្តស្ទឹងត្រែង ផ្លូវវារីអគ្គីសនីសេសានក្រោម ២ ចម្ងាយពីផ្លូវជាតិ ៥០ គីឡូម៉ត្រែ ដើរចូលព្រៃ ០៤ គីឡូម៉ែត្រ ។ លោកឧត្តមសេនីយ៍ត្រី អៀម វ៉ាន់ឌី បានបញ្ជាក់ថា ក្នុងការបង្ក្រាបនោះ កម្លាំងអាវុធហត្ថបានឃាត់ខ្លួនជនសង្ស័យ ២ នាក់ ឈ្មោះ វីន ដា ភេទប្រុស អាយុ ២១ ជាតិខ្មែរ មុខរបរកម្មករ ផ្ទះនៅភូមិកន្ទួត ឃុំកន្លួត ស្រុកចិត្របូរី ខេត្តក្រចេះ និងឈ្មោះ សំ ច័ន្ទធឿន ភេទប្រុស អាយុ ២៣ ជាតិខ្មែរ មុខរបរកម្មករ ផ្ទះនៅភូមិត្រពាំងខ្ទុម ឃុំកន្ទួត ស្រុកចិត្របូរី ហើយមូលហេតុដែលឈានដល់មាន ករណីឃាតកម្មនេះ ដោយសារពួកគេមានគំនុំជាមួយគ្នា ។ លោកឧត្តមសេនីយ៍បានបញ្ជាក់ថា កាលថ្ងៃទី ០៧ ខែសីហា ឆ្នាំ ២០១៦ ត្រង់ចំណុចអូរ ភូមិសាស្ត្រ ភូមិស្រែគរថ្មី ឃុំស្រែគរថ្មី ស្រុកសេសាន ខេត្តស្ទឹងត្រែង ផ្លូវវារីអគ្គីសនីសេសានក្រោម ២ ចម្ងាយពីផ្លូវជាតិ ៥០ គីឡូម៉ត្រែ ដើរចូលព្រៃ ០៤ គីឡូម៉ែត្រ មានករណីឃាតកម្មប្រើកាំបិតផ្គាក់ កាប់ស្លាប់សពជនរងគ្រោះ ២ នាក់ ស្លាប់យ៉ាងអាណោចអាធ័មក្នុងព្រៃ ដែលជនរងគ្រោះ ឈ្មោះ ឃុន សុខបាន ភេទប្រុស អាយុ ២៣ ជាតិខ្មែរ មុខរបរកម្មករ ផ្ទះនៅភូមិអណ្តូងពេជ្រ ឃុំសេដា ស្រុកតំបែរ ខេត្តត្បូងឃ្មុំ និង ឈ្មោះ ភ័ណ្ឌ ភេទប្រុស អាយុ ២៥ ជាតិខ្មែរ មុខរបរកម្មករ ។ លោកឧត្តមសេនីយ៍ឲ្យដឹងទៀតថា បច្ចុប្បន្នជនសង្ស័យត្រូវបានការរិយាល័យ ជំនាញកំពុងកសាងសំណុំរឿងបញ្ជូនតាមនីតិវិធី ៕
https://freshnewsasia.com/localnews/93810-	វេទិកាសម្ព័ន្ធសង្គមស៊ីវិល ធ្វើពិធីបង្ហាញពីការចូលរួមរបស់អ្នកសង្កេតការណ៍ជាតិ និងអន្តរជាតិសម្រាប់ការបោះឆ្នោតជ្រើសតាំងតំណាងរាស្ត្រអាណត្តិទី ៦	( ភ្នំពេញ ) ៖ វេទិកាសម្ព័ន្ធសង្គមស៊ីវិលនៅរសៀលថ្ងៃទី ២៤ ខែកក្កដា ឆ្នាំ ២០១៨ នេះ ធ្វើពិធីបង្ហាញពីការចូលរួមរបស់អ្នកសង្កេតការណ៍ជាតិ និងអន្តរជាតិសម្រាប់ការបោះឆ្នោតជ្រើសតាំងតំណាងរាស្ត្រអាណត្តិទី ៦ ដែលនឹងធ្វើឡើងនៅថ្ងៃអាទិត្យ ទី ២៩ ខែកក្កដា ឆ្នាំ ២០១៨ សប្តាហ៍នេះ ។ ពិធីនេះរៀបចំនៅមជ្ឈមណ្ឌលកោះពេជ្រ ដោយមានការធ្វើបទបង្ហាញពីការចូលរួមសង្កេតការណ៍ពីសំណាក់លោក កឹមរ័ត្ន វិសិដ្ឋ ប្រធានក្រុមប្រឹក្សាភិបាលនៃវេទិកាសម្ព័ន្ធសង្គមស៊ីវិល និងជាប្រធានគណៈកម្មការសម្របសម្រួលការងារអ្នកសង្កេតការណ៍ជាតិ និងអន្តរជាតិសម្រាប់ការបោះឆ្នោតជ្រើសតាំងតំណាងរាស្ត្រអាណត្តិទី ៦ ។ ពិធីនេះក៏នឹងបើកឲ្យមានការចោទសួរសំណួរផ្សេងៗពីក្រុមអ្នកព័ត៌មានផងដែរ ។ គណៈកម្មាធិការជាតិរៀបចំការបោះឆ្នោត បានឲ្យដឹងថា គិតមកដល់ថ្ងៃទី ២៤ ខែកក្កដា ឆ្នាំ ២០១៨ នេះ គណៈកម្មាធិការជាតិរៀបចំការបោះឆ្នោត គ . ជ . ប បានទទួលស្គាល់អ្នកសង្កេតការណ៍ជាតិជិត ៨ ម៉ឺននាក់ និងអ្នកសង្កេតការណ៍អន្តរជាតិជាង ២០០ នាក់ហើយ ។ លោក ឌឹម សុវណ្ណារុំ បានប្រាប់អង្គភាព fresh news នៅព្រឹកថ្ងៃទី ២៤ ខែកក្កដា ឆ្នាំ ២០១៨ នេះថា « រហូតមកដល់ម៉ោងនេះ អ្នកសង្កេតការណ៍ជាតិ ដែល គ . ជ . ប បានទទួលស្គាល់ជាផ្លូវការមានចំនួន ៧ , ៩៦១២ នាក់ ពួកគាត់មកពីសមាគម និងអង្គការចំនួន ១១២ ។ អ្នកសង្កេតការណ៍អន្តរជាតិ ដែល គ . ជ . ប បានទទួលស្គាល់ជាផ្លូវការមានចំនួន ២១៣ នាក់ » ។ បើតាមលោក ឌឹម សុវណ្ណារុំ អ្នកសង្កេតការណ៍អន្តរជាតិ មកពីប្រទេសស្ថាប័ន និងស្ថានទូតចំនួន ៤៨ ក្នុងនោះរួមមាន ៖ aipa , apa , icapp , cdi , european council tourism and trade , european council on international relations ។ ល ។ អ្នកនាំពាក្យរូបនេះ ក៏បានឲ្យដឹងដែរថា គ . ជ . ប ក៏កំពុងពិនិត្យអ្នកសង្កេតការណ៍អន្តរជាតិចំនួន ៩៣ នាក់ទៀត មកពីស្ថាប័នចំនួន ១០ ដែលរួមមានជាអាទិ៍ capdi , centrist democrat international , russia civic chamber , icapp ។ លោក ឌឹម សុវណ្ណារុំ បញ្ជាក់ថា ការទទួលចុះឈ្មោះអ្នកសង្កេតការណ៍បោះឆ្នោតអន្តរជាតិ នឹងត្រូវបញ្ចប់នៅវេលាម៉ោង ០៥ ៖ ៣០ នាទីល្ងាចថ្ងៃទី ២៥ ខែកក្កដា ឆ្នាំ ២០១៨ ស្អែកនេះ ។ សូមជម្រាបថា ក្រៅពីអ្នកសង្កេតការណ៍ជាតិ និងអន្តរជាតិនេះ គ . ជ . ប ក៏បានបង្ហាញឲ្យដឹងថា មានទីភ្នាក់ងារសង្កេតការណ៍មកពីគណបក្សនយោបាយទាំង ២០ ជិត ៨ ម៉ឺននាក់បន្ថែមទៀត ក៏នឹងចូលរួមសង្កេតលើដំណើរការបោះឆ្នោតជ្រើសតាំងតំណាងរាស្ត្រអាណត្តិទី ៦ នៅថ្ងៃអាទិត្យ ទី ២៩ ខែកក្កដា សប្តាហ៍នេះផងដែរ ។ តាមរយៈចំនួនអ្នកសង្កេតការណ៍ដ៏ច្រើននេះ ជាការបង្ហាញឲ្យឃើញពីតម្លាភាព និងធានាបាននូវភាពត្រឹមត្រូវ យុត្តិធម៌ នៃដំណើរការបោះឆ្នោតជ្រើសតាំងតំណាងរាស្ត្រ អាណត្តិទី ៦ នេះ ៕
https://freshnewsasia.com/localnews/71477-	អតីតសមាជិកក្រុមប្រឹក្សាស្រុកអូរយ៉ាដាវ ខេត្តរតនគិរីម្នាក់ទៀត របស់បក្សសង្គ្រោះជាតិ ដែលទើបរលាយបានប្រកាសចុះចូលជាមួយ គណបក្សប្រជាជន	( រតនគិរី ) ៖ អតីតសមាជិកក្រុមប្រឹក្សាស្រុកអូរយ៉ាដាវ ខេត្តរតនគិរីម្នាក់ទៀត ដែលទើបរលាយបានប្រកាសចុះចូលជាមួយ គណបក្សប្រជាជនកម្ពុជា ដោយសារតែរូបគាត់បានឃើញ នូវអំពើក្បត់ជាតិរបស់មេគណបក្សសង្គ្រោះជាតិ ដែលបម្រើបរទេស ។ នេះបើតាមលិខិតដែលអង្គភាព fresh news ទទួលបាននៅថ្ងៃទី ២៤ ខែវិច្ឆិកា ឆ្នាំ ២០១៧ នេះ ។ ការសម្រេចដើរចេញរបស់អតីត មន្ត្រីគណបក្សសង្គ្រោះជាតិរូបនេះ បានធ្វើឡើងបន្ទាប់ពីតុលាការកំពូល បានកាត់ទោសរំលាយគណបក្សសង្គ្រោះជាតិ ដែលពាក់ព័ន្ធនឹង ការប្រព្រឹត្តអំពើក្បត់ជាតិ ព្រមទាំងបានហាមឃាត់សមាជិកជាន់ខ្ពស់របស់គណបក្សនេះ ចំនួន ១១៨ រូប មិនឱ្យធ្វើនយោបាយ រយៈពេល ៥ ឆ្នាំផងដែរ កាលពីថ្ងៃទី ១៦ ខែវិច្ឆិកា ឆ្នាំ ២០១៧ ។ អតីតមន្ត្រីគណបក្សសង្គ្រោះជាតិរូបនេះ គឺលោក អំ ស៊ុនយីន អាយុ ៤២ ឆ្នាំ សមាជិកក្រុមប្រឹក្សាស្រុកអូរយ៉ាដាវ ខេត្តរតនគិរី ។ គណបក្សប្រជាជនកម្ពុជាខេត្តរតនគិរី បានប្រកាសស្វាគមន៍ និងទទួលសមាជិកសមាជិកាថ្មី មកពីអតីតគណបក្សសង្គ្រោះជាតិរូបនោះ ដែលសុំចូលរួមរស់ជីវភាពនយោបាយជាមួយ គណបក្សប្រជាជនកម្ពុជា បន្ទាប់ពីបានជ្រួតជ្រាបនូវអំពើក្បត់ជាតិរបស់មេបក្សខ្លួន ។ សូមជម្រាបថា ដោយសារតែសន្ទុះនៃការសម្រុកចុះចូលបាននិងកំពុងកើនឡើងយ៉ាងខ្លាំង ហើយម្យ៉ាងទៀតថ្ងៃកំណត់ទី ២៤ ខែវិច្ឆិកា អាចមានការរៀបចំមិនទាន់ ដូច្នេះសម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា បានប្រកាសផ្តល់ឱកាសបន្តជូនមន្ត្រីគណបក្សសង្គ្រោះជាតិ នៅថ្នាក់មូលដ្ឋានទាំងអស់ មកចូលរួមជីវភាពនយោបាយ ជាមួយគណបក្សប្រជាជន រហូតដល់ម៉ោង ៩ យប់ ថ្ងៃទី ២៦ ខែវិច្ឆិកា ឆ្នាំ ២០១៧ ។ សម្តេចតេជោ ហ៊ុន សែន បានអំពាវនាវឲ្យអតីតមន្ត្រីគណបក្សសង្គ្រោះជាតិ ដែលត្រូវបានតុលាការកំពូលកាត់រំលាយ សូមប្រញាប់ប្រញាល់ចុះចូលជាមួយ គណបក្សប្រជាជនកម្ពុជា ដើម្បីទទួលបាននូវតួនាទីឋានៈអ្វីៗដដែល ព្រោះការកំណត់ពេលវេលាត្រឹមយប់ថ្ងៃទី ២៦ នេះ ធ្វើឡើងតាមលក្ខខណ្ឌរបស់គ . ជ . ប ៕
https://freshnewsasia.com/localnews/32826-	អាជ្ញាធរថៃ បញ្ជូនពលរដ្ឋខ្មែរ ៤ នាក់ ដែលចូលទៅកាប់ឈើក្រញូង ឲ្យត្រឡប់មកកម្ពុជាវិញហើយនៅថ្ងៃនេះ តាមច្រក ៤០០	( បាត់ដំបង ) ៖ ក្រោយមានការសម្របសម្រូល ពីអាជ្ញាធរ និងសមត្ថកិច្ចកម្ពុជា ជាមួយភាគីថៃរួចមក អាជ្ញាធរខេត្តត្រាត បានបញ្ជូនពលរដ្ឋខ្មែរ ៤ នាក់ ដែលចូលទៅកាប់ឈើក្រញូងនៅទឹកដីថៃ ឲ្យត្រឡប់មកកម្ពុជាវិញហើយ តាមច្រក ៤០០ ស្រុកសំឡូត ខេត្តបាត់ដំបងនៅថ្ងៃទី ៣០ ខែសីហា ឆ្នាំ ២០១៦ នេះ ។ សូមរំលឹកឲ្យដឹងថា ទាហានឈុតខ្មៅរបស់ថៃ បានចាប់ខ្លួនពលរដ្ឋខ្មែរ ៤ នាក់ ចូលទៅកាប់ឈើក្រញូង ហើយក៏បានបញ្ជូនទៅដល់ស្នងការដ្ឋាននគរបាល ខេត្តត្រាតនៅថ្ងៃទី ២៧ ខែសីហា ឆ្នាំ ២០១៦ ។ ពលរដ្ឋខ្មែរទាំង ៤ នាក់នេះ សុទ្ធតែយុវជនពេញកម្លាំង ត្រូវបានទាហានឈុតខ្មៅថៃបានចាប់ខ្លួននៅក្នុងព្រៃភ្នំ នៅរសៀលថ្ងៃទី ២៦ ខែសីហា ឆ្នាំ ២០១៦ ស្ថិតនៅភូមិថាគុំ ឃុំខៅស្មីង ស្រុកមឿងខេត្តត្រាត ជាទីដែលពួកគេកាប់ និងអារឈើក្រញូង ។ ពលរដ្ឋខ្មែរទាំងនេះ បានឆ្លងទៅកាប់ក្រញូងនៅទឹកដីខេត្តត្រាត ប្រទេសថៃ តាមម្តុំច្រកពាមតា ស្រុកសំឡូត ខេត្តបាត់ដំបង ៕
https://freshnewsasia.com/localnews/85182-	លោក រូហានី ៖ ដូណាល់ ត្រាំ ជាមនុស្សគ្មានចំណេះដឹងផ្នែកនយោបាយ ចេះតែរកស៊ីប៉ុណ្ណោះ	( តេហេរ៉ង់ ) ៖ ប្រធានាធិបតីអ៊ីរ៉ង់ លោក ហាសាន់ រូហានី បានចោទសួរពីភាពស្របច្បាប់នៃកិច្ចខិតខំប្រឹងប្រែងរបស់សហរដ្ឋអាមេរិក និងសម្ព័ន្ធមិត្តលោកខាងលិច ក្នុងការកែប្រែកិច្ចព្រមព្រៀងនុយក្លេអ៊ែរជាមួយប្រទេសអ៊ីរ៉ង់ ។ ប្រធានាធិបតីរូបនេះថែមទាំងហៅលោក ដូណាល់ ត្រាំថាជាមនុស្សគ្មានចំណេះដឹងផ្នែកនយោបាយ ក្រៅតែពីរកស៊ីប៉ុណ្ណោះ ។ នេះបើតាមការចេញផ្សាយដោយសារព័ត៌មាន bbc នៅថ្ងៃពុធ ទី ២៥ ខែមេសា ឆ្នាំ ២០១៨ ។ ប្រតិកម្មខ្លាំងៗរបស់លោក រូហានី ផ្ទុះឡើងបន្ទាប់ពី លោក ដូណាល់ ត្រាំ និងប្រធានាធិបតីបារាំង លោក អែមម៉ានុយអ៊ែល ម៉ាក្រុង កាលពីថ្ងៃអង្គារ ប្រកាសថាសហរដ្ឋអាមេរិក និងបារាំងកំពុងធ្វើការងារលើកិច្ចព្រមព្រៀងនុយក្លេអ៊ែរថ្មីមួយដែលអាចពង្រីកលក្ខខណ្ឌ នៅក្នុងកិច្ចព្រមព្រៀងនុយក្លេអ៊ែរអ៊ីរ៉ង់ កាលពីឆ្នាំ ២០១៥ ។ ប៉ុន្តែ លោក រូហានី បានអះអាងថាពួកគេគ្មានសិទ្ធិចរចាកិច្ចព្រមព្រៀង ០៧ ភាគីនេះឡើងវិញនោះទេ ។ លើសពីនេះទៅទៀត លោកក៏បានចាត់ទុកផងដែរថា លោក ដូណាល់ ត្រាំ ជាមនុស្សចេះតែរកស៊ី គ្មានគុណសម្បត្តិអ្វីមក អត្ថាធិប្បាយលើកិច្ចព្រមព្រៀងអន្តរជាតិឡើយ ។ « លោក ( លោកត្រាំ ) គ្មានចំណេះដឹងនយោបាយ ។ លោកគ្មានចំណេះដឹងខាងច្បាប់ ហើយលោកក៏គ្មានចំណេះដឹងខាងសន្ធិសញ្ញាអន្តរជាតិដែរ » ។ នេះជាការលើកឡើងរបស់លោក ហាសាន់ រូហានី ៕
https://freshnewsasia.com/localnews/85668-	កម្លាំងសមត្ថកិច្ចចម្រុះ បន្តប្រតិបត្តិការបង្ក្រាបរថយន្តសាំងយ៉ុង ដឹកឈើល្មើសច្បាប់ចំនួន ៣ គ្រឿង នៅស្រុកចិត្របុរី	( ក្រចេះ ) ៖ មន្ត្រីរដ្ឋបាលព្រៃឈើសង្កាត់ថ្មីក្រែដឹកនាំដោយលោក ជ្រុន សៅ នាយរងសង្កាត់រដ្ឋបាលព្រៃឈើថ្មក្រែ សហការជាមួយអាវុធហត្ថស្រុកចិត្របុរី បានបន្តបង្ក្រាបរថយន្តសាំងយ៉ាងដឹកឈើល្មើសច្បាប់ ចំនួន ៣ គ្រឿង នៅថ្ងៃទី ១ ខែឧសភា ឆ្នាំ ២០១៨ ស្ថិតនៅលើផ្លូវជាតិលេខ ៧ ស្ថិតនៅភូមិបន្ទាយ ឃុំគោលាប់ ស្រុកចិត្របុរី ខេត្តក្រចេះ ។ លោក អ៊ឹម យុគុន្ធរ មេបញ្ជាការងអាវុធហត្ថស្រុកចិត្របុរី បានឲ្យដឹងថា លោកបានចូមរួមសហការជាមួយ កម្លាំងរដ្ឋបាលព្រៃឈើសង្កាត់ថ្មក្រែ ចុះទៅបង្គ្រាបរថយន្តទាំងនោះ ដោយរថយន្តនោះដឹកឈើល្មើសច្បាប់ទាំង ៣ គ្រឿងនោះ បានដឹកឈើចេញពីខេត្តស្ទឹងត្រែង ឆ្លងកាត់ស្រុកចិត្របុរី ត្រូវកម្លាំងសមត្ថកិច្ចបង្ក្រាបតែម្តង ។ លោក ជ្រុន សៅ បានឲ្យដឹងថា រថយន្តទាំង ៣ គ្រឿងនោះ ដឹកឈើក្តារប្រភេទលេខ ១ និងលេខ ២ ហើយត្រូវបានសមត្ថកិច្ចនាំយកទៅ រក្សាទុកនៅស្ថានីយ៍បណ្តុះកូនឈើខ្សា ដើម្បីវាស់វែង និងផាកពិន័យតាមផ្លូវច្បាប់របស់រដ្ឋបាលព្រៃឈើ ៕
https://freshnewsasia.com/localnews/20883-	ព័ត៌មានបន្ថែម ៖ ឈើគ្រញូង ១៧ តោន ត្រូវបានសមត្ថកិច្ចរកឃើញ នៅឃ្លាំងលោកមេឃុំត្រពាំងផ្លុង ស្រុកពញាក្រែក	( ត្បូងឃ្មុំ ) ៖ មន្ត្រីសាលាដំបូងខេត្តត្បូងឃ្មុំ បានថ្លែងប្រាប់អង្គភាព fresh news នៅថ្ងៃទី ២៧ ខែមីនា ឆ្នាំ ២០១៦ នេះ ថា ក្នុងប្រតិបត្តិការរបស់សមត្ថកិច្ច ចុះបង្ក្រាបទីតាំងស្តុកឈើគ្រញូង របស់មេឃុំត្រពាំងផ្លុង ស្រុកពញាក្រែក នាថ្ងៃទី ២៦ ខែមីនាម្សិលមិញ សមត្ថកិច្ចបានវាស់វែងរកឃើញ ឈើគ្រញូងសរុបចំនួន ១៧ តោន ។ មេឃុំដែលស្តុកឈើគ្រញូងនោះ មានឈ្មោះ ហែម យៀប ហើយឈើទាំង ១៧ តោន នោះត្រូវបានសមត្ថកិច្ច សហការជាមួយមន្ត្រីរដ្ឋបាលព្រៃឈើ រឹបអូសយកទៅទុកនៅ កន្លែងរដ្ឋបាលព្រៃឈើផងដែរ ។ សូមជម្រាបថា ព្រះរាជអាជ្ញាអមសាលាដំបូងខេត្តត្បូងឃ្មុំ លោក ហៀង សុភក្ត្រ នៅព្រឹកថ្ងៃទី ២៦ ខែមីនា ឆ្នាំ ២០១៦ ម្សិលមិញនេះ បានបញ្ជាទៅកម្លាំងសមត្ថកិច្ចចម្រុះ រួមមាន កម្លាំងអាវុធហត្ថខេត្ត កម្លាំងអាវុធហត្ថស្រុក និងមន្ត្រីរដ្ឋបាលព្រៃឈើ ចុះទៅបង្ក្រាបទីតាំងស្តុកឈើគ្រញូងមួយកន្លែង របស់លោកមេឃុំ ត្រពាំងផ្លុង ស្ថិតនៅឃុំត្រពាំងផ្លុង ស្រុកពញាក្រែក ។ មន្ត្រីសាលាដំបូងខេត្តត្បូងឃ្មុំ បានបញ្ជាក់ថា សម្រាប់ប្រតិបត្តិការខាងលើនេះ កម្លាំងសមត្ថកិច្ច បានរកឃើញឈើគ្រញូង ១៧ តោន នៅក្នុងឃ្លាំងមួយនេះ ។ បើតាមមន្ត្រីរូបនេះ នៅពេលចុះបង្ក្រាប និងឆែកឆេរ លោកមេឃុំដែលជាម្ចាស់ទីតាំង មិនបានចូលរួមសហការនោះឡើយ ហើយថែមទាំងនិយាយថា ក្រុមសមត្ថកិច្ច បានទៅប្លន់ទ្រព្យរបស់គាត់ និងនិយាយថាការធ្វើបែបនេះ នឹងធ្វើឲ្យអស់សន្លឹកឆ្នោតទៀតផង ៕
https://freshnewsasia.com/localnews/42656-	សម្តេច សាយ ឈុំ ណែនាំឲ្យអាជ្ញាធរក្រុងច្បារមន ត្រូវបន្តពង្រឹងសន្តិសុខសណ្តាប់ធ្នាប់ ជូនប្រជាពលរដ្ឋ	( ភ្នំពេញ ) ៖ សម្តេចវិបុលសេនាភក្តី សាយ ឈុំ ប្រធានព្រឹទ្ធសភាជាតិ បានដាក់អនុសាសន៍ណែនាំដល់គ្រប់អាជ្ញាធរទាំងអស់ ក្នុងមូលដ្ឋានក្រុងច្បារមន ខេត្តកំពង់ស្ពឺ ត្រូវពង្រឹងការការពារសន្តិសុខសណ្តាប់ធ្នាប់ សង្គមជូនប្រជាពលរដ្ឋ ឲ្យបានខ្លាំងក្លា បន្ថែមទៀត ពិសេសក្នុងពេលដំណើរការបោះឆ្នោតជ្រើសរើស ក្រុមប្រឹក្សាឃុំ - សង្កាត់ មកដល់នាពេលខាងមុខ ។ ការគិតគូយ៉ាងយកចិត្តទុកដាក់បែបនេះ ត្រូវបានលើកឡើងក្នុងកិច្ចប្រជុំជាមួយ អភិបាលក្រុងច្បារមន និងចៅសង្កាត់ទាំង ៥ នៅថ្ងៃទី ២៦ ខែធ្នូ ឆ្នាំ ២០១៦ ដើម្បីស្តាប់របាយការណ៍ស្តីពី សភាពការណ៍ទូទៅក្នុងក្រុងរបស់ចៅសង្កាត់នីមួយៗ និងរបាយការណ៍ស្តីការចុះឈ្មោះបោះឆ្នោត នាពេលកន្លងមក ។ អភិបាលក្រុង និងចៅសង្កាត់ទាំង ៥ បានឲ្យដឹងថា ការងារថែរក្សាសន្តិសុខសណ្តាប់ធ្នាប់សង្គម មានលក្ខណៈល្អប្រសើរ ជាទូទៅ ។ ឯការងារសេដ្ឋកិច្ច សង្គមកិច្ច ការលើកកម្ពស់ជីវភាពរស់នៅ និងកាត់បន្ថយភាពក្រីរបស់ប្រជាពលរដ្ឋ ក៏បានដំណើរការស្របតាមគោលនយោបាយរបស់រាជរដ្ឋាភិបាល ព្រមទាំងទទួលបានលទ្ធផលជាផ្លែផ្កា ផងដែរ ។ មន្ត្រីមូលដ្ឋានដដែលបានបន្តថា ភ្លៀងចុងឆ្នាំបណ្តាលឲ្យមានការលិចលង់ភូមិសាស្ត្រមួយចំនួន និងធ្វើឲ្យខូចខាតផ្លូវ និងផលស្រូវមួយចំនួន របស់ប្រជាពលរដ្ឋក៏ពិតមែន ប៉ុន្តែអាជ្ញាធរមូលដ្ឋាន ក៏បាននិងកំពុងជួសជុលផ្លូវដែលខូចខាតនោះ ឡើងវិញជាបណ្តើរៗដែរ ។ អភិបាលក្រុងច្បារមនបានបន្ថែមថា ចំពោះការងារការចុះឈ្មោះបោះឆ្នោត កាលពីពេលកន្លងទៅ មានប្រជាពលរដ្ឋទៅ ចុះឈ្មោះបោះឆ្នោត ជាង ៩០ ភាគរយ នៃចំនួនប្រជាពលរដ្ឋដែលដល់អាយុបោះឆ្នោត ក្នុងក្រុងច្បារមនទាំងមូល ។ បន្ទាប់ពីស្តាប់នូវរបាយកាណ៍ចប់ហើយ សម្តេច សាយ ឈុំ បានជំរុញឲ្យអភិបាលក្រុង ក៏ដូចជាអាជ្ញាធរមូលដ្ឋានត្រូវខិតខំ បំពេញការងារជូនប្រជាពលរដ្ឋបន្ថែមទៀត ដើម្បីសម្រេចលទ្ធផលធំៗថ្មីៗ រួមចំណែកដល់ការកសាងអភិវឌ្ឍន៍មូលដ្ឋាន លើកកម្ពស់ជីវភាពរស់នៅ និងកាត់បន្ថយភាពក្រីរបស់ប្រជាជន ។ សម្តេចក៏បានរំលឹកដល់អាជ្ញាធរមូលដ្ឋានទាំងអស់ ត្រូវយកចិត្តទុកដាក់ដល់ការថែរក្សាសន្តិសុខសណ្តាប់ធ្នាប់សង្គម ឲ្យកាន់តែរឹងមាំថែមទៀត ដើម្បីធានាឲ្យដំណើរការ នៃការបោះឆ្នោតជ្រើសរើសក្រុមប្រឹក្សាឃុំ - សង្កាត់ នាពេលខាងមុខ ប្រព្រឹត្តទៅក្នុងបរិយាកាសសន្តិភាព គ្មានអំពើហិង្សា មានលក្ខណៈសេរី និងយុត្តិធម៌ ទទួលយកបានទាំងអស់គ្នា ៕
https://freshnewsasia.com/localnews/46028-	update : រឿងព្រះពុទ្ធដិមានៅវត្តព្រះនាគ គណៈកម្មការវត្តមិនព្រមឲ្យយកមកតម្កល់ទុក នៅសារមន្ទីរជាតិឡើយ ក្រោយចរចាអស់ពេល ៣ ថ្ងៃ	( កណ្តាល ) ៖ បន្ទាប់ពីក្រុមមន្ត្រីជំនាញ នៃក្រសួងវប្បធម៌ និងវិចិត្រសិល្បៈ ចុះសម្របសម្រួលចរចា ជាមួយគណៈកម្មការវត្តព្រះនាគ និងពុទ្ធបរិស័ទ ជុំវិញការស្នើសុំព្រះពុទ្ធបដិមា ២ ព្រះអង្គ ដើម្បីនាំយកមកតម្កល់ទុក ក្នុងសារមន្ទីរជាតិ អស់រយៈពេល ៣ ថ្ងៃរួចមក គណៈកម្មការវត្តព្រះនាគ នៅតែមិនព្រមប្រគល់ព្រះពុទ្ធបដិមាជូនមន្ត្រីជំនាញ យកទៅរក្សាទុកដដែល ។ វត្តព្រះនាគ ទីដែលប្រជាពលរដ្ឋជីក បានព្រះពុទ្ធបដិមា ២ ព្រះអង្គ មានអាយុកាលជាង ១០០ ឆ្នាំស្ថិតនៅក្នុងភូមិឆក់ឈើនាង ឃុំឆក់ឈើនាង ស្រុកអង្គស្នួល ខេត្តកណ្តាល ។ ការទៅចុះទៅចរចារ ជាមួយគណៈកម្មការវត្តព្រះនាគ និងប្រជាពលរដ្ឋចំណុះឲ្យជើងវត្តនេះ ធ្វើឡើងអស់រយៈពេល ៣ ថ្ងៃ មកហើយ ប៉ុន្តែគណៈកម្មការនិងប្រជាពុទ្ធបរិស័ទ មិនព្រមប្រគល់ឲ្យក្រសួងយកទៅតម្កល់ទុក នៅសារមន្ទីរជាតិដដែល ដោយលើកហេតុផលថា « ព្រះពុទ្ធបដិមាជាវត្ថុស័ក្តិសិទ្ធិផ្តល់ភាពត្រជាក់ត្រជុំដល់ភូមិដ្ឋានរបស់ពួកគាត់ » តែប្រជាពលរដ្ឋមួយចំនួន បានសម្តែងការមិនពេញចិត្ត ចំពោះការរក្សាទុកនៅទីវត្តអារាមនោះទេ ដោយសារវាមិនមានសុវត្ថិភាព និងបានស្នើឲ្យក្រសួង ធ្វើយ៉ាងណាយកព្រះពុទ្ធបដិមាទាំងពីរព្រះអង្គនេះ ទៅរក្សាទុកនៅសារមន្ទីរជាតិ ដែលជាកន្លែងសុវត្ថិភាពបំផុតនោះ ដើម្បីប្រយោជន៍ដល់សង្គមទាំងមូល ។ លោក នីម នីរ៉ាដេត អភិបាលស្រុកអង្គស្នួល បានលើកឡើងថា « ខ្ញុំសូមជម្រាបដល់បងប្អូន ក៏ដូចជាគណៈកម្មការអាចារ្យវត្តថា ក្រសួងមិនបង្ខំចិត្តបងប្អូននោះទេ បើព្រមប្រគល់ឲ្យក្រសួងយកទៅថែរក្សា ក្រសួងនឹងយកទៅថែរក្សា ប៉ុន្តែបើមិនព្រមអាចថែរក្សាបាន គឺធ្វើទៅតាមចិត្តបងប្អូន ប៉ុន្តែសូមឲ្យរកតំណាងផ្តិតមេដៃទទួលខុសត្រូវ យ៉ាងតិច ១០ នាក់ » ។ ប៉ុន្តែនេះគ្រាន់តែជាពាក្យផ្តាំផ្ញើតែប៉ុណ្ណោះ ចំពោះការសម្រេចបែបណានោះ ទាល់តែក្រសួងចុះម្តងទៀតទើបដឹងច្បាស់ ។ លោកអភិបាលស្រុកនៅតែពន្យល់ដល់ប្រជាពលរដ្ឋ ក៏ដូចជាព្រះសង្ឃ និងគណៈកម្មការអាចារ្យវត្ត គួរតែពិចារណាឲ្យបានច្បាស់ ព្រោះបើប្រជាពលរដ្ឋទុកនៅទីនេះក៏ជាសម្បត្តិជាតិដែរ ប៉ុន្តែគ្មានសុវត្ថិភាពទេ តែបើព្រមប្រគល់ទៅឲ្យសារមន្ទីរជាតិ យកទៅថែរក្សាក៏ជាសម្បត្តិជាតិ នោះនឹងមានសុវត្ថិភាពពេញលេញ ហើយប្រជាពលរដ្ឋចង់ទៅគោរពបូជាថ្ងៃណាក៏បានដែរ អាចចូលទៅបានគ្រប់ពេល ។ លោក អឿង ម៉ៅ ពលរដ្ឋវ័យជាង ៤០ ឆ្នាំ រស់នៅក្នុងភូមិ / ឃុំខាងលើ បានអះអាងថា ព្រះពុទ្ធបដិមាទាំងពីរព្រះអង្គនេះ លោកជាអ្នកជីកកកាយបានមក កាលពីអំឡុងឆ្នាំ ១៩៨២ នៅក្រោមខឿនព្រះវិហាខាងជើង « ដោយគ្រាន់តែជីក ៣ ចបកាប់ ព្រះពុទ្ធបដិមាក៏ផុសអណ្តែតមកតែម្តង » ហើយលោកបានសហការជាមួយព្រះចៅអធិការវត្ត និងដូនជីម្នាក់ លើកយកទៅរក្សាទុក ដោយមិនបានផ្តល់ព័ត៌មានទូលំទូលាយនោះទេ ។ រហូតមកដល់ថ្ងៃទី ៣០ ខែមករា ស្រាប់តែលិចឮព័ត៌មានមិនល្អ ទើបក្រសួងវប្បធម៌ ចុះមកមកសុំយកទៅរក្សាទុកនៅសារមន្ទីរជាតិ ដើម្បីសុវត្ថិភាព ប៉ុន្តែលោកអត់ចង់ឲ្យព្រះពុទ្ធបដិមាទាំងពីរព្រះអង្គនេះ ទៅណាឆ្ងាយពីវត្តនោះទេ ប៉ុន្តែពិបាក និងថែរក្សាសុវត្ថិភាពផងដែរ ។ បើតាមមន្ត្រីនគរបាលបានឲ្យដឹងថា អ្នកផ្តិតមេដៃទទួលខុសត្រូវអាចប្រឈមនឹងផ្លូវច្បាប់ ហើយអាចជាប់ទោសទណ្ឌ ប្រសិនបើព្រះពុទ្ធបដិមាទាំងពីរអង្គនេះ អាចត្រូវជនខិលខូចលួចយកទៅបាត់នោះ ៕
https://freshnewsasia.com/localnews/65886-	៣ ថ្ងៃនៃពិធីបុណ្យភ្ជុំបិណ្ឌ គ្រោះថ្នាក់ចរាចរកើតឡើង ៥២ លើក ស្លាប់និងរបួស ១១៦ នាក់ ( video inside )	( ភ្នំពេញ ) ៖ ៣ ថ្ងៃចុងក្រោយនៃពិធីបុណ្យភ្ជុំបិណ្ឌ គ្រោះថ្នាក់ចរាចរនៅទូទាំងប្រទេសកើតឡើងចំនួន ៥២ លើក បណ្តាលឲ្យមនុស្ស ២៦ នាក់ បានស្លាប់បាត់បង់ជីវិត ក្នុងនោះមាននារី ៤ នាក់ និងរបួសធ្ងន់ស្រាល ៩០ នាក់ ។ បើធៀបនឹងឆ្នាំ ២០១៦ ចំនួនគ្រោះថ្នាក់ចរាចរកើនឡើង ១០ ខណៈចំនួនអ្នកស្លាប់ និងរបួសកើន ៣១ នាក់ ។ គ្រោះថ្នាក់ចរាចរ ៥២ លើកនេះ បណ្តាលឲ្យម៉ូតូខូច ៧៣ គ្រឿង រថយន្តតូច ២២ គ្រឿង រថយន្តធំ ១ គ្រឿង យានយន្តផ្សេងៗ ១ គ្រឿង ។ យោងតាមរបាយការណ៍បូកសរុបគ្រោះថ្នាក់ចរាចរអំឡុងបុណ្យភ្ជុំបិណ្ឌ ៣ ថ្ងៃចុងក្រោយរបស់នាយកដ្ឋាននគរបាលចរាចរណ៍ និងសណ្តាប់ធ្នាប់សាធារណៈ បានឲ្យដឹងនៅល្ងាចថ្ងៃទី ២១ ខែកញ្ញា ឆ្នាំ ២០១៧ នេះថា កត្តាដែលនាំឲ្យកើនមានគ្រោះថ្នាក់ចរាចរពីថ្ងៃទី ១៩ ដល់ ២១ ខែកញ្ញា នេះ រួមមាន ៖ ល្បឿនលឿន ១៣ លើក , ស្រវឹង ៨ លើក , ប្រជែង ៥ លើក , មិនគោរពសិទ្ធិ ៩ លើក , មិនប្រកាន់ស្តាំ ៧ លើក , បត់គ្រោះថ្នាក់ ៩ លើក , កត្តាយានយន្ត ១ លើក ។ របាយការណ៍បន្តថា ខេត្តព្រៃវែង កើតមានគ្រោះថ្នាក់ចរាចរ ៤ លើក ស្លាប់ ៧ នាក់ របួស ៦ នាក់ , កំពង់ស្ពឺ ២ លើក ស្លាប់ ៤ នាក់ , កណ្តាល ៤ លើក ស្លាប់ ៤ នាក់ , កំពង់ចាម ៦ លើក ស្លាប់ ៣ នាក់ របួស ៧ នាក់ , កំពង់ធំ ៣ លើក ស្លាប់ ២ នាក់ របួស ៣ នាក់ , តាកែវ ៣ លើក ស្លាប់ ១ នាក់ របួស ៦ នាក់ និងខេត្តព្រះសីហនុ កើតចំនួន ២ លើក ស្លាប់ ១ នាក់ របួស ៣ នាក់ ៕
https://freshnewsasia.com/localnews/83026-	ឧត្តមសេនីយ៍ឯក ឡឹក វណ្ណៈ និងឧត្តមសេនីយ៍ទោ ឃឹង សារ៉ាត់ សូមផ្ញើសារលិខិតគោរពជូនពរ សម្តេចតេជោ ហ៊ុន សែន ក្នុងឱកាសប្រារព្ធខួបកំណើតគម្រប់ ៦៧ ឆ្នាំ ឈានចូល ៦៨ ឆ្នាំ	( ភ្នំពេញ ) ៖ ក្នុងឱកាសដ៏នក្ខត្តឫក្សប្រារព្ធខួបកំណើតគម្រប់ ៦៧ ឆ្នាំ ឈានចូល ៦៨ ឆ្នាំ របស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី ០៤ ខែមេសា ឆ្នាំ ២០១៨ ស្អែកនេះ , ឧត្តមសេនីយ៍ឯក ឡឹក វណ្ណៈ នាយកមន្ទីរប្រឆាំងគ្រឿងញៀន និងឧត្តមសេនីយ៍ទោ ឃឹង សារ៉ាត់ នាយករងមន្ទីរប្រឆាំងគ្រឿងញៀន អគ្គស្នងការដ្ឋាននគរបាលជាតិ ក្រសួងមហាផ្ទៃ សូមគោរពជូនពរ សម្តេចតេជោ ហ៊ុន សែន ទទួលបាននូវប្រាជ្ញាឈ្លាសវៃ កម្លាំងពលំមាំមួន ជន្មាយុយឺនយូរ និងសម្រេចជោគជ័យថ្មីបន្ថែមទៀតដ៏ត្រចះត្រង់ ក្នុងបេសសកម្មដ៏ឧត្តុង្គឧត្តមរបស់សម្តេចចំពោះប្រជាជន និងប្រទេសជាតិ ។ ឆ្លៀតក្នុងឱកាសដ៏វិសេសវិសាលនេះ យើងខ្ញុំសូមបួងសួងដល់គុណបុណ្យព្រះរតនត្រ័យកែវទាំងបី និងវត្ថុស័ក្តិសិទ្ធិក្នុងលោក សូមប្រោះព្រំប្រសិទ្ធពរជ័យ បវរសួស្តី សិរីមង្គល វិបុលសុខជូនដល់ សម្តេចតេជោ និង សម្តេចកិត្តិព្រឹទ្ធបណ្ឌិត ព្រមទាំងបុត្រា បុត្រីចៅប្រុស ចៅស្រី ជាទីស្រឡាញ់ សូមសមប្រកបតែសុខ និងចម្រើន ព្រមទាំងពុទ្ធពរបួនប្រការ គឺអាយុ វណ្ណៈ សុខៈ និងពលៈ កុំបីឃ្លៀងឃ្លាតឡើយ ៕
https://freshnewsasia.com/localnews/70724-	មេបញ្ជាការអាវុធហត្ថគ្រប់ក្រុង - ស្រុក ខេត្តមណ្ឌលគិរី ប្រកាសគាំទ្រមេបញ្ជាការអាវុធហត្ថខេត្ត ដែលបានធ្វើញត្តិ គាំទ្រសាលដីការបស់តុលាការកំពូល និងអនុសាសន៍ទាំងស្រុង របស់សម្តេចតេជោ ហ៊ុន សែន	( មណ្ឌលគិរី ) ៖ មេបញ្ជាការមូលដ្ឋានកងរាជអាវុធហត្ថក្រុង - ស្រុកទាំង ៥ និងនាយអាវុធហត្ថចំណុះមូលដ្ឋានកងរាជអាវុធខេត្តមណ្ឌលគិរី ប្រកាសជាឱឡារិក គាំទ្រយ៉ាងដាច់ខាត និងខ្លាំងក្លាជាទីបំផុត ចំពោះលោកវរសេនីយ៍ឯក ហែម បូណារ៉ែល មេបញ្ជាការកងរាជអាវុធហត្ថខេត្តមណ្ឌលគិរី ដែលបានធ្វើញាត្តគាំទ្រ លើសាលដីកាសម្រេចរបស់តុលាការកំពូល និងអនុសាសន៍ដ៏ខ្ពង់ខ្ពស់ របស់សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ។ មេបញ្ជាការមូលដ្ឋានកងរាជអាវុធហត្ថក្រុង - ស្រុក ក្នុងខេត្តមណ្ឌលគិរី រួមមាន ៖ * អនុសេនីយ៍ឯក ញឹក សារ៉ុម មេបញ្ជាការ និងនាយអាវុធហត្ថចំណុះមូលដ្ឋានកងរាជអាវុធហត្ថ ក្រុងសែនមនោរម្យ * វរសេនីយ៍ត្រី សាក់ សារុន មេបញ្ជាការ និងនាយអាវុធហត្ថចំណុះមូលដ្ឋានកងរាជអាវុធហត្ថ ស្រុកកែវសីមា * វរសេនីយ៍ត្រី រស់ បញ្ញា មេបញ្ជាការ និងនាយអាវុធហត្ថចំណុះមូលដ្ឋានកងរាជអាវុធហត្ថ ស្រុកកោះញែក * វរសេនីយ៍ត្រី ព្រហ្ម សាវ៉េន មេបញ្ជាការ និងនាយអាវុធហត្ថចំណុះមូលដ្ឋានកងរាជអាវុធហត្ថ ស្រុកពេជ្រជ្រាដា * វរសេនីយ៍ត្រី សូ សំអាត មេបញ្ជាការ និងនាយអាវុធហត្ថចំណុះមូលដ្ឋានកងរាជអាវុធហត្ថ ស្រុកអូរាំង ឋិតក្រោមដំបូល នៃការដឹកនាំ របស់លោកវរសេនីយ៍ ហែម បូណារ៉ែល ជាទីគោរព ខ្ញុំបាទជាមេបញ្ជាការមូលដ្ឋានកងរាជអាវុធហត្ថក្រុង - ស្រុក និងនាយអាវុធហត្ថចំណុះ មូលដ្ឋានកងរាជអាវុធហត្ថខេត្តមណ្ឌលគិរី សូមប្រកាសជាឱឡារិក គាំទ្រយ៉ាងដាច់ខាត និងខ្លាំងក្លាជាទីបំផុតចំពោះ លោកវរសេនីយ៍ឯក ហែម បូណារ៉ែល មេបញ្ជាការកងរាជអាវុធហត្ថខេត្តមណ្ឌលគិរី ដែលបានធ្វើញាត្តគាំទ្រ លើសាលដីកាសម្រេចរបស់តុលាការកំពូល ថ្ងៃទី ១៦ ខែវិច្ឆិកា ឆ្នាំ ២០១៧ និងអនុសាសន៍ដ៏ខ្ពង់ខ្ពស់ របស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា ។ សូមលោកវរសេនីយ៍ មេត្តាទទួលនូវសេចក្តីគោរព និងស្មោះត្រង់ជាទីបំផុតពីខ្ញុំបាទជាមេបញ្ជាការមូលដ្ឋានកងរាជអាវុធហត្ថក្រុង - ស្រុក និងនាយអាវុធហត្ថចំណុះ មូលដ្ឋានកងរាជអាវុធខេត្តមណ្ឌលគិរីទាំងអស់ ៕

Subsets and Splits

No community queries yet

The top public SQL queries from the community will appear here once available.